<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>จัดสายเทนนิสประเภททีม "ไทยการันตีแล้ว 2 ทองแดง"<br>ได้บายทั้งทีมชาย-ทีมหญิง ลิ่วตัดเชือกศึกซีเกมส์ ครั้งที่ 33</strong></p>
<!-- /wp:paragraph -->

<!-- wp:paragraph -->
<p><a></a> ความเคลื่อนไหวการแข่งขันกีฬาเทนนิส ในมหกรรมกีฬาซีเกมส์ ครั้งที่ 33 ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมืองทองธานี จ.นนทบุรี ล่าสุด เมื่อวันที่ 9 ธ.ค. 2568 ได้มีพิธีจัดสายการแข่งขันประเภททีม โดย นายไทยทนุ วรรณสุข เลขาธิการสมาคมกีฬาลอนเทนนิสฯ และฝ่ายพัฒนาเทคนิค ในฐานะผู้จัดการฝ่ายการแข่งขันกีฬาเทนนิสซีเกมส์ฯ เป็นประธานในพิธี และมี น.ส.มานพรีต กันธารี ชาวอินเดีย ผู้ควบคุมการแข่งขันจากสหพันธ์เทนนิสแห่งเอเชีย (เอทีเอฟ) เป็นผู้ดำเนินการ</p>
<!-- /wp:paragraph -->

<!-- wp:paragraph -->
<p>ในพิธียังมี นายปูนีต กุปตะ ชาวอินเดีย, นายอมร ดวงปิ่นคำ สองผู้ตัดสินชี้ขาดจาก สหพันธ์เทนนิสนานาชาติ (ไอทีเอฟ) ร่วมด้วย น.ส.นันท์นภัส นันตะสุข เจ้าหน้าที่บริหารงานวิเทศสัมพันธ์ สมาคมกีฬาลอนเทนนิสฯ รวมทั้ง ผู้จัดการทีม กัปตันทีม และผู้ฝึกสอนจาก 7 ประเทศที่เข้าร่วมการแข่งขัน ได้แก่ เวียดนาม มาเลเซีย ฟิลิปปินส์ อินโดนีเซีย ลาว สิงคโปร์ และไทย เจ้าภาพ</p>
<!-- /wp:paragraph -->

<!-- wp:paragraph -->
<p>ผลการจัดสายการแข่งขัน ปรากฎว่า ประเภททีมชาย (สาย 8 ทีม) ทีมชายไทย ซึ่งเป็นแชมป์ 2 สมัย (ซีเกมส์ 2021 และ 2023) อยู่สายบน และถูกจัดให้เป็นทีมวางอันดับ 1 ได้บายในแมทช์แรก ได้เข้าไปยืนรอคู่แข่งขันในรอบรองชนะเลิศทันที รอพบทีมชนะระหว่าง มาเลเซีย ซึ่งเป็นทีมวางอันดับ 3 กับ ลาว</p>
<!-- /wp:paragraph -->

<!-- wp:paragraph -->
<p>ส่วนสายล่าง ในรอบก่อนรองชนะเลิศ อินโดนีเซีย ทีมวางอันดับ 2 พบกับ เวียดนาม ในขณะที่ ฟิลิปปินส์ พบ สิงคโปร์ ทีมวางอันดับ 4</p>
<!-- /wp:paragraph -->

<!-- wp:paragraph -->
<p>ประเภททีมหญิง (สาย 8 ทีม) ทีมหญิงไทย อยู่สายบน และเป็นทีมวางอันดับ 1 ได้บายรอบก่อนรองชนะเลิศ ผ่านเข้ารอบรองชนะเลิศทันทีเช่นกัน โดยจะรอพบทีมชนะระหว่าง ฟิลิปปินส์ ทีมวางอันดับ 4 กับ เวียดนาม</p>
<!-- /wp:paragraph -->

<!-- wp:paragraph -->
<p>สำหรับสายล่าง ในรอบก่อนรองชนะเลิศ อินโดนีเซีย ทีมวางอันดับ 2 พบกับ ลาว ส่วน สิงคโปร์ พบกับ มาเลเซีย ทีมวางอันดับ 3</p>
<!-- /wp:paragraph -->

<!-- wp:paragraph -->
<p>นายวิเชษฐ์ ทีปกากร อุปนายกสมาคมกีฬาลอนเทนนิสฯ และผู้จัดการทีมซีเกมส์ กล่าวว่า ผลการจัดสาย ทั้งทีมชายและทีมหญิงของไทยได้รับการวางมือเป็นอันดับ 1 ของซีเกมส์ครั้งนี้ เนื่องจากนักกีฬาไทยมีอันดับโลกที่ดีที่สุด หลังจากได้เก็บคะแนนสะสมอันดับโลกอย่างต่อเนื่อง อย่างไรก็ดี ตอนนี้ทุกคนมีความพร้อมกันแล้ว จะเล่นให้เต็มที่ที่สุด และขอเชิญชวนคนไทยมาเชียร์นักเทนนิสไทย รับรองว่าสนุกแน่</p>
<!-- /wp:paragraph -->

<!-- wp:paragraph -->
<p>"จากสายการแข่งขัน ทีมไทยทั้งชายและหญิงได้เข้าไปยืนรอคู่แข่งขันในรอบรองชนะเลิศ จึงเป็นการการันตีเหรียญทองแดงอยู่ในมือแล้ว"</p>
<!-- /wp:paragraph -->

<!-- wp:paragraph -->
<p>ด้าน นายพชรพล คำสมาน หรือ โค้ชเอ็กซ์ ผู้ฝึกสอนทีมหญิง กล่าวว่า หลังจากนี้จะมีการพูดคุยกับนักกีฬา เพื่อวางแผนการเล่นในรอบรองชนะเลิศต่อไป โดยจะต้องเตรียมร่างกายให้พร้อมที่สุด และจากสายการแข่งขันตามที่ผู้จัดการทีมกล่าวคือ เราได้เหรียญทองแดงแล้วทั้งชายและหญิง ถือเป็นโอกาสที่ดีที่ได้เหรียญทองแดงแล้ว ซึ่งเป็นกำลังใจให้แก่นักกีฬาไทยอย่างมาก</p>
<!-- /wp:paragraph -->

<!-- wp:paragraph -->
<p>ขณะที่ ดร.ธนากร ศรีชาพันธุ์ หรือ โค้ชเบิ้ม ผู้ฝึกสอนทีมชาย กล่าวว่า ในสายการแข่งขัน ทีมชายไทยรอเล่นรอบรองชนะเลิศ ซึ่งจะพบกับทีมชนะระหว่าง ลาว กับ มาเลเซีย ตอนนี้นักกีฬาทุกคนมีความพร้อม และหวังว่าทีมไทยจะทำผลงานออกมาได้ดีที่สุด</p>
<!-- /wp:paragraph -->

<!-- wp:paragraph -->
<p>สำหรับนักเทนนิสชุดซีเกมส์ ครั้งที่ 33 ประกอบด้วย นักกีฬาชาย แม็กซิมัส ภราพล โจนส์, กษิดิศ สำเร็จ, ภวิชญ์ สอนหลักทรัพย์, วิชยา ตรงเจริญชัยกุล และปรัชญา อิสโร ส่วนนักกีฬาหญิง มนัญชญา สว่างเเก้ว, ลัลนา ธาราฤดี, ทรรศพร นาคหล่อ, พัชรินทร์ ชีพชาญเดช และเพียงธาร ผลิพืช</p>
<!-- /wp:paragraph -->

<!-- wp:paragraph -->
<p>คณะเจ้าหน้าที่ชุดซีเกมส์ ครั้งที่ 33 นายวิเชษฐ์ ทีปกากร ผู้จัดการทีม, นายธานี แสนยาอุโฆษ ผู้ช่วยผู้จัดการทีม, ดร.ธนากร ศรีชาพันธุ์ (โค้ชเบิ้ม) ผู้ฝึกสอนทีมชาย, นายพชรพล คำสมาน (โค้ชเอ็กซ์) ผู้ฝึกสอนทีมหญิง, พันโท วิทยา สำเร็จ ผู้ช่วยผู้ฝึกสอน, นายวีรภัทร สิริจริยาพร นักวิทยาศาสตร์การกีฬา, น.ส.นวลพรรณ จั่นทิม นักกายภาพบำบัด และนายบุญมี โพธิ์ไพจิตร เจ้าหน้าที่นวด</p>
<!-- /wp:paragraph -->

<!-- wp:image {"id":53657,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/12/595919812_1292352982927681_8694155310563818018_n-1024x683.jpg" alt="" class="wp-image-53657"/></figure>
<!-- /wp:image -->