<!-- wp:paragraph {"align":"center","style":{"typography":{"fontSize":20},"color":{"background":"#ddd0ce"}}} -->
<p class="has-text-align-center has-background" style="background-color:#ddd0ce;font-size:20px"><strong>"นันทพร" เบิ้ลแชมป์บีชเทนนิสจูเนียร์ฯสนาม 4"อาชวิฐ-ธเนส" พลิกล้มคู่มือ1ซิวรุ่น 14 ปีชาย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส จูเนียร์ แชมเปี้ยนชิพ" สนาม 4 ประจำปี 2567 ที่ เกรต้า สปอร์ต คลับ พัทยา จังหวัดชลบุรี เมื่อวันที่ 7 ก.ย.67 แข่งรอบชิงชนะเลิศ ในรุ่นอายุไม่เกิน 12 ปี และ รุ่นอายุไม่เกิน 14 ปี ชายคู่-หญิงคู่ สำหรับรุ่นอายุไม่เกิน 14 ปี ชายคู่ รอบชิงชนะเลิศเป็นการโคจรมาเจอกันระหว่างคู่มือวาง 1 ของรายการ กฤษกรณ์ ปรมศักดา กับ จอห์น เลี่ยม ชัตต์ จากชลบุรี พบคู่มือวาง 2 ของรายการ อาชวิฐ อิทธิวรกุล กับ ธเนส ช่างหนอง จากชลบุรีเช่นกัน โดยผลปรากฎว่า เซตแรก คู่มือ 1 คุมเกมได้ดีกว่าชนะก่อน 6-4 ทว่าในเซตสอง อาชวิฐ กับ ธเนส ปรับเกมบุกได้เฉียบขาดขึ้นจึงพลิกมาชนะ 6-2 ทำให้ต้องตัดสินด้วยซูเปอร์ไทเบรก และเป็นคู่มือวาง 2 ที่ยังคงเล่นได้เฉียบขาด เอาชนะอีก 10-2 ส่งผลให้ ธเนส กับ อาชวิฐ พลิกชนะตูามือ 1 กฤษกรณ์ กับ จอห์น ไปได้สำเร็จ 2-1 เซต ด้วยสกอร์ 4-6, 6-2 และ ซูเปอร์ไทเบรก 10-2 คว้าแชมป์ไปครองทันที</p>
<!-- /wp:paragraph -->

<!-- wp:paragraph -->
<p>ขณะที่ นันทพร ป้องปิด นักตบจากชลบุรี ลงแข่ง 2 รุ่นอายุ คือ รุ่นอายุไม่เกิน 14 ปี และ รุ่นอายุไม่เกิน 12 ปี โชว์ฟอร์มพร้อมกับคู่หูได้อย่างเยี่ยมยอด ทำให้ได้ครองแชมป์ทั้ง 2 รุ่นอายุ โดย รุ่นอายุไม่เกิน 14 ปี หญิงคู่ นันทพร ป้องปิด จับคู่กับ ณิชกานต์ ธรรมดา จากชลบุรี นัดชิงชนะเลิศเอาชนะ ไอริน ศรีไตรเฮือง กับ ธนัชชา พันธ์ศักดิ์ จสกชลบุรีเช่นกัน 2-0 เซต ด้วยสกอร์ 6-1 และ 6-3 ส่วนหญิงคู่ รุ่นอายุไม่เกิน 12 ปี นันทพร จับคู่กับ สุพัตรา สืบยุบล จากชลบุรี ช่วยกันเอาชนะ กนกนันท์ ช่างหนอง จากชลบุรี กับ ภัณฑิรา แนบเนียร จากพะเยา 2 เซตรวด ด้วยสกอร์ 6-2 และ 6-0 ด้านชายคู่ รุ่นอายุไม่เกิน 12 ปี แชมป์ตกเป็นของ บุณยกรณ์ เรวิน จากชลบุรี กับ สิปปวิชญ์ ไชยตะมาตย์ จากสุราษฎร์ธานี หลังเอาชนะ ธนันต์ภูมิ กับ ธนิศกันต์ ภูอนันตานนท์ จากกทม. 6-0, 6-0</p>
<!-- /wp:paragraph -->

<!-- wp:image {"id":45324,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/458570479_934806018682381_5614573683382998991_n-1024x683.jpg" alt="" class="wp-image-45324"/></figure>
<!-- /wp:image -->