<!-- wp:paragraph {"align":"center","style":{"typography":{"fontSize":20},"color":{"background":"#b8bbdd"}}} -->
<p class="has-text-align-center has-background" style="background-color:#b8bbdd;font-size:20px"><strong>"สุชัย"ควักส่วนตัวบำรุงขวัญเทนนิสไทยสู้ศึก"เดวิสคัพ"ดวลแร็กเกต"นิวซีแลนด์"</strong></p>
<!-- /wp:paragraph -->

<!-- wp:paragraph -->
<p>วันที่ 10 กันยายน 2566 ณ ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ มอบหมายให้ พลโท อุชุกร สาครนาวิน อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นผู้แทนมอบเงินสนับสนุนเพื่อสร้างขวัญและกำลังใจให้แก่คณะเทนนิสทีมชาติไทย จำนวน 10 คน ๆ ละ 20,000 บาท รวมเป็นเงินทั้งสิ้น 200,000 บาท ซึ่งเป็นเงินส่วนตัวของนายสุชัย</p>
<!-- /wp:paragraph -->

<!-- wp:paragraph -->
<p>คณะเทนนิสทีมชาติไทยชุดนี้ ประกอบด้วย พันเอกวัฒนา จันทร์ไพจิตต์ กรรมการอำนวยการสมาคมฯ ในฐานะผู้จัดการทีม, ดร.ธนากร ศรีชาพันธุ์ กัปตันทีมและผู้ฝึกสอน, นายวิทยา สำเร็จ ผู้ช่วยผู้ฝึกสอน และนักกีฬาเทนนิสชาย ได้แก่ "บูม" กษิดิศ สำเร็จ, "แม็กซิ" แม็กซิมัส ภราพล โจนส์, "จูเนียร์" วิชยา ตรงเจริญชัยกุล, "สอง" ยุทธนา เจริญผล และ "ณัฐ" ปรัชญา อิสโร ร่วมด้วยการทำหน้าที่ของ นายอนุชิต เรือนก้อน นักวิทยาศาสตร์การกีฬา</p>
<!-- /wp:paragraph -->

<!-- wp:paragraph -->
<p>คณะดังกล่าวมีภารกิจในการเป็นตัวแทนทีมชาติไทย เดินทางไปร่วมการแข่งขันเทนนิสชิงแชมป์โลก ประเภททีมชาย รายการ "เดวิสคัพ 2023" เวิลด์กรุ๊ป 2 ที่สนามเทนนิส ไอแอลที สเตเดี้ยม เมืองอินเวอร์คาร์กิลล์ ประเทศนิวซีแลนด์ ระหว่างวันที่ 15-16 กันยายน 2566 โดยมีกำหนดออกเดินทางจากประเทศไทย วันที่ 11 กันยายน ด้วยสายการบินไทย เที่ยวบิน TG 413 เวลา 11.15 น.</p>
<!-- /wp:paragraph -->

<!-- wp:image {"id":39152,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/377541855_701905405305778_3695883718774406160_n-1024x681.jpg" alt="" class="wp-image-39152"/></figure>
<!-- /wp:image -->