<!-- wp:paragraph {"align":"center","style":{"typography":{"fontSize":20},"color":{"background":"#c7dae2"}}} -->
<p class="has-text-align-center has-background" style="background-color:#c7dae2;font-size:20px"><strong>พลอยเพชร ฟอร์มฮอต! เข้าชิงหญิงเดี่ยวแถมควง อัญวีณ์ ลุ้นแชมป์ศึกคู่หวด GSB </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (2) เก็บคะแนนสะสมอันดับเยาวชนเอเชีย ซึ่งจัดโดย สมาคมกีฬาลอนเทนนิสแห่งประเทศไทยฯ และ ธนาคารออมสิน (GSB) ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 31 ก.ค. 2568 เป็นรอบเมนดรอว์ และรอบจัดอันดับ พลอยเพชร ด้วงเขียว นักเทนนิสดาวรุ่งไทย ใช้เวลาเพียง 50 นาที ในการเอาชนะคู่แข่งขัน โดยในประเภทหญิงเดี่ยว เมนดรอว์ รอบรองชนะเลิศ พลอยเพชร ซึ่งเป็นมือวางอันดับ 1 ของรายการ เอาชนะ แอนนา โพเนียโตวา นักเทนนิสจากเติร์กเมนิสถาน ด้วยสกอร์ 6-1 ทั้งสองเซต ในรอบชิงชนะเลิศ พลอยเพชร จะพบกับ ไอลารา คาคาบาเยวา นักเทนนิสมือวาง 4 จากเติร์กเมนิสถาน ที่ตัดเชือกชนะ โซฟี ชึก กี แลม จากฮ่องกง 2-0 เซต 6-3, 6-2</p>
<!-- /wp:paragraph -->

<!-- wp:paragraph -->
<p>จากนั้น พลอยเพชร ได้จับคู่กับ อัญวีณ์ ไพศาลภาณุวงศ์ ซึ่งเป็นคู่มือวางอันดับ 1 ของรายการ ลงสนามแข่งขันประเภทหญิงคู่ รอบรองชนะเลิศ และช่วยกันหวดเอาชนะคู่ของ เอชิธา ศรียาลา จากอินเดีย และ แจ็กเกอลีน หยาง จากอินโดนีเซีย 2-0 เซต 6-4, 6-4 พลอยเพชร กับ อัญวีณ์ จะชิงชนะเลิศกับ อาร์ภรนันท์ โซเฟีย แสงสุชาติ นักเทนนิสไทย และ ออบรี คาดีร์ จากอินโดนีเซีย ที่ตัดเชือกชนะ คิม เซบอน และ ฮง ซู คู่มือวาง 3 จากเกาหลีใต้ 2-1 เซต 6-3, 3-6 และซูเปอร์ไทเบรก 10-5 ทั้งนี้ จากผลดังกล่าว ทำให้ พลอยเพชร ผ่านเข้ารอบชิงชนะเลิศ ได้ทั้งประเภทหญิงเดี่ยวและหญิงคู่ ใน</p>
<!-- /wp:paragraph -->

<!-- wp:paragraph -->
<p>ส่วนผลการแข่งขันรอบเมนดรอว์ของคู่อื่น ๆ มีดังนี้ ชายเดี่ยว รอบรองชนะเลิศ ฌาน เลาอมรพาณิชย์ (วาง 4) แพ้ ชิฟ โมฮัน (วาง 1-ฮ่องกง) 3-6, 1-6 อาลี เกลเดียฟ (เติร์กเมนิสถาน) ชนะ อาหมัด บาฮา ซารูจี (วาง 2-ซาอุดีอาระเบีย) 6-2, 6-1 ชายคู่ รอบรองชนะเลิศ ฌาน เลาอมรพาณิชย์-เดนิส เขียวรักษา ชนะ ชิฟ โมฮัน-เจมี่ เฉิน (ฮ่องกง) 6-3, 6-2 ฟาโรห์ โกวิทวัฒนชัย-ลีโอ โกวิทวัฒนชัย (คู่วาง 1) แพ้ เคริมเกลดี กูลดูร์ดิเยฟ-อาลี เกลเดียฟ (เติร์กเมนิสถาน) 3-6, 2-6</p>
<!-- /wp:paragraph -->

<!-- wp:image {"id":51067,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/524714859_1183733830456264_4366820707628817963_n-1024x683.jpg" alt="" class="wp-image-51067"/></figure>
<!-- /wp:image -->