<!-- wp:paragraph {"align":"center","style":{"typography":{"fontSize":20},"color":{"background":"#bbc8ce"}}} -->
<p class="has-text-align-center has-background" style="background-color:#bbc8ce;font-size:20px"><strong>ดวลเดือดถึงเซตสาม "คุณานันท์" เฉือน "เปน"คว้าแชมป์ไอทีเอฟจูเนียร์สเวิลด์เทนนิสในบ้าน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (1) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 มิ.ย. 2568 เป็นวันสุดท้ายของรายการนี้ โดยมี นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานพัฒนาเยาวชน เป็นประธานมอบรางวัลให้แก่นักกีฬา ประเภทชายเดี่ยว ดาวรุ่งไทยโคจรมาชิงชนะเลิศกันเอง เปน จารุศร วัย 17 ปี มือวางอันดับ 1 และมือ 185 เยาวชนโลก พบกับ คุณานันท์ พันธราธร วัย 16 ปี มือวางอันดับ 3 และมือ 237 เยาวชนโลก โดยตลอดการแข่งขัน ต่างงัดฟอร์มการเล่นที่เฉียบขาดออกมาสู้กันได้อย่างสนุก กระทั่งเสมอกัน 1-1 เซต และในเซตสาม ต่างมีโอกาสทั้งคู่ จนต้องตัดสินด้วยไทเบรก และเป็น คุณานันท์ ที่คว้าชัยไปในที่สุด 2-1 เซต ด้วยสกอร์ 7-5, 3-6 และ 7-6 ไทเบรก 7-3 ในเวลาแข่งขันนานถึง 3 ชั่วโมงครึ่ง และในระหว่างแข่งขัน ทั้งคู่ยังมีอาการตะคริวด้วย</p>
<!-- /wp:paragraph -->

<!-- wp:paragraph -->
<p>คุณานันท์ ได้ครองแชมป์ชายเดี่ยว ซึ่งนับเป็นแชมป์ ไอทีเอฟ จูเนียร์ รายการที่ 2 ของตัวเอง และยังได้รับคะแนนสะสมอันดับเยาวชนโลก 60 คะแนน ส่วน เปน ได้รองแชมป์ ได้รับคะแนน 36 คะแนน ประเภทหญิงเดี่ยว รอบชิงชนะเลิศ นักเทนนิสชาวจีนพบกันเอง หลาน ซีหราน วัย 16 ปี มือวางอันดับ 2 ของรายการ และมือ 339 เยาวชนโลก พบกับ เติ้ง เปี้ยน วัย 17 ปี มือวางอันดับ 3 และมือ 351 เยาวชนโลก โดยผลการแข่งขันเป็น เติ้ง เปี้ยน ที่คว้าชัยชนะได้ทั้งสองเซต ด้วยสกอร์ 7-6 ไทเบรก 7-4 และ 6-4 เติ้ง เปี้ยน ได้ครองแชมป์หญิงเดี่ยว พร้อมรับคะแนนสะสมอันดับเยาวชนโลก 60 คะแนน ทั้งนี้ นับเป็นการได้แชมป์ ไอทีเอฟ จูเนียร์ รายการที่ 2 ของดาวรุ่งจีนคนนี้ด้วย ส่วน หลาน ซีหราน ในฐานะรองแชมป์รายการนี้ ได้รับคะแนน 36 คะแนน</p>
<!-- /wp:paragraph -->

<!-- wp:image {"id":50443,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/514256964_1157306576432323_6951921857876485314_n-1024x683.jpg" alt="" class="wp-image-50443"/></figure>
<!-- /wp:image -->