<!-- wp:paragraph {"align":"center","textColor":"vce-bg","style":{"color":{"background":"#03a300"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#03a300;font-size:22px"><strong>"แม็กซิมัส" โค่นอดีตมือ 16 โลก<br>ลิ่วรอบ 2 เอทีพี บางกอก โอเพ่น 2024 (1)</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชาย เก็บคะแนนโลก เอทีพี ชาลเลนเจอร์ ทัวร์ ที่ศูนย์พัฒนากีฬาเทนนิสแห่งชาติ เมืองทองธานี เปิดฉากวันที่สอง เมื่อวันที่ 1 ม.ค. 2567 ในรายการ "บางกอก โอเพ่น 2024 (1)" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท เป็นการแข่งขันรอบเมนดรอว์
        ประเภทชายเดี่ยว รอบแรก "แม็กซ์" แม็กซิมัส ภราพล โจนส์ นักหวดลูกครึ่งไทย-ออสเตรเลีย วัย 19 ปี มือ 642 ของโลก ได้ไวลด์การ์ดลงสนาม พบกับ มาร์โก เคชชินาโต นักหวดหนุ่มอิตาลี วัย 31 ปี มือ 198 ของโลก ที่เคยขึ้นไปอยู่อันดับ 16 ของโลก เมื่อปี 2019 และในรายการนี้ ถูกจัดให้เป็นมือวางอันดับ 8 ของรายการ โดยคู่นี้ยังไม่เคยพบกันมาก่อน และผลการแข่งขัน ปรากฏว่า แม็กซิมัส ที่แม้เป็นรองคู่แข่งขัน แต่พยายามสู้ จนทำได้ดีทั้งการเสิร์ฟของตัวเอง และรีเทิร์นลูกเสิร์ฟของคู่แข่งขันได้สวยงามหลายครั้ง กระทั่ง แม็กซิมัส เป็นฝ่ายเอาชนะได้ในที่สุด 2-0 เซต 7-5 และ 6-4 ได้ผ่านเข้ารอบสอง หรือ 16 คนสุดท้าย ไปรอพบผู้ชนะระหว่าง ลูก้าส์ ปุยล์ จากฝรั่งเศส และ กอนคาโล โอลิเวร่า จากโปรตุเกส
       ในส่วนผลการแข่งขันคู่อื่น ๆ ชายเดี่ยว รอบคัดเลือกรอบสุดท้าย ริโอ โนกุจิ (ญี่ปุ่น) ชนะ ไคจิ อุจิดะ (ญี่ปุ่น) 6-7(4-7), 6-1 และ 6-2 วาเลนติน วาเชรอต (โมนาโก) ชนะ มานูเอล กวินาร์ด (ฝรั่งเศส) 6-2, 6-3 มารัต ชาริปอฟ ชนะผ่าน โทมิก เบอร์นาร์ด (ออสเตรเลีย) ลูก้าส์ ปุยล์ (ฝรั่งเศส) ชนะ เจิง ชุน-ซิน (ไต้หวัน) 6-2, 6-2</code></pre>
<!-- /wp:code -->

<!-- wp:image {"id":40929,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3883-1024x683.jpeg" alt="" class="wp-image-40929"/></figure>
<!-- /wp:image -->