<!-- wp:paragraph {"align":"center","style":{"typography":{"fontSize":18},"color":{"background":"#eccee8"}}} -->
<p class="has-text-align-center has-background" style="background-color:#eccee8;font-size:18px"><strong>หวดกระหึ่ม! "พัณณิน" พลิกชนะเต็ง 1<br>ลิ่วตัดเชือกไอทีเอฟ-"แซค-ไหม"เข้าด้วย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 3 (รายการชาย-หญิง) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 494,550 บาท (รวม 30,000 ดอลลาร์สหรัฐ หรือประมาณ 989,100 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 17 มิ.ย. 2565 ในประเภทหญิงเดี่ยว "แนต" พัณณิน โควาพิทักษ์เทศ นักเทนนิสไทย วัย 19 ปี โชว์ฟอร์มล้มเต็งหนึ่งของรายการ
       พัณณิน ที่ในปัจจุบันเป็นมือ 699 ของโลก และเป็นมือวางอันดับ 7 ของรายการ ลงแข่งขันรอบก่อนรองชนะเลิศหรือ 8 คนสุดท้ายกับ หลิว ฟางโจว นักหวดจีน วัย 26 ปี มือ 447 ของโลก และมือวางอันดับ 1 ของรายการ ปรากฏว่า พัณณิน พยายามเล่นตามมาตรฐานของตัวเอง จนสามารถเก็บชัยได้ 2-0 เซต 6-2 และ 6-3 ใช้เวลาในการแข่งขัน 1 ชั่วโมง 12 นาที พัณณิน ผ่านเข้ารอบรองชนะเลิศไปพบกับ "ไหม" มนัญชญา สว่างแก้ว ที่ออกแรงหวด 3 เซต ก่อนเฉือนชนะ "อีฟ" พัชรินทร์ ชีพชาญเดช 2-1 เซต 7-6(9), 5-7 และ 6-3
       ด้านประเภทชายเดี่ยว "แซค" ฐานทัพ สุขสำราญ นักเทนนิสทีมชาติไทยชุดเหรียญทองซีเกมส์ ครั้งที่ 31 มือ 1992 ของโลก ที่เข้ามาจากรอบคัดเลือก แข่งขันกับ "เน็ต" พลภูมิ โควาพิทักษ์เทศ มือ 1482 ของโลก ได้อย่างสนุก ก่อนที่ ฐานทัพ จะเอาชนะได้ 2-0 เซต 7-6(4) และ 7-5 ใช้เวลาแข่งขัน 2 ชั่วโมง 5 นาที ผ่านเข้ารอบรองชนะเลิศไปพบกับ ชินทาโร่ อิมาอิ มือวาง 3 จากญี่ปุ่น ที่ชนะ คอนสแตนติน คราฟชุค มือวาง 6 จากรัสเซีย ด้วยสกอร์ 6-4Ret. (เจ็บข้อเท้าขวา)
       ในส่วนผลการแข่งขันคู่อื่น หญิงเดี่ยว รอบก่อนรองชนะเลิศ นาโฮะ ซาโตะ (มือวาง 5-ญี่ปุ่น) ชนะ อนาสตาเซีย ซูโคติน่า (มือวาง 4-รัสเซีย) 6-1, 3-1Ret. (เจ็บกล้ามเนื้อต้นขา) ซุน ฟาง หยิง (มือวาง 2-จีน) ชนะ มิชิกะ โอเซกิ (มือวาง 6-ญี่ปุ่น) 6-3, 6-4
       ขณะที่ชายเดี่ยว รอบก่อนรองชนะเลิศ ธนเพชร ฉันทะ แพ้ ซุน ฟาจิง (จีน) 4-6, 1-6 ปู๋ ยุนเชาเกเต (มือวาง 4-จีน) ชนะ รูบิน สตาตัม (มือวาง 7-นิวซีแลนด์) 6-4, 6-4
       ชายคู่ รอบรองชนะเลิศ ปรัชญา อิสโร-ฐานทัพ สุขสำราญ ชนะ เบลค เบย์ลดอน-จอร์แดน สมิธ (ออสเตรเลีย) 6-4, 3-6 และซูเปอร์ไทเบรก 11-9 ยูกิ โมจิซูกิ-มาโกโตะ โอชิ (คู่มือวาง 2-ญี่ปุ่น) ชนะ พาริคชิต โซมานี-มานิช สุเรสกุมาร (อินเดีย) 6-4, 6-2
       หญิงคู่ รอบรองชนะเลิศ ภาวินี ร่วมรักษ์-วรัญญา วงค์เทียนชัย แพ้ อันริ นากาตะ-นาโฮะ ซาโตะ (คู่มือวาง 3 ญี่ปุ่น) 2-6, 1-6 หลิว ฟางโจว-ซุน ฟัง หยิง (คู่มือวาง 2 จีน) ชนะ พริซกา มาเดอลิน นูโกรโฮ-เอริ ชิมิสุ (คู่มือวาง 4 อินโดนีเซีย-ญี่ปุ่น) 7-6(3), 7-5</code></pre>
<!-- /wp:code -->

<!-- wp:image {"id":32460,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/13CFFCDA-8D12-4A87-A15E-4AFE6715AFC1-1024x683.jpeg" alt="" class="wp-image-32460"/></figure>
<!-- /wp:image -->