<!-- wp:paragraph {"align":"center","style":{"typography":{"fontSize":20},"color":{"background":"#acd2e2"}}} -->
<p class="has-text-align-center has-background" style="background-color:#acd2e2;font-size:20px"><strong>"ลัลนา-มนัญชญา"พลิกล้มคู่มือวาง 3 ลิ่วก่อนรองฯศึกW100โตเกียว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง รายการ "W100 โตเกียว" ชิงเงินรางวัลรวม 100,000 ดอลลาร์สหรัฐ หรือราว 3,313,000 บาท ที่กรุงโตเกียว ประเทศญี่ปุ่น เมื่อวันที่ 24 เม.ย.68 ประเภทหญิงเดี่ยว รอบสอง (16 คน) "รวงข้าว" ลัลนา ธาราฤดี นักหวดไทยวัย 20 ปี มืออันดับเดี่ยว 170 ของโลก กับ เมดิสัน อิงลิช นักหวดวัย 27 ปีจากออสเตรเลีย มืออันดับ 134 ของโลก มือวาง 4 ของรายการ ผลปรากฎว่า แมทช์นี้ นักหวดไทยพยายามสู้เต็มที่แต่ต้านไม่ไหว แพ้ไป 0-2 เซต ด้วยสกอร์ 4-6 และ 2-6 อย่างไรก็ตาม ในช่วงบ่ายวันเดียวกัน ลัลนา ได้ลงแข่งในประเภทหญิงคู่ โดยอันดับโลกอยู่ที่ 926 จับคู่ "ไหม" มนัญชญา สว่างแก้ว มือคู่อันดับ 677 ของโลก พบคู่มือวาง 3 ของรายการ ลิเซตต์ คาเบรร่า จากออสเตรเลีย มืออันดับ 209 ของโลก กับ ฮีทเธอร์ วัตสัน จากสหราชอาณาจักร มืออันดับ 102 ของโลก ซึ่งเซตแรกคู่สาวไทยแพ้ไป 3-6 แต่ก็สามารถพลิกสถานการณ์จากเป็นรองกลับมาชนะในเซตสอง 6-3 ทำให้ต้องมาดวลซูเปอร์ไทเบรกตัดสิน ซึ่งเกมค่อนข้างสูสีบี้แต้มกันสนุก จนเสมอ 8-8 ก่อนที่คู่ไทยจะมาเก็บ 2 แต้มสุดท้ายได้อย่างเยี่ยมยอด</p>
<!-- /wp:paragraph -->

<!-- wp:paragraph -->
<p>ลัลนา และ มนัญชญา พลิกเฉือนชนะคู่มือวาง 3 ได้สำเร็จ ด้วยสกอร์ 3-6, 6-3 และซูเปอร์ไทเบรก 10-8 ควงคู่กันเข้ารอบก่อนรองชนะเลิศ ไปพบกับคู่ไวล์การ์ดดาวรุ่งจากญี่ปุ่นที่ยังไม่มีอันดับโลกประเภทคู่ มิโอริ โคดากะ วัย 19 ปี กับ โมอิกะ มิยาตะ วัย 21 ปีต่อไป</p>
<!-- /wp:paragraph -->

<!-- wp:image {"id":49084,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/493020554_1108467441316237_4815113622051937183_n-768x1024.jpg" alt="" class="wp-image-49084"/></figure>
<!-- /wp:image -->