<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>หนุ่ม-สาวญี่ปุ่นครองแชมป์เทนนิสอาชีพที่ไทย</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 4 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 4 ส.ค.2562 เป็นวันสุดท้าย นายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิส ลอนเทนนิสสมาคมแห่งประเทศไทยฯ เป็นประธานมอบรางวัลแก่นักกีฬา ซึ่งประเภทหญิงเดี่ยว รอบชิงชนะเลิศ ยูกิ นาอิโตะ นักเทนนิสญี่ปุ่น วัย 18 ปี มือวางอันดับ 8 ของรายการ และมืออันดับ 345 ของโลก พลิกจากที่แพ้เซตแรก แซงเอาชนะ หวัง ซินหยู นักหวดจีน วัย 17 ปี มือวางอันดับ 1 ของรายการ และมืออันดับ 187 ของโลก 2-1 เซต 2-6, 7-6(4) และ 6-3 ใช้เวลาแข่งขันทั้งสิ้น 1 ชั่วโมง 57 นาที คว้าแชมป์หญิงเดี่ยวไปครอง พร้อมรับเงินรางวัล 3,935 ดอลลาร์สหรัฐ หรือประมาณ 118,050 บาท และคะแนนสะสมดับเบิลยูทีเอ 50 คะแนน ส่วนรองแชมป์รับ 2,107 ดอลลาร์สหรัฐ หรือประมาณ 63,210 บาท พร้อมคะแนนสะสม 30 คะแนน</p>
<!-- /wp:paragraph -->

<!-- wp:paragraph -->
<p>ด้านการแข่งขันเทนนิสอาชีพชาย สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ เมนส์ เซอร์กิต 4" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี วันเดียวกัน ประเภทชายเดี่ยว รอบชิงชนะเลิศ เรนตะ โตกุดะ (เสื้อสีขาว-หมวกสีขาว) นักเทนนิสญี่ปุ่น วัย 21 ปี มือวางอันดับ 1 ของรายการและมืออันดับ 397 ของโลก เอาชนะ ซานจาร์ เฟย์ซิเยฟ จากอุซเบกิสถาน วัย 25 ปี มือวางอันดับ 2 ของรายการ และมืออันดับ 445 ของโลก ได้ 2-0 เซต 6-3, 6-3 ใช้เวลาแข่งขันทั้งสิ้น 1 ชั่วโมง 13 นาที เรนตะ โตกุดะ คว้าแชมป์ชายเดี่ยวไปครอง พร้อมรับเงินรางวัล 3,600 ดอลลาร์สหรัฐ หรือประมาณ 108,000 บาท และคะแนนสะสมเอทีพี 20 คะแนน ส่วนรองแชมป์รับ 2,120 ดอลลาร์สหรัฐ หรือประมาณ 63,600 บาท พร้อมคะแนนสะสมเอทีพี 12 คะแนน โดยหลังการแข่งขัน นายธานี แสนยาอุโฆษ ให้เกียรติมอบรางวัลแก่นักกีฬาด้วย</p>
<!-- /wp:paragraph -->

<!-- wp:paragraph -->
<p>      สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":22937} -->
<figure class="wp-block-image"><img src="https://www.bucket.cloudaccess9.com/ltatorg/2019/08/67540268_2498386933517593_5202896238181089280_n.jpg" alt="" class="wp-image-22937"/></figure>
<!-- /wp:image -->