การแข่งขันเทนนิสอาชีพชาย เอทีพี ชาเลนเจอร์ ทัวร์ รายการ “อีเอ หัวหิน โอเพ่น ชาเลนเจอร์ 2017” ชิงเงินรางวัลรวม 150,000 ดอลลาร์สหรัฐ หรือประมาณ 5,250,000 บาท พร้อมคะแนนสะสมอันดับโลก ที่สนามเทนนิสทรู อารีน่า หัวหิน จ.ประจวบคีรีขันธ์ เมื่อวันที่ 20 พฤศจิกายน เมนดรอว์วันแรก ประเภทชายเดี่ยว รอบแรก “เมฆ” จิรัฏฐ์ นวสิริสมบูรณ์ นักเทนนิสหนุ่มไทย วัย 21 ปี มืออันดับ 1,414 ของโลก ไม่สามารถต้านทานความแข็งแกร่งของ ออสติน ไครจ์เช็<span class="text_exposed_show">ก มืออันดับ 269 ของโลกจากสหรัฐอเมริกา ก่อนพ่ายไป 0-2 เซต 1-6, 2-6 ใช้เวลาการแข่งขัน 51 นาที ทำให้ จิรัฏฐ์ ตกรอบแรก ขณะที่ ออสติน ไครจ์เช็ก ผ่านเข้าสู่รอบสองต่อไป</span>
<div class="text_exposed_show">

อย่างไรก็ตาม หลังจบการแข่งขันคู่นี้มีฝนตกลงมาอย่างหนัก ทำให้ฝ่ายจัดการแข่งขันได้เลื่อนโปรแกรมที่เหลือไปชิงชัยกันต่อในวันที่ 21 พฤศจิกายน ซึ่งรวมถึงคู่ “จูเนียร์” วิชยา ตรงเจริญชัยกุล มือ 1 ของไทย ที่จะพบ ควอน ซุงวู มือวางอันดับ 7 ของรายการ และ “ซีเจ” คงทรัพย์ คงคา ที่จะพบ อาคิระ แซนทิลแลน มือวางอันดับ 3 ของรายการ จากออสเตรเลีย

ด้านผลคัดเลือก รอบสุดท้าย “สิงห์” พล วัฒนกูล นักหวดหนุ่มไทย วัย 22 ปี มืออันดับ1,138 ของโลก แพ้ มารินโก้ มาโตเซวิช จอมเก๋าวัย 32 ปี มืออันดับ 407 ของโลกจากออสเตรเลีย 0-2 เซต 2-6, 2-6 ใช้เวลาแข่งขัน 1 ชั่วโมง 1 นาที ทำให้ มารินโก้ มาโตเซวิช เข้าสู่รอบเมนดรอว์ต่อไป

<img class="aligncenter size-full wp-image-2582" src="https://www.bucket.cloudaccess9.com/ltatorg/2017/11/23658732_1611989402157355_4058285024600099212_n.jpg" alt="" width="960" height="789" />

<img class="aligncenter size-full wp-image-2584" src="https://www.bucket.cloudaccess9.com/ltatorg/2017/11/23659469_1611989162157379_2436644792117589405_n.jpg" alt="" width="960" height="746" />

<img class="aligncenter size-full wp-image-2586" src="https://www.bucket.cloudaccess9.com/ltatorg/2017/11/23754757_1611989362157359_8302058078307103331_n.jpg" alt="" width="960" height="677" />

</div>