<!-- wp:paragraph {"align":"center","style":{"typography":{"fontSize":20},"color":{"background":"#ccdfe7"}}} -->
<p class="has-text-align-center has-background" style="background-color:#ccdfe7;font-size:20px"><strong>พัชรพล ทะลุก่อนรองฯ ปะทะเวียดนามอัญวีณ์ หวดจีนศึกเทนนิสเอเชียรุ่น 14 ปี</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 2 ที่สนามเทนนิส เกรต้า สปอร์ต คลับ อ.สัตหีบ จ.ชลบุรี เมื่อวันที่ 13 พ.ค. 2568 เป็นการแข่งขันรอบเมนดรอว์วันที่สอง ประเภทชายเดี่ยว รอบสอง (16 คน) พัชรพล หลีกุล ดีกรีเยาวชนทีมชาติไทย รุ่นอายุไม่เกิน 14 ปี ปัจจุบันเป็นมือ 29 เยาวชนเอเชีย และยังเป็นมือวาง 2 ของรายการ พบกับ นวธรณ์ ผลากรกุล เยาวชนทีมชาติไทย ในรุ่นอายุไม่เกิน 12 ปี ที่ยังไม่มีอันดับเยาวชนเอเชีย ผลการแข่งขัน ปรากฏว่า พัชรพล ใช้การหวดที่หลากหลาย ขึ้นเล่นหน้าเน็ต และยิงวินเนอร์ท้ายคอร์ตได้สวยหลายลูก เป็นฝ่ายเอาชนะไป 2-0 เซต 6-1 และ 7-5 ในเวลา 1 ชั่วโมง 25 นาที พัชรพล ผ่านเข้ารอบก่อนรองชนะเลิศ พบกับ เหงียน ง็อก ฮู มือวาง 6 จากเวียดนาม ที่ชนะ เทนเน่ ชิราอิ จากญี่ปุ่น 6-3, 6-1</p>
<!-- /wp:paragraph -->

<!-- wp:paragraph -->
<p>ขณะที่ "ปอร์โต้" ภาสุร อุดมโชค นักเทนนิสเยาวชนไทย ซึ่งยังไม่มีอันดับเยาวชนเอเชีย เข้ารอบโดยไม่ต้องออกแรงหวด หลังชนะผ่าน ฌาคส์ รูเป จากนิวซีแลนด์ มือ 24 เยาวชนเอเชีย และมือวางอันดับ 1 ของรายการ ทำให้ ภาสุร ผ่านเข้ารอบก่อนรองชนะเลิศ ไปพบกับ เดนิส เขียวรักษา มือวาง 8 จากไทย ที่ชนะ อเลสซานโดร บูเรลโล จากอิตาลี 6-0, 6-1 ด้านหญิงเดี่ยว รอบสอง อัญวีณ์ ไพศาลภาณุวงศ์ นักเทนนิสไทย มือวาง 4 ของรายการ ผ่านเข้ารอบไม่ยาก หลังจากเอาชนะ อลิซ คาร์โดซี่ จากออสเตรเลีย 2-0 เซต 6-2 และ 6-0 ทั้งนี้ ในรอบก่อนรองชนะเลิศ อัญวีณ์ จะพบกับ เจิ้ง ยู่ฟาน มือวาง 8 จากจีน ในส่วนผลการแข่งขันคู่อื่น ๆ มีดังนี้ ชายเดี่ยว เมนดรอว์ รอบสอง ลีโอ โกวิทวัฒนชัย (7-ไทย) ชนะ อภิวิชญ์ ลิ้มวัฒนายิ่งยง 6-3, 6-1 ฟาโรห์ โกวิทวัฒนชัย (5-ไทย) ชนะ คัมโรนเบค อาลีมูฟ 6-0, 6-0 หญิงเดี่ยว เมนดรอว์ รอบสอง เจนนิเฟอร์ โวลแฟรมม์ ชนะผ่าน ฮูไมราห์ ไฮเดอร์ (5-บังกลาเทศ) อาร์ภรนันท์ โซเฟีย แสงสุชาติ (6-ไทย) ชนะ วาน ยูเอ็ต เปเนโลเป้ (ฮ่องกง) 6-4, 6-4 แพรวา เทพหัสดิน ณ อยุธยา (3-ไทย) ชนะ ซู่ เลฮาน (จีน) 6-3, 6-2</p>
<!-- /wp:paragraph -->

<!-- wp:paragraph -->
<p>ลัลณ์ลลิน รติวัฒน์ ชนะผ่าน อิโลน่า คิซยูตา (7-คาซัคสถาน) พัชรญดา รังษี แพ้ ออเบร คาดิร์ (อินโดนีเซีย) 4-6, 1-6 เอลลี่ เชา (ฮ่องกง) ชนะผ่าน พลอยเพชร ด้วงเขียว (1-ไทย) ขณะที่หญิงคู่ รอบก่อนรองชนะเลิศ วิมุตติญา พงษ์หนู-อลิซ คาร์โดซี่ (ออสเตรเลีย) ชนะ ลัลณ์ลลิน รติวัฒน์-พัชรญดา รังษี 6-2, 6-0 เจนนิเฟอร์ โวลแฟรมม์-วาร์วารา คูไวเซว่า ชนะ มิเคล่า ซัวเรซ-คันซา อิสมาอิล ฮามีด (ฟิลิปปินส์-มัลดีฟส์) 6-1, 7-5 อาร์ภรนันท์ โซเฟีย แสงสุชาติ-เอลลี่ เชา (ฮ่องกง) พบ ซอมยา ซอมยา-เจิ้ง ยู่ฟาน (จีน) ชายคู่ รอบแรก นวธรณ์ ผลากรกุล-โอลีเวอร์ เบนเซน เบิร์กฮาวท์ ชนะ กนิษฐ์ ซิงห์ ตันวาร์-เมรัน เจน (อินเดีย) 6-1, 6-1 อัคราวิชญ์ รังษี-พิตตินันท์ จตุรนต์โรจน์ แพ้ โต บินห์ นัน-เจิ้ง หลี่เว่ย (เวียดนาม-จีน) 1-6, 0-6</p>
<!-- /wp:paragraph -->

<!-- wp:image {"id":49417,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/497456849_1122426673253647_5100705106146763418_n-1024x683.jpg" alt="" class="wp-image-49417"/></figure>
<!-- /wp:image -->