<!-- wp:paragraph {"align":"center","style":{"typography":{"fontSize":20},"color":{"background":"#e2d4ee"}}} -->
<p class="has-text-align-center has-background" style="background-color:#e2d4ee;font-size:20px"><strong>นักหวดสาวอเมริกันผงาดแชมป์คู่ITF World Tennis Tour Presented by SAT (1)</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู75 รายการ ITF World Tennis Tour Presented by SAT (1) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) ชิงเงินรางวัลรวม 60,000 ดอลลาร์สหรัฐ หรือประมาณ 2,055,000 บาท แข่งขันที่ศูนย์พัฒนากีฬาเทนนิสแห่งชาติ เช่นกัน เมื่อวันที่ 4 ม.ค. 2568 เข้าสู่รอบสำคัญ ประเภทหญิงคู่ รอบชิงชนะเลิศ อลานา สมิธ และ มาเรีย มาเตอัส สองนักเทนนิสจากสหรัฐฯ คู่มือ 182 และ 329 ของโลกตามลำดับ โชว์ฟอร์มการเล่นที่เข้าขา ช่วยกันหวดเอาชนะ โช อีฮวน และ โช ยี่ เซ็น คู่พี่น้องจากไต้หวัน ซึ่งอยู่อันดับ 227 ของโลกร่วมกัน 2-0 เซต 6-1 และ 6-3</p>
<!-- /wp:paragraph -->

<!-- wp:paragraph -->
<p>อลานา สมิธ และ มาเรีย มาเตอัส ได้แชมป์ประเภทหญิงคู่ไปครอง พร้อมรับเงินรางวัลไปแบ่งกัน จำนวน 3,344 ดอลลาร์สหรัฐ หรือประมาณ 114,532 บาท และคะแนนสะสมอันดับโลก คนละ 75 คะแนน ส่วนคู่พี่น้องจากไต้หวัน ได้รองแชมป์หญิงคู่ และรับเงินรางวัลไปแบ่งกัน จำนวน 1,672 ดอลลาร์สหรัฐ หรือประมาณ 57,266 บาท และคะแนน คนละ 49 คะแนน ทั้งนี้ หลังจบการแข่งขัน พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเป็นประธานมอบโล่รางวัล และป้ายเงินรางวัลให้แก่นักกีฬาที่ครองตำแหน่งชนะเลิศและรองชนะเลิศด้วย</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รอบรองชนะเลิศ คาธินก้า วอน ไดค์มันน์ นักเทนนิสจากลิกเตนสไตน์ วัย 30 ปี มือ 173 ของโลก และมือวางอันดับ 1 ของรายการ ยังคงแข็งแกร่ง เอาชนะ สหจะ ยามะลาปัลลี นักเทนนิสอินเดีย มือ 290 ของโลก ได้ภายใน 2 เซต ด้วยสกอร์ 6-0 และ 6-3 คาธินก้า วอน ไดค์มันน์ ทะยานสู่รอบชิงชนะเลิศ ไปพบกับ เคียวกะ โอคามูระ จากญี่ปุ่น มือ 225 ของโลก ที่เข้าชิงฯ โดยไม่ต้องออกแรงหวด หลังจากได้ชนะผ่าน แคลร์ หลิว จากสหรัฐฯ มือ 269 ของโลก ซึ่งขอถอนตัวออกจากการแข่งขัน เนื่องจากมีอาการป่วย สำหรับ สหจะ ยามะลาปัลลี กับ แคลร์ หลิว หยุดผลงานไว้เพียงรอบรองชนะเลิศ ได้รับเงินรางวัลคนละ 2,683 ดอลลาร์สหรัฐ หรือประมาณ 91,892 บาท และคะแนนสะสมอันดับโลก คนละ 29 คะแนน</p>
<!-- /wp:paragraph -->

<!-- wp:image {"id":47225,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472312731_1022910823205233_4407846955718735_n-1024x683.jpg" alt="" class="wp-image-47225"/></figure>
<!-- /wp:image -->