<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#001ca3"}}} -->
<p class="has-text-align-center has-vce-bg-color has-text-color has-background" style="background-color:#001ca3;font-size:22px"><strong>"กษิดิศ-อัญชิสา"ครองรองแชมป์<br>เทนนิสศึกไอทีเอฟที่"วลัยลักษณ์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสชายรายการ "ไอทีเอฟ เมนส์ เอเชีย/โอเชียเนีย 2023" ชิงเงินรางวัลรวม 25,000 ดอลลาร์สหรัฐ หรือประมาณ 910,500 บาท และเทนนิสหญิงรายการ "ไอทีเอฟ วีเมนส์ เอเชีย/โอเชียเนีย 2023" ชิงเงินรางวัลรวม 15,000 ดอลลาร์สหรัฐ หรือประมาณ 546,300 บาท รวม 2 รายการอยู่ที่ 1,456,800 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 18 มิ.ย.2566 เป็นการแข่งขันวันสุดท้าย
       ประเภทชายเดี่ยว รอบชิงชนะเลิศ "บูม" กษิดิศ สำเร็จ นักเทนนิสไทย วัย 22 ปี มือวาง 8 และมือ 631 ของโลก พบกับ ฮิโรกิ โมริยะ นักเทนนิสชาวญี่ปุ่น อายุ 32 ปี มือวาง 2 และมือ 350 ของโลก ผลปรากฏว่า กษิดิศ เก็บชัยเซตแรกได้ ก่อนจะพ่ายความแข็งแกร่งของคู่ต่อกร ทำให้ปราชัย 1-2 เซต 6-2, 2-6 และ 2-6 ได้รองแชมป์มาครอง รับเงินรางวัล 2,120 ดอลลาร์สหรัฐ หรือประมาณ 77,210 บาท และคะแนน 16 แต้ม ส่วนแชมป์ ฮิโรกิ โมริยะ รับเงินรางวัล 3,600 ดอลลาร์สหรัฐ หรือประมาณ 131,112 บาท และคะแนน 25 แต้ม
       ด้านประเภทหญิงเดี่ยว รอบชิงชนะเลิศ "ออมสิน" อัญชิสา ฉันทะ นักเทนนิสไทย วัย 20 ปี มือวาง 2 และมือ 546 ของโลก ออกแรงหวด 3 เซต กับ นิโคล คีริน นักเทนนิสจากอิสราเอล วัย 22 ปี มือวาง 3 และมือ 579 ของโลก ก่อนที่ อัญชิสา จะพ่าย 1-2 เซต 7-5, 4-6 และ 2-6 ได้รองชนะเลิศ รับเงินรางวัล 1,470 ดอลลาร์สหรัฐ หรือประมาณ 53,537 บาท และคะแนน 6 แต้ม ส่วน นิโคล คีริน ในฐานะผู้ชนะเลิศ รับเงินรางวัล 2,352 ดอลลาร์สหรัฐ หรือประมาณ 85,659 บาท และคะแนน 10 แต้ม
       หลังจบการแข่งขันได้มีพิธีมอบรางวัล โดย นายไตรรัตน์ ไชยรัตน์ รองผู้ว่าราชการจังหวัดนครศรีธรรมราช ให้เกียรติเป็นประธานมอบโล่รางวัลและป้ายเงินรางวัลให้แก่นักกีฬา ร่วมด้วย ศาสตราจารย์ ดร.สมบัติ ธำรงธัญวงศ์ รักษาการแทนอธิการบดีมหาวิทยาลัยวลัยลักษณ์, รองศาสตราจารย์ ดร.วรวุฒิ สมศักดิ์ รักษาการแทนรองอธิการบดี มหาวิทยาลัยวลัยลักษณ์ และ ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา</code></pre>
<!-- /wp:code -->

<!-- wp:image {"id":37705,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/4594DBD7-77BD-4521-B7F4-EE2C5E63D51C-1024x683.jpeg" alt="" class="wp-image-37705"/></figure>
<!-- /wp:image -->