<!-- wp:paragraph {"align":"center","style":{"typography":{"fontSize":20},"color":{"background":"#e1d3f3"}}} -->
<p class="has-text-align-center has-background" style="background-color:#e1d3f3;font-size:20px"><strong>"วิชยา" และเพื่อนอินเดียได้รองแชมป์ชายคู่เทนนิสไอทีเอฟเวิลด์ทัวร์ (M8) ที่วลัยลักษณ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 8 เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (5) และเทนนิสชาย รายการ ไอทีเอฟ เวิลด์ ทัวร์ (M8) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 890,500 บาท รวม 2 รายการอยู่ที่ 1,781,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 31 ส.ค. 2567 มีพิธีมอบรางวัลประเภทคู่ โดย รองศาสตราจารย์ ดร.วรวุฒิ สมศักดิ์ รักษาการแทนคณบดีสำนักวิชาสหเวชศาสตร์ ม.วลัยลักษณ์ เป็นประธานมอบรางวัลแก่นักกีฬา ประเภทชายคู่ "จูเนียร์" วิชยา ตรงเจริญชัยกุล นักเทนนิสหนุ่มไทย และ สาย คาร์ทีค เรดดี้ กันตะ นักเทนนิสหนุ่มอินเดีย คู่มือวางอันดับ 3 ของรายการ ดวลแร็กเกตรอบชิงชนะเลิศกับ เจค กับ เจสซี เดลานีย์ คู่พี่น้องจากออสเตรเลีย คู่มือวาง 4 ของรายการ ก่อนที่คู่ของ วิชยา จะเป็นฝ่ายพ่ายไปอย่างน่าเสียดาย 1-2 เซต 7-6 ไทเบรก 7-5, 4-6 และซูเปอร์ไทเบรก 7-10 ได้รองแชมป์ ได้รับเงินรางวัลไปแบ่งกัน 900 ดอลลาร์สหรัฐ หรือประมาณ 32,058 บาท และคะแนนสะสมอันดับโลก คนละ 16 คะแนน ขณะที่คู่นักหวดพี่น้องจากออสเตรเลีย ได้ครองแชมป์ พร้อมรับเงินรางวัลไปแบ่งกัน 1,550 ดอลลาร์สหรัฐ หรือประมาณ 55,211 บาท และคะแนนสะสมอันดับโลก คนละ 25 คะแนน</p>
<!-- /wp:paragraph -->

<!-- wp:paragraph -->
<p>ด้านหญิงคู่ รอบชิงชนะเลิศ นักเทนนิสญี่ปุ่นโคจรมาพบกันเอง และเป็นคู่ของ คานาโกะ โมริซากิ และ ฮิคารุ ซาโตะ คู่มือวางอันดับ 4 ของรายการ ที่หวดชนะ นัตสิมิ คาวากุจิ และ โมโมโกะ โกโบริ คู่มือวางอันดับ 1 ของรายการ 2-0 เซต 6-2 และ 6-3 ได้แชมป์ประเภทหญิงคู่ไปครอง พร้อมรับเงินรางวัลไปแบ่งกัน จำนวน 1,437 ดอลลาร์สหรัฐ หรือประมาณ 51,185 บาท และคะแนนสะสมอันดับโลก คนละ 35 คะแนน ส่วนคู่รองแชมป์ ได้รับเงินรางวัลไปแบ่งกัน 719 ดอลลาร์สหรัฐ หรือประมาณ 25,610 บาท และคะแนนสะสมอันดับโลก คนละ 23 คะแนน ด้านผลการแข่งขันในประเภทหญิงเดี่ยว 2 นักเทนนิสไทยไม่สามารถผ่านรอบรองชนะเลิศไปได้ โดย "อีฟ" พัชรินทร์ ชีพชาญเดช มือ 496 ของโลก ปราชัยให้แก่ รินะ ไซโกะ จากญี่ปุ่น มือวางอันดับ 7 และมือ 411 ของโลก 0-2 เซต ด้วยสกอร์ 4-6 และ 5-7</p>
<!-- /wp:paragraph -->

<!-- wp:paragraph -->
<p>ส่วน "แตงโม" บุณยวีร์ ธรรมไชยวัฒน์ พ่ายให้แก่ ไวเดฮี เชาวธารี จากอินเดีย มือวาง 8 และมือ 464 ของโลก ด้วยสกอร์ 6-3, 6-7 ไทเบรก 8-10 และ 0-2 Ret. (รีไทร์) หลังจากสาวไทยได้ขอถอนตัว เนื่องจากเจ็บกล้ามเนื้อต้นขา ส่งผลให้ คู่ชิงชนะเลิศ จะเป็นการพบกันระหว่าง รินะ ไซโกะ กับ ไวเดฮี เชาวธารี ขณะที่ประเภทชายเดี่ยว รอบรองชนะเลิศ ลีโอ บอร์ก นักเทนนิสหนุ่มสวีเดน วัย 21 ปี มือวาง 8 และมือ 600 ของโลก ซึ่งเป็นลูกชายของ บียอร์น บอร์ก ตำนานนักเทนนิส อดีตมือ 1 ของโลก หวดชนะ พัก อึยซอง หนุ่มเกาหลีใต้ มือ 1,577 ของโลก ที่เข้ามาจากรอบคัดเลือก 2-0 เซต 7-6 ไทเบรก 16-14 และ 7-6 ไทเบรก 7-3 ส่งให้ ลีโอ เข้าไปชิงชนะเลิศกับ ไทเซอิ อิชิกาวะ จากญี่ปุ่น มือ 802 ของโลก ที่ตัดเชือกชนะ ลี ฮวง นัม จากเวียดนาม มือวาง 3 ของรายการ 2-0 เซต 6-1, 6-4</p>
<!-- /wp:paragraph -->

<!-- wp:image {"id":45104,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/457586783_929449382551378_6871761993791733149_n-1024x683.jpg" alt="" class="wp-image-45104"/></figure>
<!-- /wp:image -->