<!-- wp:paragraph {"align":"center","style":{"typography":{"fontSize":20},"color":{"background":"#cee0e7"}}} -->
<p class="has-text-align-center has-background" style="background-color:#cee0e7;font-size:20px"><strong>ฟอร์มฮอต! "พลอยเพชร" เข้าชิงฯ "เดี่ยว-คู่"เทนนิสเอเชียรุ่น 14 ปี ศึกแอลทีเอที เอเชี่ยนฯ</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 สัปดาห์ที่ 1 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 1 ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี เมื่อวันที่ 8 พ.ค. 2568 เป็นการแข่งขันรอบรองชนะเลิศ ปัณณพรรธน์ นิ่มนวลกุล ดาวรุ่งจากกรุงเทพฯ มือวาง 3 ของรายการ ไว้ลายนักหวดเยาวชนทีมชาติไทยคว้าชัยในประเภทชายเดี่ยว รอบรองชนะเลิศ ซึ่งเอาชนะ เจมี่ เฉิน มือวาง 7 จากฮ่องกง ได้ทั้ง 2 เซต ด้วยสกอร์ 6-3 และ 6-4 ส่งให้ ปัณณพรรธน์ ได้ชิงชนะเลิศกับ ฮิม หว่อง มือวาง 2 จากฮ่องกง ที่ตัดเชือกชนะ ฟาโรห์ โกวิทวัฒนชัย มือวาง 4 ของรายการ 2-1 เซต 3-6, 6-3 และ 6-4</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว เด็กไทยโคจรมาแข่งขันรอบรองชนะเลิศกันเอง โดยคู่แรก พลอยเพชร ด้วงเขียว มือวาง 1 ตัดเชือกชนะ อาภรนันท์ โซเฟีย แสงสุชาติ มือวาง 4 ด้วยสกอร์ 6-0 ทั้งสองเซต ส่วนรอบรองฯ อีกคู่ วรินดา ลีปรีชานนท์ ปราบ อัญวีณ์ ไพศาลภาณุวงศ์ มือวาง 2 ของรายการ 2-0 เซต 6-0, 6-3 ทำให้คู่ชิงชนะเลิศเป็นการพบกันระหว่าง พลอยเพชร กับ วรินดา ในวันที่ 9 พ.ค. เวลา 09.00 น. นอกจากนี้ พลอยเพชร ยังผ่านเข้ารอบชิงชนะเลิศ ประเภทหญิงคู่ ได้ด้วย หลังจากผนึกกำลังกับ อัญวีณ์ ไพศาลภาณุวงศ์ ในฐานะคู่มือวาง 1 ของรายการ ช่วยกันหวดรอบรองชนะเลิศ และเอาชนะ วรินดา ลีปรีชานนท์ กับ เอลลี่ เชา จากฮ่องกง คู่มือวาง 3 ของรายการ ได้ 2-0 เซต 6-2, 6-0 พลอยเพชร กับ อัญวีณ์ จะชิงชนะเลิศกับ วู่ ยูมาน จากฮ่องกง กับ เฉิน ซินัว จากจีน คู่มือวาง 4 ของรายการ ที่ตัดเชือกชนะ เฉิน อี่หลิน จากจีน กับ อาลิยาห์ กันกูลี จากอินเดีย คู่มือวาง 2 ของรายการ 2-0 เซต 6-0, 6-1</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบรองชนะเลิศ พี่น้อง ฟาโรห์ กับ ลีโอ โกวิทวัฒนชัย คู่มือวาง 2 ของรายการ ออกแรงหวดถึงซูเปอร์ไทเบรก ก่อนเป็นฝ่ายเฉือนชนะ อักเซล เฮเจ จากนอร์เวย์ กับ ฉุย ซุง จากฮ่องกง คู่มือวาง 3 ของรายการ 2-1 เซต 7-5, 2-6 และซูเปอร์ไทเบรก 10-5 คู่พี่น้องตระกูล "โกวิทวัฒนชัย" ผ่านเข้าไปชิงชนะเลิศกับ เจมี่ เฉิน กับ ฮิม หว่อง คู่นักหวดฮ่องกง คู่มือวาง 1 ของรายการ ที่ตัดเชือกชนะ อภิวัฐ เครือวัลย์ กับ ฌาน เลาอมรพาณิชย์ คู่มือวาง 4 ของรายการ 2-0 เซต 6-4, 6-0</p>
<!-- /wp:paragraph -->

<!-- wp:image {"id":49352,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/494706628_1119043863591928_125193932930516407_n-1024x683.jpg" alt="" class="wp-image-49352"/></figure>
<!-- /wp:image -->