<!-- wp:paragraph {"align":"center","style":{"typography":{"fontSize":20},"color":{"background":"#bacad1"}}} -->
<p class="has-text-align-center has-background" style="background-color:#bacad1;font-size:20px"><strong>รมว.กีฬา ให้กำลังใจเทนนิสยกทัพสู้ศึก อชก.</strong></p>
<!-- /wp:paragraph -->

<!-- wp:paragraph -->
<p>นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา พร้อมด้วย ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) ให้เกียรติถ่ายภาพร่วมกับ นายวิเชษฐ์ ทีปกากร ผู้จัดการทีม และคณะนักกีฬา-เจ้าหน้าที่ทีมชาติไทย ที่เดินทางไปสู้ศึกเอเชี่ยนเกมส์ ครั้งที่ 19 ที่สาธารณรัฐประชาชนจีน เมื่อเวลา 03.50 น. ของรุ่งเช้าวันที่ 21 ก.ย. 2566</p>
<!-- /wp:paragraph -->

<!-- wp:paragraph -->
<p>ในโอกาสนี้ รัฐมนตรีว่าการกระทรวงการท่องเที่ยวและกีฬา พร้อมด้วย ผู้ว่าการ กกท. ยังได้กล่าวทักทาย ร่วมพูดคุย และให้กำลังใจแก่คณะนักกีฬาเทนนิสและเจ้าหน้าที่ทีมชาติไทยด้วย ทีมเทนนิสไทยชุดเอเชี่ยนเกมส์ ครั้งที่ 19 ได้แก่ นายวิเชษฐ์ ทีปกากร ผู้จัดการทีม, นายธนากร ศรีชาพันธุ์ ผู้ฝึกสอนทีมชาย, นายพชรพล คำสมาน ผู้ฝึกสอนทีมหญิง, นายวิทยา สำเร็จ ผู้ช่วยผู้ฝึกสอน, นายวีรภัทร สิริจริยาพร นักวิทยาศาสตร์การกีฬา, น.ส.นวลพรรณ จั่นทิม นักกายภาพบำบัด และนายบุญมี โพธิ์ไพจิตร เจ้าหน้าที่นวด</p>
<!-- /wp:paragraph -->

<!-- wp:paragraph -->
<p>นักเทนนิสชาย จำนวน 6 คน ได้แก่ "เน็ต" พลภูมิ โควาพิทักษ์เทศ, "บูม" กษิดิศ สำเร็จ, "จูเนียร์" วิชยา ตรงเจริญชัยกุล, "แม็กซิ" แม็กซิมัส ภราพล โจนส์, "แซค" ฐานทัพ สุขสำราญ และ "ณัฐ" ปรัชญา อิสโร ส่วนนักเทนนิสหญิง จำนวน 6 คน ได้แก่ "เอิร์ธ" เพียงธาร ผลิพืช, "ไหม" มนัญชญา สว่างแก้ว, "รวงข้าว" ลัลนา ธาราฤดี, "ลักส์" ลักษิกา คำขำ, "แน็ต" พัณณิน โควาพิทักษ์เทศ และ "ออมสิน" อัญชิสา ฉันทะ</p>
<!-- /wp:paragraph -->

<!-- wp:image {"id":39378,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/381754736_708949291268056_5349276776677073477_n.jpg" alt="" class="wp-image-39378"/></figure>
<!-- /wp:image -->