<p style="text-align: center;"><strong><span style="font-size: 14pt;">"มนัญชญา" เจ๋งเข้ารอบทั้งเดี่ยว-คู่</span></strong>
<strong><span style="font-size: 14pt;">ศึกเยาวชนแกรนด์สแลม "ออสซี่ โอเพ่น"</span></strong></p>
มนัญชญา สว่างแก้ว โชว์ฟอร์มเยี่ยมผ่านเข้ารอบทั้งประเภทเยาวชนหญิงเดี่ยวและหญิงคู่ ในการแข่งขันแกรนด์สแลม "ออสเตรเลียน โอเพ่น" ที่เมลเบิร์น ประเทศออสเตรเลีย เมื่อวันที่ 22 มกราคม
<div class="text_exposed_show">

ในประเภทหญิงเดี่ยว มนัญชญาซึ่งเป็นมือวางอันดับ 5 ของรายการ เอาชนะคาร์ลอต้า มาร์ติเนซ ซีเรซ จากสเปน 6-7(3), 6-2, 6-2 ในการแข่งขันรอบสอง ผ่านเข้าสู่รอบสาม หรือรอบ 16 คนสุดท้ายต่อไป

ส่วนประเภทหญิงคู่ รอบสอง มนัญชญาจับคู่กับทรรศพร นาคหล่อ เป็นคู่มือวาง 2 ของรายการ เอาชนะคามิลล่า บาร์โทเน่ จากลัตเวีย และกีเลีย มอร์เล่ต์ จากฝรั่งเศส 7-5, 7-6(5) ผ่านเข้าสู่รอบก่อนรองชนะเลิศได้สำเร็จ

ด้านการแข่งขันประเภทชายคู่ รอบสอง ฐานทัพ สุขสำราญ ซึ่งจับคู่กับฮาน ซอน ยอง จากเกาหลีใต้ พลิกโค่นคู่มือวางอันดับ 1 รินกี้ ฮิจิคาตะ จากออสเตรเลีย และอ็อตโต้ เวอร์ทาเน่น จากฟินแลนด์ 1-6, 7-6(5), 10-3 เข้ารอบก่อนรองชนะเลิศเช่นกัน

</div>
สามารถติดตามภาพการแข่งขันเพิ่มเติมได้ที่: https://www.ltat.org/photos/