<!-- wp:paragraph {"align":"center","style":{"typography":{"fontSize":20},"color":{"background":"#cef1cb"}}} -->
<p class="has-text-align-center has-background" style="background-color:#cef1cb;font-size:20px"><strong>"ภพธรรม-ริว" ยังฟอร์มดีลิ่วก่อนรองฯเดี่ยว-คู่ศึกเจ60โคลอมโบ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ "เจ60 โคลอมโบ" ที่เมืองโคลอมโบ ประเทศศรีลังกา รอบแรก ประเภทชายเดี่ยว เมื่อวันที่ 4 ก.ย.67 ประเภทชายเดี่ยว รอบสอง ภพธรรม ศรีวงศ์ นักเทนนิสเยาวชนไทย วัย 14 ปี มืออันดับ 778 เยาวชนโลก มือวาง 3 ของรายการ สามารถเอาชนะ หยู กวน เสียน นักเทนนิสไต้หวัน วัย 17 ปี มืออันดับ 1933 เยาวชนโลก 2-0 เซต ด้วยสกอร์ 7-5 และ 6-2 ภพธรรม ผ่านเข้าสู่รอบก่อนรองชนะเลิศ หรือ รอบ 8 คนสุดท้ายไปพบกับ มิกูเอล อิ๊กลูปาส จากฟิลิปปินส์ วัย 18 ปี มืออันดับ 1380 เยาวชนโลกต่อไป</p>
<!-- /wp:paragraph -->

<!-- wp:paragraph -->
<p>ขณะที่ ริว โกฏิกุล นักเทนนิสเยาวชนไทย วัย 15 ปี มืออันดับ 1212 เยาวชนโลก มือวาง 7 ของรายการ โชว์ฟอร์มได้สุดยอดไม่แพ้กัน ในรอบสอง สามารถเอาชนะ เจิ้ง ซู หยวน นักเทนนิสไต้หวัน วัย 15 ปี มืออันดับ 1339 เยาวชนโลก 2 เซตรวด ด้วยสกอร์ 6-4 และ 6-1 ลิ่วเข้ารอบ 8 คนสุดท้าย ดาอิยะ อิโนะ นักหวดญี่ปุ่น กับ วีราจ โกฮิล มือวาง 4 ของรายการจากอินเดีย ส่วนประเภทคู่ รอบแรก ภพธรรม จับคู่กับ ริว ซึ่งเป็นคู่มือวาง 2 ของรายการ สามารถเอาชนะ ภาธรรม เหล่าสกุลพร นักหวดไทยที่คู่กับ มิกูเอล อิ๊กลูปาส จากฟิลิปปินส์ 6-2, 7-6(6) ทำให้ ภพธรรม กับ ริว ควงคู่เข้ารอบก่อนรองชนะเลิศทันที</p>
<!-- /wp:paragraph -->

<!-- wp:paragraph -->
<p>ด้านประเภทเดี่ยว รอบแรก ภูชิสส์ สุขใจ เยาวชนไทย วัย 17 ปี มืออันดับ 2774 เยาวชนโลก ลงหวดกับ ไลธัม จายาบันดู นักเทนนิสเจ้าภาพ ศรีลังกา ซึ่งคู่นี้ต้องสู้กันถึงเซตสาม และขณะแข่งเซตตัดสินได้ 2 เกม นักหวดไทยได้ขอยอมแพ้เนื่องจากมีอาการไม่สบายเป็นไข้ ส่งผลให้นักหวดศรีลังกาชนะทันที 2-6, 6-4 และ 2-0ret. ส่วน พีรวัชร สุขใจ วัย 17 ปี มืออันดับ 2149 เยาวชนโลก ไม่ผ่านรอบแรกเช่นกัน หลังดวลแร็คเกตพพ่าย วีราจ โกฮีล นักหวดอินเดีย มือวาง 4 ของรายการ 2-6 และ 4-6</p>
<!-- /wp:paragraph -->

<!-- wp:paragraph -->
<p>ขณะที่ผลแข่งประเภทคู่ รอบแรก ภูชิสส์ จับคู่กับ จาง เฉา จากจีน แพ้ เกา เฉิน หรู กับ หลิว ตง คู่มือวาง 3 ของรายการจากจีน 6-7(4) และ 5-7 พีรวัชร จับคู่กับ หยาง โห ถิง จากไต้หวัน แพ้ จูลิอัส สแตนเซค จากโปแลนด์ กับ เวนกัต ริชี่ บัตเลนกี้ จากสหรัฐอเมริกา คู่มือวาง 1 ของรายการ 3-6, 1-3ret.(หยาง เป็นตะคริว)</p>
<!-- /wp:paragraph -->

<!-- wp:image {"id":45210,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/458220866_932437178919265_3545023185609295406_n-768x1024.jpg" alt="" class="wp-image-45210"/></figure>
<!-- /wp:image -->