<!-- wp:paragraph {"align":"center","style":{"typography":{"fontSize":20},"color":{"background":"#dae4e9"}}} -->
<p class="has-text-align-center has-background" style="background-color:#dae4e9;font-size:20px"><strong>"ฟาโรห์-พิมพ์พิศา" สร้างชื่อผงาดแชมป์เทนนิสแอลทีเอที เอเชี่ยน โฟร์ทีนฯ หน 4</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 4 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 มิ.ย. 2568 เป็นวันสุดท้าย โดย นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา ประเภทชายเดี่ยว รอบชิงชนะเลิศ นักหวดดาวรุ่งไทยโคจรมาพบกันเอง ระหว่าง ฟาโรห์ โกวิทวัฒนชัย ดีกรีแชมป์ครั้งที่แล้ว มือ 86 เยาวชนเอเชีย และมือวาง 3 ของรายการ พบกับ ปัณณพรรธน์ นิ่มนวลกุล รองแชมป์การแข่งขันครั้งที่ 1 มือ 98 เยาวชนเอเชีย และมือวาง 4 ของรายการ โดยเกมการแข่งขันของคู่นี้ดำเนินไปอย่างสนุก ซึ่งเซตสองต้องตัดสินกันด้วยไทเบรก ก่อนที่ ฟาโรห์ จะเป็นฝ่ายเอาชนะไปได้ 2-0 เซต 6-4 และ 7-6 ไทเบรก 7-0 ฟาโรห์ คว้าแชมป์ชายเดี่ยวไปครอง ซึ่งนับเป็นการได้แชมป์ครั้งที่ 2 ติดต่อกัน พร้อมกันนี้ ฟาโรห์ยังได้รับคะแนนสะสมอันดับเยาวชนเอเชีย ในรุ่นอายุไม่เกิน 14 ปี จำนวน 200 คะแนน ส่วน ปัณณพรรธน์ ได้รองแชมป์ ได้รับ 133 คะแนน</p>
<!-- /wp:paragraph -->

<!-- wp:paragraph -->
<p>ทางด้านหญิงเดี่ยว รอบชิงชนะเลิศ พิมพ์พิศา วงษ์วานิชขจร เยาวชนทีมชาติไทย รุ่นอายุไม่เกิน 14 ปี ซึ่งเป็นมือ 32 เยาวชนเอเชีย และยังเป็นมือวางอันดับ 1 ของรายการ พบกับรุ่นน้องดาวรุ่ง ณิชวรัชญ์ พลอยเกษมสุข เยาวชนทีมชาติไทย รุ่นอายุไม่เกิน 12 ปี ซึ่งเป็นมือ 479 เยาวชนเอเชีย และยังเป็นม้ามืดที่ฝ่าด่านเข้ามาถึงรอบชิงแชมป์ แต่ยังไม่สามารถผ่านความแข็งแกร่งของรุ่นพี่ไปได้ และเป็น พิมพ์พิศา ที่หวดได้เฉียบคม เอาชนะ 2-0 เซต 6-1 และ 6-0 พิมพ์พิศา ก้าวสู่ตำแหน่งแชมป์หญิงเดี่ยวทันที หลังจากได้เพียงรองแชมป์ในการแข่งขันครั้งที่แล้ว นอกจากนี้ พิมพ์พิศา ยังได้รับคะแนนสะสมอันดับเยาวชนเอเชีย ฝ่ายหญิง ในรุ่นอายุไม่เกิน 14 ปี จำนวน 200 คะแนน ส่วน ณิชวรัชญ์ รองแชมป์หญิงเดี่ยว ได้รับจำนวน 133 คะแนน</p>
<!-- /wp:paragraph -->

<!-- wp:image {"id":49946,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/504936887_1140253141471000_317205024623282504_n-1024x683.jpg" alt="" class="wp-image-49946"/></figure>
<!-- /wp:image -->