<p style="text-align: center;"><strong><span style="font-size: 14pt;">“โยษิตา-กมลวรรณ” ควงคู่เข้าชิงหวดพีทีทีเอเชี่ยน</span></strong></p>

การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ "พีทีที เอเชี่ยน โฟร์ทีน แอนด์ อันเดอร์ 2019” ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 15 พ.ค. ประเภทชายเดี่ยว รอบก่อนรองชนะเลิศ “พัตเตอร์” ธนภัทร บุศราวงศ์ นักเทนนิสเยาวชนไทย โชว์ฟอร์มมือวางอันดับ 1 ของรายการ ไล่ต้อนเอาชนะ ปูนทอง โกมลพิสุทธิ์ จากไทยเช่นกัน ได้ 2-0 เซต 6-0, 6-2 ผ่านเข้ารอบรองชนะเลิศไปพบกับ เหงียน ดัง จากเวียดนาม <span class="text_exposed_show">ที่ชนะ อิงวาร์ อับราโมวิช รุสลี่ จากอินโดนีเซีย 2-0 เซต 7-5, 6-4</span>
<div class="text_exposed_show">

นอกจากนี้ยังมีนักหวดไทยทำผลงานได้ดี ซึ่งเป็นการเล่นในประเภทหญิงคู่ รอบรองชนะเลิศ โยษิตา ศรีพร และ กมลวรรณ ยอดเพ็ชร ช่วยกันหวดเอาชนะ เฮลลี่ อึ้ง ชุก หยิง (ฮ่องกง) และ จุฬาพัชร สาธุธรรม โดยไม่เสียเกม ชนะไป 2 เซตรวด 6-0, 6-0 เข้าไปชิงชนะเลิศกับ เดลิลาห์ คุโรเนน (สวีเดน) และ คิมเบอร์ลีย์ แมคเคนซี (ฟิลิปปินส์) ที่ชนะ ชินบัญชร สร้อยทอง และ หว่อง มารี โรส อาบรีซ (สิงคโปร์) 2-0 เซต 6-1, 6-0

ด้านผลงานของนักหวดเยาวชนไทยรายอื่น ชายเดี่ยว รอบก่อนรองชนะเลิศ จ้าว แวนสเคาวิค (มือวาง6) แพ้ นิกิล มุกเฮร์จี (มือวาง2-อินเดีย) 6-2, 3-6 และ 4-6 หญิงเดี่ยว รอบก่อนรองชนะเลิศ พิมพ์มาดา ลิม แพ้ ปูตู ปริบาดี้ (อินโดนีเซีย) 1-6, 2-6, จุฬาพัชร สาธุธรรม แพ้ ชาร์ล็อตต์ โยว (สิงคโปร์) 2-6, 1-6 และชายคู่ รอบรองชนะเลิศ คุณากร กางทอง /สกาย ถาวรไชยโสภณ แพ้ หลิน หยาน หยาง (ไต้หวัน) /เหงียน ดัง (เวียดนาม) 2-6, 1-6

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>