<!-- wp:paragraph -->
<p>บีที10 พัทยา อินเตอร์เนชั่นแนล ได้คู่ชิง!</p>
<!-- /wp:paragraph -->

<!-- wp:code -->
<pre class="wp-block-code"><code>  อรปรีย์ญา อินทร์เพ็ง ควงคู่ นิการัตน์ วาทีนุกิจ โชว์ฟอร์มคู่มือวางอันดับ 1 ของรายการ คว้าชัย 3 แมทช์รวดในรอบพบกันหมด ประเภทหญิงคู่ หลังผ่านมา 2 วัน ของการแข่งขัน บีช เทนนิส หรือ เทนนิสชายหาด BT10 Pattaya รายการ BT10 PATTAYA INTERNATIONAL BEACH TENNIS 2025 Open 4 (บีที10 พัทยา อินเตอร์เนชั่นแนล บีช เทนนิส 2025 โอเพ่น 4) ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี
  ผลเมื่อวันที่ 12 ต.ค. 2568 ประเภทหญิงคู่ รอบพบกันหมด อรปรีย์ญา กับ นิการัตน์ ซึ่งแมทช์แรกชนะมาแล้ว ลงเล่นแมทช์ที่ 2 ผนึกกำลังเอาชนะ มยุรี หาญมนตรี กับ สัมฤทธิ์ พลวิสุทธิ์ จากไทยเช่นกัน 2-0 เซต 6-0 และ 6-2
  จากนั้นแมทช์ที่ 3 อรปรีย์ญา กับ นิการัตน์ ยังเอาชนะ สุกัญญา สาลีแผง กับ ฐิติกัลยา วิสุมา ได้ไม่ยาก ด้วยสกอร์ 6-1 ทั้งสองเซต ส่งผลให้ อรปรีย์ญา กับ นิการัตน์ มีผลงานรวมชนะ 3 แมทช์รวด
  เช่นเดียวกับ ไอริน ศรีไตรเฮือง กับ ภัทราพร ทองพิทักษ์ สองดาวรุ่งของไทย ที่ตุนชัยไว้แล้ว 2 แมทช์ ลงเล่นแมทช์ที่ 3 ช่วยกันหวดเอาชนะ สุกัญญา กับ ฐิติกัลยา ได้แบบขาดลอย ด้วยสกอร์ 6-1 และ 6-0 ส่งผลให้ ไอริน กับ ภัทราพร มีผลงานชนะ 3 แมทช์รวดเช่นกัน
  ฉะนั้น รอบจัดอันดับ 1-2 หรือรอบชิงชนะเลิศ จะเป็นการพบกันของ อรปรีย์ญา กับ นิการัตน์ กับ ไอริน กับ ภัทราพร โดยจะแข่งขันกันในวันจันทร์ที่ 13 ต.ค.นี้
  ส่วนผลคู่อื่น ๆ ประเภทหญิงคู่ พบกันหมด แมทช์ที่ 4 มยุรี หาญมนตรี /สัมฤทธิ์ พลวิสุทธิ์ (ไทย) ชนะ นิกิ ซาเบติ /ฟาเตเม ซาร์ซันกิ (อิหร่าน) 6-1, 6-3
  ขณะที่ประเภทชายคู่ กลุ่ม เอ พบกันหมด แมทช์ที่ 3  ปณชัย ชรัสเสถียร /กฤษกรณ์ ปรมศักดา (ไทย) ชนะผ่าน เควนติน ดูริเยอ /อารอน ซิตบอน (ออสเตรเลีย) 
  กลุ่ม บี ภูวไนย นนท์อ่อน /ปรมะ ศัสตุระ (ไทย) ชนะ โอเล็ก เมลโคมูคอฟ /อเล็กซานเดอร์ วาคเทรอฟ 6-3, 6-1
  ทั้งนี้ เมื่อรวมผลแข่ง 2 วันที่ผ่านมา ปรากฏว่า คู่ชิงชนะเลิศ ประเภทชายคู่ จะเป็นการพบกันระหว่าง เล็กลามัตย์ แฮริสัน /ปิยะภูมิ อินขาว (ไทย) ด้วยผลงานรวม ชนะ 2 แมทช์ เป็นอันดับ 1 กลุ่ม เอ จะชิงฯ กับอันดับ 1 กลุ่ม บี ภูวไนย นนท์อ่อน /ปรมะ ศัสตุระ (ไทย) ที่มีผลงานในรอบแบ่งกลุ่มชนะ 2 แมทช์รวดเช่นกัน</code></pre>
<!-- /wp:code -->