<!-- wp:paragraph {"align":"center","style":{"typography":{"fontSize":20},"color":{"background":"#a0ddf1"}}} -->
<p class="has-text-align-center has-background" style="background-color:#a0ddf1;font-size:20px"><strong>"ปริยากร" โชว์หวดเก่ง! รวบ 2 แชมป์<br>เทนนิส"แอลทีเอที"เก็บคะแนนเอเชีย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2021" ครั้งที่ 1 จัดขึ้นภายใต้มาตรการป้องกันโควิด-19 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 11 มี.ค.2564 เป็นวันสุดท้าย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ และ นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทยฯ ให้เกียรติเป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบชิงชนะเลิศ นักหวดไทยพบกันเอง "แตะเตี้ยม" ปริยากร ศรีสุริยาพัฒน์กุล มือวาง 2 ของรายการ พบ "พิณเพลง" ณัฐรดา สกุลวงศ์ธนา ปรากฏว่า ปริยากร ใช้ชั้นเชิงการเล่นที่เฉียบขาด เอาชนะไป 2-0 เซต 6-1, 6-1 ได้ครองแชมป์หญิงเดี่ยว รับคะแนนสะสมอันดับเอเชีย 100 คะแนน ขณะที่ ณัฐรดา รองแชมป์รับ 66.5 คะแนน ส่วนชิงอันดับ 3 ปพิชญา อิสโร ชนะ พิชญาภัค ศรีมุกข์ 4-1, 4-2 ได้อันดับ 3 ไปครอง </p>
<!-- /wp:paragraph -->

<!-- wp:paragraph -->
<p>ด้านชายเดี่ยว รอบชิงชนะเลิศ "ฟุ" ธีร์ธวัช ธวัชผ่องศรี นักเทนนิสไทย ปราชัยให้แก่ ริคุ ฮิกาชิ จากญี่ปุ่น มือวางอันดับ 1 ของรายการ 0-2 เซต 2-6, 2-6 ได้รองแชมป์มาครอง ขณะที่ ริคุ ฮิกาชิ ได้ครองแชมป์ชายเดี่ยว และยังได้รับคะแนนสะสมอันดับเอเชีย 100 คะแนน ด้าน ธีร์ธวัช ได้ 66.5 คะแนน ส่วนชิงอันดับ 3 ธีรภัทร ขันติวีรวัฒน์ ชนะผ่าน ทัดพงษ์ กมลปัญญากร ได้ที่ 3 ไปครอง</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ ปริยากร ศรีสุริยาพัฒน์กุล ที่ได้แชมป์หญิงเดี่ยวไปครองแล้ว จับคู่กับ ณัฐรดา สกุลวงศ์ธนา ลงหวดรอบชิงชนะเลิศกับ พิมพ์ลภัส ลิม และ พิมพ์มาดา ลิม สองพี่น้องคู่มือวาง 1 ของรายการ ปรากฎว่า ปริยากร และ ณัฐรดา เป็นฝ่ายเฉือนเอาชนะไป 2-1 เซต 4-6, 6-2 และซูเปอร์ไทเบรก 10-6 ได้ครองแชมป์หญิงคู่ ซึ่งทำให้ ปริยากร ได้แชมป์ไปครองคนเดียวถึง 2 รายการจากหญิงเดี่ยวและหญิงคู่</p>
<!-- /wp:paragraph -->

<!-- wp:paragraph -->
<p>ทางด้านชายคู่ รอบชิงชนะเลิศ ธีรภัทร ขันติวีรวัฒน์ และ ธีร์ธวัช ธวัชผ่องศรี ผนึกกำลังเอาชนะ ริคุ ฮิกาชิ จากญี่ปุ่น และ คุณานันท์ พันธราธร คู่มือวาง 1 ของรายการ 2-1 เซต 6-0, 4-6 และซูเปอร์ไทเบรก 11-9 ได้ครองแชมป์ชายคู่ร่วมกัน</p>
<!-- /wp:paragraph -->

<!-- wp:image {"id":26900,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/159540008_3985572298132375_4046688639144666674_o-1024x683.jpg" alt="" class="wp-image-26900"/></figure>
<!-- /wp:image -->