<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a325"}}} -->
<p class="has-text-align-center has-vce-bg-color has-text-color has-background" style="background-color:#00a325;font-size:20px"><strong>หนุ่มโมนาโกผงาดแชมป์เอทีพี<br>หวด"บางกอก โอเพ่นฯ"สนาม1</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 1 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 28 ส.ค. 2565 เป็นวันสุดท้าย โดยได้รับเกียรติจาก นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
       ประเภทเดี่ยว รอบชิงชนะเลิศ ลี ฮวง นัม นักหวดหนุ่มชาวอาเซียน จากเวียดนาม วัย 25 ปี มืออันดับ 328 ของโลก พบกับ วาเลนติน วาเชรอต นักหวดจากโมนาโก วัย 23 ปี มืออันดับ 344 ของโลก ที่ฝ่าด่านตั้งแต่รอบคัดเลือกเข้ามาถึงรอบชิงชนะเลิศ โดยคู่นี้ยังไม่เคยพบกันมาก่อน และผลการแข่งขัน ปรากฏว่า วาเลนติน วาเชรอต ที่ในแมทช์นี้เสิร์ฟเอซไปถึง 9 ลูก เป็นฝ่ายคว้าชัยชนะ 2-0 เซต 6-3 และ 7-6 ไทเบรก 7-4 ได้แชมป์ "บางกอก โอเพ่น ชาเลนเจอร์" สนามที่ 1 ไปครอง โดยนับเป็นแชมป์เอทีพี ชาเลนเจอร์ รายการแรกของเจ้าตัว
       หลังการแข่งขัน นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทยฯ ได้มอบโล่รางวัลพร้อมป้ายเงินรางวัลให้นักกีฬา โดย วาเลนติน วาเชรอต ในฐานะแชมป์ ได้รับเงินรางวัล จำนวน 5,150 ดอลลาร์สหรัฐ หรือประมาณ 185,400 บาท พร้อมคะแนนสะสมอันดับโลก 50 แต้ม ส่วน ลี ฮวง นัม รองแชมป์ ได้รับเงินรางวัล จำนวน 3,050 ดอลลาร์สหรัฐ หรือประมาณ 109,800 บาท พร้อมคะแนน 30 แต้ม
       วันเดียวกัน มีการแข่งขัน "บางกอก โอเพ่น ชาเลนเจอร์" สนามที่ 2 เริ่มขึ้นด้วย ซึ่งเป็นรอบคัดเลือกรอบแรก โดยมีนักเทนนิสไทยได้ไวลด์การ์ดหรือสิทธิพิเศษเข้าร่วมการแข่งขัน 4 คน และมีผลดังนี้ เครดิต ไชยรินทร์ แพ้ ดาเนียล คูเซียร์มัน (อิสราเอล) 0-6, 1-6 อนพัช ทิมางกูร แพ้ เบน พาเทล (อิสราเอล) 1-6, 2-6 จิรัฏฐ์ นวสิริสมบูรณ์ แพ้ ชิมิสุ ยูตะ (ญี่ปุ่น) 2-6, 2-6 และ คงทรัพย์ คงคา แพ้ ตริสตัน สคูลเกท (ออสเตรเลีย) 2-6, 1-6</code></pre>
<!-- /wp:code -->

<!-- wp:image {"id":33534,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/51A4C487-41C8-439E-93F0-FA33402F4AA6-1024x683.jpeg" alt="" class="wp-image-33534"/></figure>
<!-- /wp:image -->