<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#aa7c51"}}} -->
<p class="has-text-align-center has-vce-bg-color has-text-color has-background" style="background-color:#aa7c51;font-size:20px"><strong>"โอลิมปิก โตเกียว 2020" เปิดฉากแล้ว<br>ทัพไทยเข้าสนามลำดับที่102-"โอซากะ"จุดคบเพลิง</strong></p>
<!-- /wp:paragraph -->

<!-- wp:paragraph -->
<p>มหกรรมกีฬาโอลิมปิกเกมส์ ครั้งที่ 32 "โอลิมปิก โตเกียว 2020" เปิดฉากขึ้นอย่างเป็นทางการแล้ว ที่สนามกีฬาแห่งชาติใหม่ โอลิมปิก สเตเดียม กรุงโตเกียว ประเทศญี่ปุ่น เมื่อวันที่ 23 กรกฎาคม 2564 โดย สมเด็จพระจักรพรรดินารุฮิโตะ เสด็จเป็นองค์ประธานในพิธีเปิดการแข่งขัน ซึ่งจัดภายใต้มาตรการการป้องกันการแพร่ระบาดของไวรัสโควิด-19 อย่างเข้มข้น ไม่เปิดให้ประชาชนทั่วไปเข้าชมพิธีการในสนาม </p>
<!-- /wp:paragraph -->

<!-- wp:paragraph -->
<p>ในพิธีมีผู้นำชาติต่างๆ เข้าร่วม นำโดย โยชิฮิเดะ ซูกะ ประธานาธิบดีญี่ปุ่น ร่วมด้วย จิล ไบเดน สตรีหมายเลข 1 ของสหรัฐอเมริกา, เอ็มมานูเอล มาครง ประธานาธิบดีฝรั่งเศส รวมทั้ง โธมัส บาค ประธานคณะกรรมโอลิมปิกสากล (ไอโอซี), คุณหญิงปัทมา ลีสวัสดิ์ตระกูล กรรมการคณะกรรมการโอลิมปิกสากล (ไอโอซีเมมเบอร์ชาวไทย) ส่วนผู้แทนรัฐบาลไทยมี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เข้าร่วม </p>
<!-- /wp:paragraph -->

<!-- wp:paragraph -->
<p>ทัพไทยเข้าสนามเป็นลำดับที่ 102 จาก 206 ประเทศ "แซม" เศวต เศรษฐาภรณ์ นักยิงเป้าบิน วัย 58 ปี และ "เอิน" ณภัสวรรณ หย่างไพบูลย์ นักยิงปืน วัย 33 ปี ทำหน้าที่ถือธงไตรรงค์นำขบวนเข้าสู่สนาม ตามมาด้วยนักกีฬาไทยอีก 9 คน ประกอบด้วย กชกร วรสีหะ นักยูโด, สุธาสินี เสวตรบุตร นักเทเบิลเทนนิส, เจนจิรา ศรีสอาด และนวพรรษ วงค์เจริญ นักว่ายน้ำ, ศิวกร วงศ์พิณ และนวมินทร์ ดีน้อย นักเรือกรรเชียง และอาริย์ณัฎฐา ชวตานนท์, วีรภัฏ ปิฏกานนท์, กรธวัช สำราญ นักขี่ม้า รวมกับเจ้าหน้าที่อีก 6 คน นำโดย นายธนา ไชยประสิทธิ์ หัวหน้านักกีฬาไทย </p>
<!-- /wp:paragraph -->

<!-- wp:paragraph -->
<p>ขณะที่การวิ่งคบเพลิง ซึ่งเป็นไฮไลท์ที่หลายคนให้ความสนใจ มีบรรดานักกีฬาญี่ปุ่นทั้งอดีตและปัจจุบันร่วมวิ่ง 15 คน ร่วมกับ ทีมแพทย์ พยาบาล และบุคลากรทางการแพทย์ที่ร่วมกันต่อสู้วิกฤตโควิด-19 ของประเทศอยู่ในเวลานี้ โดย นาโอมิ โอซากะ นักเทนนิสหญิงอาชีพของญี่ปุ่น มืออันดับ 2 ของโลกในปัจจุบัน และอดีตมืออันดับ 1 ของโลก เจ้าของแชมป์แกรนด์สแลม เป็นผู้จุดคบเพลิง</p>
<!-- /wp:paragraph -->

<!-- wp:paragraph -->
<p>ขอบคุณข้อมูลจากทีมข่าว "มติชน"<br> ขอบคุณภาพจากทีมช่างภาพ "สยามกีฬา"</p>
<!-- /wp:paragraph -->

<!-- wp:image {"id":27741,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/218816639_4382687481754186_8581132658714018428_n-1024x683.jpg" alt="" class="wp-image-27741"/></figure>
<!-- /wp:image -->