<!-- wp:paragraph {"align":"center","style":{"typography":{"fontSize":20},"color":{"background":"#c7dfe9"}}} -->
<p class="has-text-align-center has-background" style="background-color:#c7dfe9;font-size:20px"><strong>คู่เต็งรุ่น 14 ปีหญิงหวดฉลุยศึกบีชเทนนิสเยาวชนปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาดเยาวชนชิงชนะเลิศแห่งประเทศไทย ประจำปี 2567 ที่เกรต้า สปอร์ต คลับ พัทยา จ.ชลบุรี เมื่อวันที่ 19 ก.ย. เป็นการแข่งขันในรุ่นอายุไม่เกิน 14 ปี รอบพบกันหมดในกลุ่ม ซึ่งในประเภทหญิงคู่ นันทพร ป้องปิด กับ ณิชกานต์ ธรรมดา จากชลบุรี ลงแข่งวันเดียว 2 นัด สามารถโชว์ฟอร์มที่แข็งแกร่ง และ ชั้นเชิงที่เฉียบขาด เก็บชัยชนะ 2 นัดรวด โดยการต้อนชนะ สุพัตรา สืบยุบล กับ เปรมาพร ศิลป์ทอง จากชลบุรี 6-0 และ 6-0 จากนั้นก็มาเอาชนะ กนกนันท์ ช่างหนอง กับ ชนากานต์ พุดบุรี จากชลบุรี อีก 2 เซตรวด ด้วยสกอร์ 6-1 และ 6-0</p>
<!-- /wp:paragraph -->

<!-- wp:paragraph -->
<p>ด้าน ไอริน ศรีไตรเฮือง กับ ธนัชชา พันธ์ศักดิ์ จากชลบุรี คู่เต็งอีกคู่ที่โชว์ฟอร์มที่เยี่ยมยอดไม่แพ้กัน ไล่อัดคู่แข่งเก็บชัย 2 นัดรวดในวันเดียว โดยชนะ กนกนันท์ ช่างหนอง กับ ชนากานต์ พุดบุรี จากชลบุรี 6-0 และ 6-0 จากนั้นก็มาต้อนชนะ สุพัตรา สืบยุบล กับ เปรมาพร ศิลป์ทอง จากชลบุรี 6-0 และ 6-0 เช่นกัน ส่วนประเภทชายคู่ บุณยกรณ์ เรวิน กับ จอห์น เลี่ยม ชัตต์ ดาวรุ่งจากชลบุรี ที่เพิ่งกอดคอกันคว้าแชมป์ในรุ่นอายุไม่เกิน 12 ปีมาหมาดๆ ขยับขึ้นมาแข่งในรุ่นอายุไม่เกิน 14 ปีบ้าง โดยวันนี้ต้องลงแข่ง 2 นัด ปรากฎว่า คว้าชัยชนะได้ 1 แมทช์ โดยชนะ รัตติเทพ หอมละออ จากสุรินทร์ กับ ณเดชน์ ศรีวิเศษ จากชลบุรี 6-1 และ 6-2</p>
<!-- /wp:paragraph -->

<!-- wp:paragraph -->
<p>ทว่าในการลงสนามพบกับ กฤษกรณ์ ปรมศักดา กับ ธเนส ช่างหนอง คู่เต็ง 1 จากชลบุรี ปรากฎว่าคู่ บุณยกรณ์ กับ จอห์น กลับต้านเกมบุกที่เฉียบขาดไม่ไหวพ่ายไป 0-2 เซต ด้วยสกอร์ 0-6 และ 2-6</p>
<!-- /wp:paragraph -->

<!-- wp:image {"id":45683,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460634113_943561484473501_4155851244394337685_n-1024x733.jpg" alt="" class="wp-image-45683"/></figure>
<!-- /wp:image -->