<!-- wp:paragraph {"align":"center","style":{"typography":{"fontSize":20},"color":{"background":"#dddabf"}}} -->
<p class="has-text-align-center has-background" style="background-color:#dddabf;font-size:20px"><strong>"ปรัตถกร"ม้ามืดอยุธยาผงาดแชมป์รุ่น10ปีศึกเทนนิสเทนส์ยช.ชิงแชมป์ประเทศไทย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "เทนนิส เทนส์ จูเนียร์ เซอร์กิต" เยาวชนชิงแชมป์ประเทศไทย ประจำปี 2567 ที่สนามเทนนิส ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย เมื่อวันที่ 29 ก.ย.67 รอบชิงชนะเลิศในทุกรุ่นอายุ โดยได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชนของสมาคมฯ เป็นผู้มอบรางวัลให้นักกีฬา ส่วนผลการแข่งขันรอบชิงชนะเลิศในรุ่นอายุไม่เกิน 8 ปี ชายเดี่ยว ไม่มีพลิกเมื่อ "เต็ง1" กฤษฎิ์วริศ มหาดำรงค์วัฒน์ จากกทม.ที่ไม่แพ้ใครเลยมาตั้งแต่รอบพบกันหมดในกลุ่ม จากนั้นในรอบน็อคเอาต์ 32 คนสุดท้ายก็ยังคงโชว์ฟอร์มได้ดีคว้าชัยชนะมาตลอดจนเข้ามาชิงดำกับ ไอร์ตัน ซูน มือวาง 5 ของรายการจากกทม.เช่นกัน ซึ่งแมทช์นี้ทั้งคู่ดวลแร็คเกตกันอย่างสมศักดิ์ศรี กฤษฎิ์วริศ อาศัยการเล่นที่แน่นอนกว่าเอาชนะไป 2-0 เซต ด้วยสกอร์ 4-2 และ 4-3(6) คว้าแชมป์ไปครองได้สำเร็จ</p>
<!-- /wp:paragraph -->

<!-- wp:paragraph -->
<p>ขณะที่หญิงเดี่ยว ระหว่างมือวาง 1 ของรายการ ปวรวรรณ ฉัตรมาศ จากชลบุรี กับ ฑีณัชชา อินทรสุข จากสุราษฎร์ธานี ซึ่งทั้งคู่ต่างดวลแร็คเกตกันอย่างสูสี จนต้องใช้ไทเบรกตัดสินทั้ง 2 เซต และเป็นนักหวดดาวรุ่งแดนใต้ ฑีณัชชา ที่พลิกล็อคเอาชนะมือวาง 1 ปวรวรรณ ไปได้สำเร็จ 4-3(1) และ 4-3(3) ด้านผลแข่งขันรอบชิงชนะเลิศรุ่นอายุไม่เกิน 10 ปี ชายเดี่ยว ปรัตถกร ภาชีรัตน์ ม้ามืด จากอยุธยา ที่หาญกล้าเอาชนะนักหวดเมืองกรุงมาตั้งแต่รอบ 32 คน โดยชนะ ธนัสร์ภพ วงษ์เจริญสิน จากกทม. 4-0 เกม ก่อนจะพลิกล้มมือวาง 2 จิณ คูวิจิตรสุวรรณ จากกทม.ในรอบ 16 คน 4-2 เกม จากนั้นก็มาเฉือนชนะ ปริณธนัย โชติกพนิช นักหวดฝีมือแกร่งจากกทม.ในรอบ 8 คนสุดท้าย 4-3(4) และในรอบรองชนะเลิศไล่ต้อนชนะ กฤษฎิ์ นิ่มวชิระสุนทร จากกทม. 4-0 เกม</p>
<!-- /wp:paragraph -->

<!-- wp:paragraph -->
<p>สำหรับในรอบชิงชนะเลิศ ปรัตถกร ยังไม่แผ่วไล่เก็บแต้มชนะ มือวาง 6 ของรายการ อธิวัฒน์ บุญชู จากกทม.อีกเช่นกัน 2-0 เซต ด้วยสกอร์ 4-3(4) และ 4-0 ส่วนหญิงเดี่ยว แชมป์ตกเป็นของ Emily Hedin มือวาง 8 ของรายการจาก กทม. ชนะ ภัคจิรา หอเลิศสกุล มือวาง 4 ของรายการจากกทม. 2-1 เซต ด้วยสกอร์ 4-1, 1-4 และซูเปอร์ไทเบรก 10-6 ขณะที่ประเภทมิกซ์ ชาย- หญิง รุ่นอายุไม่เกิน 6 ปี คริษฐ์ นักดนตรี มือวาง 4 ของรายการจากอยุธยา ชนะ ภาริน พัวพัฒนขจร นักหวดดาวรุ่งหญิงจากกทม. 10-5 และ 10-3 คว้าแชมป์ไปครองทันที</p>
<!-- /wp:paragraph -->

<!-- wp:image {"id":45871,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/461484700_951602417002741_2495425669861144893_n-1024x683.jpg" alt="" class="wp-image-45871"/><figcaption>"ปรัตถกร"ม้ามืดอยุธยาผงาดแชมป์รุ่น10ปี<br>ศึกเทนนิสเทนส์ยช.ชิงแชมป์ประเทศไทย</figcaption></figure>
<!-- /wp:image -->