<!-- wp:paragraph {"align":"center","style":{"typography":{"fontSize":22},"color":{"background":"#f2d9f7"}}} -->
<p class="has-text-align-center has-background" style="background-color:#f2d9f7;font-size:22px"><strong>เปิดศึกแล้ว! เทนนิสอาชีพที่เชียงราย<br>"วรัชญา" โชว์ฟอร์มเจ้าถิ่นลิ่วคัดเลือก </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสอาชีพนานาชาติ เก็บคะแนนสะสมอันดับโลก ไอทีเอฟ เวิลด์ เทนนิส ทัวร์ ณ สนามกีฬาเทนนิส องค์การบริหารส่วนจังหวัดเชียงราย รวม 14 รายการ โดยเปิดศึกสัปดาห์แรก (3-10 เม.ย.) จำนวน 2 รายการ ได้แก่ เทนนิสอาชีพชาย รายการ ITF MENS' ASIA/OCEANIA #1 (ไอทีเอฟ เมนส์ เอเชีย/โอเชียเนีย ครั้งที่ 1) ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท และเทนนิสอาชีพหญิง รายการ ITF WOMEN'S ASIA/OCEANIA #1 (ไอทีเอฟ วีเมนส์ เอเชีย/โอเชียเนีย ครั้งที่ 1) ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท </p>
<!-- /wp:paragraph -->

<!-- wp:paragraph -->
<p>เมื่อวันที่ 3 เม.ย. เป็นการแข่งขันวันแรก มีนักเทนนิสไทยและต่างชาติให้ความสนใจเข้าร่วมการแข่งขัน ภายใต้มาตรการป้องกันการแพร่ระบาดของโรคโควิด-19 โดยคู่ที่น่าสนใจในศึกไอทีเอฟ วีเมนส์ เอเชีย/โอเชียเนีย ครั้งที่ 1 ประเภทหญิงเดี่ยว รอบคัดเลือก รอบแรก (สาย 48) "เพียซ" วรัชญา วงค์เทียนชัย อดีตทีมชาติชาวเชียงราย วัย 32 ปี ที่เคยเป็นมืออันดับ 200 ของโลก โชว์ฟอร์มในฐานะนักหวดเจ้าถิ่น ใช้ความเก๋าเอาชนะ เมลิสสา เซ นักหวดสาวลูกครึ่งไทย-เยอรมัน วัย 17 ปี ได้ 2 เซตรวด 6-1, 6-3 ใช้เวลาในการแข่งขัน 1.17 ชั่วโมง วรัชญา ผ่านเข้ารอบคัดเลือกรอบสอง พบ ซามา สาถวิกา จากอินเดีย ต่อไป</p>
<!-- /wp:paragraph -->

<!-- wp:paragraph -->
<p>ด้านศึกไอทีเอฟ เมนส์ เอเชีย/โอเชียเนีย ครั้งที่ 1 ประเภทชายเดี่ยว รอบคัดเลือกรอบแรก ระหว่างสองนักหวดไทย ศุภวัฒน์ แซ่อุ้ย วัย 16 ปี คว้าชัยเหนือ มารุต เกล้ากลาง เอาชนะได้ 2 เซตรวด 7-5, 6-1 ศุภวัฒน์ ผ่านเข้ารอบคัดเลือกรอบสอง พบกับ ธนเพชร ฉันทะ มือวางอันดับ 7 ของรอบคัดเลือก ที่ได้บายเข้ามา</p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น หญิงเดี่ยว คัดเลือกรอบแรก ธมจันทร์ มอมขุนทด ชนะ ญาตาวี ฉิมฉ่ำ 6-3, 6-1 รดา มานะทวีวัฒน์ ชนะ อึ้ง ควาน เหยา (ฮ่องกง) 7-6(2), 4-6, 10-5 สลักทิพย์ อุ่นเมือง ชนะ สมยา วิก (อินเดีย) 6-4, 6-2 วิจิตราภรณ์ วิมุกตานนท์ ชนะ กมลวรรณ ยอดเพ็ชร 6-1, 4-6, 10-6 ลัลนา ธาราฤดี ชนะ พิมพ์มาดา ลิม 6-1, 6-1 กมลวรรณ บัวแย้ม ชนะ วันใส กสิกรรมไพบูลย์ 6-2, 6-0 ภาวินี ร่วมรักษ์ ชนะ มาเรียน่า กัลเวา บอร์เกส (บราซิล) 6-0, 6-3</p>
<!-- /wp:paragraph -->

<!-- wp:paragraph -->
<p>สุมิตรา บัสนัท แพ้ มิลาน คริช (ออสเตรเลีย) 0-6, 0-6 มิเชลล์ เหยา (สิงคโปร์) ชนะ ยาร์เดน แอคเลอร์ (อิสราเอล) 6-1, 5-7, 10-8 เวียร่า ดีเพิ่ม แพ้ ยูนะ โอฮาชิ (ญี่ปุ่น) 3-6, 3-6 ตปณีย์ บุญวัฒน์ แพ้ นาตาชา แสงพระจันทร์ (แคนาดา) 1-6, 0-6</p>
<!-- /wp:paragraph -->

<!-- wp:paragraph -->
<p>ชายเดี่ยว คัดเลือกรอบแรก รชตะ ธรรมเจริญสถิต ชนะ อึ้ง คี ลุง (ฮ่องกง) 1-6, 7-5, 10-8 เฮนดริก ธาดา โกรฮ์บรึกเกอร์ ชนะ ธรรมรัตน์ คำไชย 7-5, 7-5 ฉัตริน วารีศรี ชนะ เศรษฐวุฒิ สินภิบาล 6-1, 6-1 ไตรยตะวัน สุวรรณสิงห์ ชนะ ปัณณธร สุกสด 6-3, 1-6, 10-6 กันตินันท์ สูตินันท์โอภาส ชนะ วรดิตถ์ ปัทมโรจน์ 6-1, 6-0 กิติรัตน์ เกิดลาภี ชนะ เกรทกลอรี่ นิตยเมฆินทร์ 6-0, 6-1 อนพัช ทิมางกูร ชนะ รอย ฮ็อบบ์ส (สิงคโปร์) 4-6, 6-3, 10-5 ธนกร ศรีรัตน์ ชนะ คาวาน โซมู กุมาร (อินเดีย) 6-2, 6-1</p>
<!-- /wp:paragraph -->

<!-- wp:paragraph -->
<p>ณัฏฐญุตม์ นิธิธนนนต์ แพ้ กุนจัน จาดาฟ (อินเดีย) 1-6, 3-6 ธีรภัทร ขันติวีรวัฒน์ แพ้ ดานีล โรมานอฟ (รัสเซีย) 4-6, 3-6 ปรัชญา อิสโร แพ้ คิม กึน จุน (เกาหลี) 6-7(4-7), 2-6 อภิวิชญ์ โรจน์พิบูลย์พันธ์ แพ้ อาร์จุน มหาเทวัน (อินเดีย) 1-6, 0-6 ศุภเศรษฐ์ สินเจริญวัฒนา แพ้ อิมราน ดาเนียล อับดุล ฮาซลี (มาเลเซีย) 0-6, 0-6</p>
<!-- /wp:paragraph -->

<!-- wp:image {"id":31472,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/277512611_5203865219636404_5010112001774953317_n.jpg" alt="" class="wp-image-31472"/></figure>
<!-- /wp:image -->