<!-- wp:paragraph {"align":"center","textColor":"vce-bg","style":{"color":{"background":"#0067a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:22px"><strong>“พลภูมิ" หืดจับทะลุรอบรองฯ ชนเต็ง 1<br>"พัชรินทร์" สอยคู่แข่งขาดลิ่วศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 6 เทนนิสชาย รายการ "ไทยแลนด์ - ไอทีเอฟ เมนส์ เทนนิส ทัวร์" และเทนนิสหญิง รายการ "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 21 ก.ค.2566 ในประเภทเดี่ยว เป็นรอบก่อนรองชนะเลิศ หรือ 8 คนสุดท้าย
       ประเภทชายเดี่ยว "เน็ต" พลภูมิ โควาพิทักษ์เทศ นักเทนนิสไทย วัย 23 ปี เต็ง 5 และมือ 728 โลก ที่เคยคว้าแชมป์ชายเดี่ยวในศึกไอทีเอฟ ที่ประเทศคูเวต เมื่อเดือน ต.ค.ปีที่แล้ว และล่าสุดได้รองแชมป์ที่กรุงจาการ์ต้า ประเทศอินโดนีเซีย เมื่อเดือน มิ.ย.ที่ผ่านมา พกความมั่นใจลงสนามหวดสู้กับ ชิน ซานฮุย หนุ่มเกาหลีใต้ วัย 26 ปี เต็ง 3 และมือ 565 โลก ที่เคยคว้าแชมป์ไอทีเอฟมาแล้ว 2 ครั้ง
       ผลการแข่งขัน ปรากฏว่า พลภูมิ ต่อกรกับหนุ่มแดนโสมขาวที่เหนือกว่าด้วยอันดับโลกได้อย่างสนุก ดวลกันนานกว่า 2 ชั่วโมง ก่อนที่ พลภูมิ จะเป็นฝ่ายเฉือนชนะ 2-1 เซต 7-5, 4-6 และ 6-2 ทะลุสู่รอบรองชนะเลิศ ไปพบกับ อาร์เธอร์ เวเบอร์ เต็ง 1 จากฝรั่งเศส มือ 473 โลก ที่หวดชนะ เชส เฟอร์กูสัน จากออสเตรเลีย มือ 1239 โลก 2-0 เซต 6-3 และ 6-2 โดยแมทช์นี้ พลภูมิ เสิร์ฟเอซ 8 ครั้ง เสีย 1 ดับเบิลฟอลท์ ในขณะที่ ชิน ซานฮุย เสิร์ฟเอซ 12 ครั้ง เสีย 1 ดับเบิลฟอลท์
       ด้าน "อีฟ" พัชรินทร์ ชีพชาญเดช นักเทนนิสไทย วัย 28 ปี เต็ง 6 และมือ 671 โลก เดินหน้าผ่านเข้ารอบในประเภทหญิงเดี่ยว หลังจากโชว์ฟอร์มการหวดที่เฉียบขาด ใช้เวลา 57 นาที เก็บชัยชนะเหนือ มาเรนเต้ ไซจ์เบสมา จากเนเธอร์แลนด์ ในรอบก่อนรองชนะเลิศ ได้ 2 เซตรวด 6-1 และ 6-2
       พัชรินทร์ ผ่านเข้ารอบรองชนะเลิศ ไปพบกับ แบค ดายอน นักเทนนิสเกาหลีใต้ เต็ง 3 และมือ 529 โลก ที่หวดชนะ โฮโนกะ โคบายาชิ นักหวดญี่ปุ่น เต็ง 8 และมือ 794 โลก ได้อย่างขาดลอย ด้วยสกอร์ 6-1 ทั้งสองเซต
       ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ พัณณิน โควาพิทักษ์เทศ (วาง 4) ชนะ อัน ยูจิน (วาง 7 เกาหลีใต้) 7-6(5), 3-6 และ 7-6(2)
       ชายเดี่ยว รอบก่อนรองชนะเลิศ แม็กซิมัส ภราพล โจนส์ ชนะ ยูรี่ ดซาวาเคียน (ยูเครน) 7-6(1), 6-3 ยูตะ คาวะฮาชิ (วาง 7 ญี่ปุ่น) ชนะ อี แจมุน (วาง 2 เกาหลีใต้) 6-2, 1-0Ret. (เจ็บหลัง)</code></pre>
<!-- /wp:code -->

<!-- wp:image {"id":38235,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/C5927CED-390B-477C-87A6-A84FFBD646B7-1024x683.jpeg" alt="" class="wp-image-38235"/></figure>
<!-- /wp:image -->