<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0300a3"}}} -->
<p class="has-text-align-center has-vce-bg-color has-text-color has-background" style="background-color:#0300a3;font-size:20px"><strong>"กมลวรรณ"ควงแร็กเกตตัดเชือกญี่ปุ่น<br>"มาหยา"คว้าชัยเดี่ยว-ชิงคู่หวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ 2022 เกรด 4 "พีทีที ไอทีเอฟ จูเนียร์ส เจ 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 ต.ค. 2565 ในประเภทหญิงเดี่ยว เป็นรอบก่อนรองชนะเลิศ
       "บัว" กมลวรรณ ยอดเพ็ชร นักเทนนิสหญิงดาวรุ่งไทยวัย 15 ปี เต็ง 3 และมือ 466 เยาวชนโลก ใช้ชั้นเชิงและประสบการณ์ คว้าชัยจากรุ่นน้องดาวรุ่งวัย 13 ปี ณปภัช เสรยานนท์ มือ 2646 เยาวชนโลก ได้ 2-0 เซต 6-0 และ 6-1 กมลวรรณ ฉลุยสู่รอบรองชนะเลิศไปพบกับ คาอิลิ เดมิ เทโสะ มือวาง 5 จากญี่ปุ่น ที่ชนะ เอลิจาห์ อีนิซอง มือวาง 2 จากฝรั่งเศส 6-2, 6-0
       ด้าน มาหยา บุญญาอรุณเนตร นักหวดดาวรุ่งไทย วัย 15 ปี มือวาง 12 และมือ 1549 เยาวชนโลก ก็ผ่านเข้ารอบรองชนะเลิศได้เช่นกัน หลังเอาชนะ โยษิตา ศรีพร ดาวรุ่งวัย 15 ปี ของไทย มือ 1878 เยาวชนโลก 2-0 เซต 6-2 และ 6-0 โดย มาหยา จะตัดเชือกกับ เอวา มารี เดส์วีญส์ มือวาง 9 จากฝรั่งเศส ที่เฉือนชนะ ไท่ ยู่ หนิง มือวาง 4 จากไต้หวัน 6-0, 4-6 และ 6-3
       ขณะที่ประเภทชายเดี่ยว "น็อต" นฤบดี บุญวัฒน์ นักหวดไทย วัย 16 ปี มือ 1240 เยาวชนโลก สุดต้านฟอร์มการเล่นที่ดีของ พาฟเล มารินคอฟ นักหวดจากออสเตรเลีย วัย 16 ปี มือวาง 11 และมือ 573 เยาวชนโลก ทำให้ปราชัยไป 0-2 เซต 0-6, 2-6 นฤบดี ตกรอบก่อนรองชนะเลิศ รับคะแนนสะสมอันดับเยาวชนโลก จำนวน 10 คะแนน ส่วน พาฟเล มารินคอฟ ผ่านเข้าไปตัดเชือกกับ วินห์เฮียน เตรือง มือวาง 8 จากเวียดนาม ที่ชนะ ปาจวัล เทวารี จากอินเดีย 6-1, 6-2
       ส่วนประเภทหญิงคู่ รอบรองชนะเลิศ มาหยา บุญญาอรุณเนตร-ไท่ ยู่ หนิง (คู่มือวาง 5 ไทย-ไต้หวัน) ชนะ เวียร่า ดีเพิ่ม-มาไลลัก เดลิล่าห์ ปะทุมมาคุโรเน่น (ไทย-ลาว) 3-6, 0-3Ret. (เวียร่า เจ็บข้อเท้าขวา) /กมรวรรณ ก้อนศิลา-เฉอ ยู่ ซิน (คู่มือวาง 1 ไทย-ฮ่องกง) ชนะ โซฮินี สันเจย์ โมฮานตี-คาอิลิ เดมิ เทโสะ (คู่มือวาง 4 อินเดีย-ญี่ปุ่น) 6-4, 6-2
       ชายคู่ รอบรองชนะเลิศ เปน จารุศร-ไจชนาฟ ชินเด (คู่มือวาง 8 ไทย-อินเดีย) แพ้ พาฟเล มารินคอฟ-ซาชารี่ วิอาล่า (คู่มือวาง 2 ออสเตรเลีย) 3-6, 4-6</code></pre>
<!-- /wp:code -->

<!-- wp:image {"id":34445,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/D527B0BA-EA00-4B3D-A46A-65DD21D83111-732x1024.jpeg" alt="" class="wp-image-34445"/></figure>
<!-- /wp:image -->