<!-- wp:paragraph {"align":"center","style":{"typography":{"fontSize":22},"color":{"background":"#9fcadd"}}} -->
<p class="has-text-align-center has-background" style="background-color:#9fcadd;font-size:22px"><strong><em>ได้ครบ16ยอดนักหวดหนุ่ม-สาว<br>ตบเท้าเข้าค่ายเตรียมทีมชาติปี65 </em></strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันคัดเลือกนักเทนนิส เตรียมความพร้อมสำหรับทีมชาติไทยชุดใหญ่ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี ภายใต้มาตรการป้องกันการแพร่ระบาดของโรคโควิด-19 และเมื่อวันที่ 28 ม.ค. เป็นวันสุดท้าย ซึ่งจะได้นักหวดที่รั้งอันดับ 1 ของแต่ละกลุ่ม เข้าโครงการ "เตรียมความพร้อมสำหรับทีมชาติไทย" ครบ 16 คน </p>
<!-- /wp:paragraph -->

<!-- wp:paragraph -->
<p>ประเภทชายเดี่ยว กลุ่ม ซี จิรัฏฐ์ นวสิริสมบูรณ์ จาก กทม. พบ อนพัช ทิมางกูร จาก กทม. เช่นกัน โดยทั้งคู่คว้าชัยมาคนละ 1 แมทช์ และในแมทช์นี้เป็น จิรัฏฐ์ ที่เล่นได้ดี เอาชนะได้ 2-0 เซต 6-3 และ 6-3 ส่งผลให้ จิรัฏฐ์ มีผลงานรวมชนะ 2 นัด คว้าสิทธิ์เข้าโครงการทันที </p>
<!-- /wp:paragraph -->

<!-- wp:paragraph -->
<p>ทางด้านหญิงเดี่ยว กลุ่ม ดี วิจิตราภรณ์ วิมุกตานนท์ จากพิษณุโลก พบ ภาวินี ร่วมรักษ์ จาก กทม. ซึ่งทั้งคู่มีโควตาเข้าโครงการเป็นเดิม เพราะมีผลงานชนะมาคนละ 1 แมทช์เท่ากัน และผลปรากฏว่า วิจิตราภรณ์ เป็นฝ่ายชนะ 2 เซตรวด 6-4 และ 6-1 ทำให้มีผลงานชนะ 2 นัด ได้สิทธิ์เข้าโครงการเช่นกัน </p>
<!-- /wp:paragraph -->

<!-- wp:paragraph -->
<p>ส่วนผลการแข่งขันคู่อื่น ชายเดี่ยว กลุ่มดี ศุภวัฒน์ แซ่อุ้ย (ภูเก็ต) ชนะ กันตินันท์ สูตินันท์โอภาส (ลำปาง) 7-5, 3-0Ret.(เจ็บไหล่ขวา) หญิงเดี่ยว กลุ่ม บี ไทร่า ลิธิบี (กทม.) ชนะ ธนัชพร ยังโหมด (ชลบุรี) 6-3, 6-3 และกลุ่ม ซี เมลิสสา เซ (กทม.) ชนะ เวียร่า ดีเพิ่ม (ชลบุรี) 6-4, 4-6 และ 6-2</p>
<!-- /wp:paragraph -->

<!-- wp:paragraph -->
<p> หลังจบการแข่งขัน นายธานี แสนยาอุโฆษ กรรมการอำนวยการสมาคมกีฬาลอนเทนนิสฯ และประธานฝ่ายพัฒนาเยาวชน พร้อมด้วย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสฯ ร่วมเป็นประธานในพิธีมอบใบประกาศนียบัตรให้นักเทนนิสที่ผ่านการคัดเลือกจากการแข่งขันและได้เข้าโครงการ "เตรียมความพร้อมสำหรับทีมชาติไทย" ประจำปี 2565 จำนวน 16 คน เป็นชาย 8 คน ได้แก่ ณัฐสิทธิ์ กุลสุวรรณ์, ชาญไชย สุขตนเอง, ธนเพชร ฉันทะ, กฤติน โกยกุล, คงทรัพย์ คงคา, ปรัชญา อิสโร, จิรัฏฐ์ นวสิริสมบูรณ์, ศุภวัฒน์ แซ่อุ้ย และหญิง 8 คน ได้แก่ พัณณิน โควาพิทักษ์เทศ, ชมภู่ทิพย์ จันดาเขต, วรรษชล สวัสดี, สลักทิพย์ อุ่นเมือง, กมลวรรณ บัวแย้ม, ไทร่า ลิธิบี, วิจิตราภรณ์ วิมุกตานนท์, ธมจันทร์ มอมขุนทด</p>
<!-- /wp:paragraph -->

<!-- wp:paragraph -->
<p> ในโครงการ "เตรียมความพร้อมสำหรับทีมชาติไทย" ยังมีนักเทนนิสที่ได้สิทธิ์เข้าโครงการโดยอัตโนมัติด้วย ซึ่งเป็นนักเทนนิสทีมชาติไทยชุดใหญ่ ประจำปี 2564 จำนวน 10 คน เป็นชาย 5 คน ได้แก่ วิชยา ตรงเจริญชัยกุล, พลภูมิ โควาพิทักษ์เทศ, กษิดิศ สำเร็จ, ฐานทัพ สุขสำราญ, ยุทธนา เจริญผล และหญิง 5 คน พัชรินทร์ ชีพชาญเดช, มนัญชญา สว่างเเก้ว, พิมพ์รดา จัตวาพรวนิช, ลัลนา ธาราฤดี และ อัญชิสา ฉันทะ </p>
<!-- /wp:paragraph -->

<!-- wp:paragraph -->
<p>นอกจากนี้ จะมีนักเทนนิสอีก 4 คน เป็นชาย 2 คนและหญิง 2 คน ได้สิทธิ์เข้าโครงการเป็นกรณีพิเศษ ซึ่งมาจากการพิจารณาของสมาคมในเรื่องความพร้อมและความเหมาะสมด้านต่างๆ ทำให้นักเทนนิสชุดเตรียมความพร้อมสำหรับทีมชาติ ประจำปี 2565 จะมีทั้งสิ้น 30 คน เป็นชาย 15 คน และหญิง 15 คน เพื่อเตรียมความพร้อมสำหรับศึกเอเชี่ยนเกมส์ ครั้งที่ 19 ณ เมืองหางโจว ประเทศจีน ระหว่างวันที่ 10-25 ก.ย. 2565 รวมทั้งเทนนิสชิงแชมป์โลก ประเภททีมชาย "เดวิสคัพ" และประเภททีมหญิง "บิลลี่ จีน คิง คัพ" ที่จะมีการแข่งขันในปีนี้ ส่วนนักเทนนิสใดจะได้เป็นตัวแทนไปแข่งขันรายการอะไรบ้างนั้น ขึ้นอยู่กับการพิจารณาของสมาคมในเรื่องความพร้อมของนักเทนนิสและความเหมาะสมในช่วงเวลานั้นๆ</p>
<!-- /wp:paragraph -->

<!-- wp:image {"id":30769,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/01/272935539_5014587165230878_2778088991036534717_n-1024x683.jpg" alt="" class="wp-image-30769"/></figure>
<!-- /wp:image -->