<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}},"color":{"background":"#967d0e"}},"textColor":"vce-bg","fontSize":"large"} -->
<p class="has-text-align-center has-vce-bg-color has-text-color has-background has-link-color has-large-font-size" style="background-color:#967d0e">"ธรรม์" ระเบิดฟอร์มเก่งปราบสิงคโปร์<br>ปารมีทะลุ 16 คนหวดจีเอสบี-ไอทีเอฟ</p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ระดับ เจ 60 รายการ GSB - ITF Juniors World Tennis Tour 2025 J60 (จีเอสบี - ไอทีเอฟ จูเนียร์ส เวิลด์ เทนนิส ทัวร์ 2025 เจ 60) สัปดาห์ที่ 1 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 21 ต.ค. 2568 เป็นรอบเมนดรอว์วันที่สอง
  ประเภทชายเดี่ยว รอบสอง (32 คน) ธรรม์ พันธราธร นักหวดดาวรุ่งไทย มือวาง 4 ของรายการ เจอกับคู่แข่งขันที่เล่นได้ดีอย่าง โรเบิร์ต โดลยา จากสิงคโปร์ ก่อนที่ ธรรม์ จะเรียกฟอร์มเก่งออกมาปราบ โรเบิร์ต ลงได้สำเร็จ เอาชนะทั้ง 2 เซต 6-4, 7-5 ทำให้ ธรรม์ ได้เข้ารอบสาม 16 คนสุดท้าย ไปพบกับ โจอาคิม มิก้า กูนาวัน มือวาง 15 จากอินโดนีเซีย ที่ชนะ ภูชิสส์ สุขใจ 2-1 เซต 6-4, 3-6 และ 6-1
  ทางด้านหญิงเดี่ยว รอบสอง (32 คน) ปารมี ทัดแก้ว เยาวชนทีมชาติไทย เดินหน้าเข้าสู่รอบ 16 คนได้ตามคาด หลังจากเอาชนะ ริโอะ ฮิกาชิ ลูกครึ่งไทย-ญี่ปุ่น จากไทยเช่นกัน โดย ปารมี ชนะ 2-0 เซต 6-1, 6-2 และในรอบสาม 16 คน จะพบกับ พิชญาภัค ศรีมุกข์ ที่ชนะ จาง เฉินหมิง มือวาง 10 จากจีน 2-1 เซต 1-6, 6-4 และ 6-2
  ในส่วนผลการแข่งขันของนักเทนนิสเยาวชนไทย มีดังนี้ ชายเดี่ยว รอบสอง ปวรปรัชญ์ งั่นบุญศรี (11) ชนะ โจนาธาน โรธ (ออสเตรีย) 6-3, 0-6 และ 6-4 ธรรมะ โคศิริ ชนะ ริว โกฏิกุล 4-1 Ret. (เจ็บเท้า) ธีร์ธวัช ธวัชผ่องศรี แพ้ แบรนดอน ดวน (12-สหรัฐฯ) 6-4, 4-6 และ 0-1 Ret. (ตะคริว) 
  แดนไทย ตาก้อง แพ้ ไรอัน เบดวิค (14-สหรัฐฯ) 4-6, 6-7(9-11) อริยพล หลีกุล แพ้ หวง เจียน (6-จีน) 0-5 Ret. (หายใจไม่ทัน) ปภังกร บุญฤทธิ์ แพ้ ริคุ ฮิกาชิ (10-ญี่ปุ่น) 0-6, 3-6 กานต์ธัช สุรฤทธิ์โยธิน แพ้ ราฟาเลนติโน อาลีดา คอสตา (5-อินโดนีเซีย) 2-6, 6-7(4-7)
  หญิงเดี่ยว รอบสอง ศรร์วิศา กุลพิศาลรัศม์ (14) ชนะ ชิโอริ อิซึกะ (ญี่ปุ่น) 6-1, 6-1 ปัฐน์ธินันต์ เผือกคำ แพ้ เฉิน ชิง ยิง (1-ไต้หวัน) 1-6, 0-6 อารีรัตน์ เดชเพชร แพ้ ลอราวอน เบรเมอร์ (11-เยอรมนี) 1-6, 3-6
  ภัทรวดี ชนะวงศ์ ชนะ ไก นิง ชานยา อึ้ง (8-สิงคโปร์) 5-7, 3-2 Ret. (หายใจไม่ทัน) ปวีณอร นวลศรี ชนะ ณัฐลียา ชาลินสกี้ 6-3, 6-2 พลอยเพชร ด้วงเขียว แพ้ เอมิลี่ เฉิน (5-ออสเตรเลีย) 1-6, 2-6
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2025/j-j60-tha-2025-003/draws-and-results/</code></pre>
<!-- /wp:code -->