<!-- wp:paragraph {"align":"center","style":{"color":{"text":"#000000","background":"#d4e2e9"},"typography":{"fontSize":20}}} -->
<p class="has-text-align-center has-text-color has-background" style="background-color:#d4e2e9;color:#000000;font-size:20px"><strong>"คุณานันท์"ทะลุชิงฯหวดเอเชียณัฐรดา-ธฤตา แย่งแชมป์หญิงคู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี ชิงชนะเลิศแห่งเอเชีย รอบไฟนอลส์ รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 ต.ค. 2565 เข้าสู่รอบรองชนะเลิศ</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว "พุฒิ" คุณานันท์ พันธราธร นักเทนนิสทีมชาติไทย มือ 45 ของเอเชีย และมือวาง 7 ของรายการ ระเบิดฟอร์มเก่งออกมาแข่งขันกับ สาฮิตา สามาร์ธ จากอินเดีย ได้อย่างสนุก ก่อนที่ คุณานันท์ จะเป็นฝ่ายชนะ 2-0 เซต 6-4 และ 7-6 ไทเบรก 7-4 ควงแร็กเกตคู่ใจทะยานสู่รอบชิงชนะเลิศ ไปชิงแชมป์กับ โช มิน ฮย็อก จากเกาหลีใต้ มือ 121 เอเชีย ที่ชนะ "อังเปา" ภพธรรม ศรีวงษ์ ทีมชาติไทย ด้วยสกอร์ 7-5Ret. เนื่องจาก ภพธรรม มีอาการปวดท้อง ต้องถอนตัวออกจากการแข่งขันไปอย่างน่าเสียดาย </p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว อัลบินา คาเคโนว่า มือวาง 1 จากคาซัคสถาน ตัดเชือกชนะ ลิม ซา รัง มือวาง 7 จากเกาหลีใต้ 6-0, 6-3 ได้เข้าไปชิงชนะเลิศกับ อาเรียน่า โกกูลิน่า มือวาง 6 จากคาซัคสถาน ที่ในรอบรองฯ เอาชนะ เฮา ชิง โรซาลิน ชาน จากฮ่องกง 4-6, 7-6(2) และ 6-1</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทชายคู่ รอบรองชนะเลิศ คุณานันท์ กับ ภพธรรม สุดต้านคู่ของ ไหง ฮอย เชือง กับ ซิน ฮัง ถัม คู่นักหวดจากฮ่องกง พ่ายไป 0-2 เซต 4-6, 3-6 ขณะที่ "พิณเพลง" ณัฐรดา สกุลวงศ์ธนา และ "อิ๊ก" ธฤตา หงษ์หยก เป็นคู่มือวาง 2 ของรายการ ลงตัดเชือกในประเภทหญิงคู่กับ เฮา ชิง โรซาลิน ชาน และ คาเมร่อน เหยือง คู่นักหวดจากฮ่องกง ปรากฏว่า ณัฐรดา และ ธฤตา สามารถคว้าชัยได้สำเร็จ เอาชนะได้ 2 เซตรวด 6-4, 6-1 ผ่านเข้ารอบชิงชนะเลิศต่อไป</p>
<!-- /wp:paragraph -->

<!-- wp:image {"id":34100,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/310674723_474145728081748_339215959643414394_n-1024x683.jpg" alt="" class="wp-image-34100"/></figure>
<!-- /wp:image -->