<!-- wp:paragraph {"align":"center","style":{"typography":{"fontSize":20},"color":{"background":"#e4d5c8"}}} -->
<p class="has-text-align-center has-background" style="background-color:#e4d5c8;font-size:20px"><strong>"ปวรปรัชญ์-คุณานันท์-กัญจน์ชญา" หวดคู่ฉลุยก่อนรองฯศึกเจ100 ที่มาเลย์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ "เจ100 กัวลาลัมเปอร์" ที่กรุงกัวลาลัมเปอร์ ประเทศมาเลเซีย เมื่อวันที่ 4 ก.ย.67 รอบแรก ประเภทชายเดี่ยว ปวรปรัชญ์ งั่นบุญศรี เยาวชนไทย วัย 16 ปี มืออันดับ 753 เยาวชนโลก แพ้ เหวียน มินห์ พัต นักหวดเวียดนาม มือวาง 16 ของรายการ มืออันดับ 612 เยาวชนโลก 1-6, 4-6<br>ขณะที่ คุณานันท์ พันธราธร นักหวดวัย 16 ปี มืออันดับ 554 เยาวชนโลก มือวาง 15 ของรายการ พลาดท่าแพ้ อาหมัด ฟูเซ่น นักหวดวัย 17 ปีจากอินโดนีเซีย มืออันดับ 745 เยาวชนโลก 6-7(2) และ 1-6<br>อย่างไรก็ตามในประเภทชายคู่ รอบสอง คุณานันท์ จับคู่กับ หวัง ชุน เยน จากไต้หวัน คู่มือวาง 6 ของรายการ ชนะ วินเซนต์ ดัลลินเจอร์ จากเยอรมนี กับ ทริสตอง โทมัส อัลกิเลสมิดต์ จากเดนมาร์ก 6-0, 4-6, 10-8<br>ส่วน ปวรปรัชญ์ จับคู่กับ ทอมป์สัน ไค จากฮ่องกง ชนะคู่มือวาง 8 ของรายการ โห ฮุ่ย เฉิน จากไต้หวัน กับ จาค็อบ เสิ่น ไค่ เหลียง จากฮ่องกง 3-6, 6-3, 17-15<br>ด้านหญิงเดี่ยว รอบแรก กัญจน์ชญา จูงวัฒนา นักหวดไทย วัย 16 ปี มืออันดับ 1043 เยาวชนโลก แพ้มือวาง 12 ของรายการ มาลัยลักษณ์ เดลิล่าห์ ปทุมมา คุโรเนน จากลาว 5-7, 1-6<br>อย่างไรก็ตาม กัญจน์ชญา มาแก้ตัวในประเภทคู่ รอบสอง เมื่อจับคู่กับ โฮ เป่ย ฉี จากไต้หวัน ชนะ สการ์เรตต์ เดตโตลิ กับ ซูซานน่า ซู จากออสเตรเลีย 7-6(1), 6-4<br>ส่วน ณัฐลียา ชาลินสกี้ เยาวชนไทยที่คู่กับ โอนาลี วากเนอร์ จากลักแซมเบิร์ก แพ้ เหลียง ลี่ ฉวน จากมาเลเซีย กับ หลิน เฉิน หยู จากไต้หวัน คู่มือวาง 2 ของรายการ 2-6, 3-6&nbsp;</p>
<!-- /wp:paragraph -->

<!-- wp:image {"id":45214,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/458068775_932462068916776_310150757147607992_n-768x1024.jpg" alt="" class="wp-image-45214"/></figure>
<!-- /wp:image -->