<!-- wp:paragraph {"align":"center","style":{"typography":{"fontSize":20},"color":{"background":"#bdd2db"}}} -->
<p class="has-text-align-center has-background" style="background-color:#bdd2db;font-size:20px"><strong>“กษิดิศ” เข้าตัดเชือกชายเดี่ยวแท็กทีม“ยุทธนา”ชิงชายคู่ “M15 สิงคโปร์”</strong></p>
<!-- /wp:paragraph -->

<!-- wp:paragraph -->
<p>กษิดิศ สำเร็จ กับ ยุทธนา เจริญผล คู่นักเทนนิสหนุ่มไทย คว้าชัยชนะผ่านเข้ารอบชิงชนะเลิศ ประเภทชายคู่ นอกจากนั้น กษิดิศ ยังกรุยทางผ่านเข้ารอบรองชนะเลิศ ชายเดี่ยว ในการแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 สิงคโปร์” ชิงเงินรางวัลรวม 15,000 ดอลลาร์สหรัฐ หรือประมาณ 487,800 บาท ที่ประเทศสิงคโปร์ เมื่อวันที่ 8 ส.ค.68 ชายคู่ รอบก่อนรองชนะเลิศ กษิดิศ สำเร็จ มือคู่ 1,869 ของโลก จับคู่กับ ยุทธนา เจริญผล มือคู่ 1,129 ของโลก ช่วยกันหวดชนะ คู่มือวาง 2 ของรายการจากญี่ปุ่น ยามาโตะ สุเอโอกะ มือคู่ 621 ของโลก กับ ชินทาโร่ อิมาอิ มือคู่ 991 ของโลก 2-0 เซต 6-3, 6-4 คู่หนุ่มไทยผ่านเข้ารอบชิงชนะเลิศ พบกับคู่จากญี่ปุ่น โซระ ฟูกาดะ มือคู่ 1,752 ของโลก กับ ยูเฮ โคโนะ มือคู่ 680 ของโลกชายเดี่ยว รอบก่อนรองชนะเลิซ กษิดิศ สำเร็จ มือ 421 ของโลก และมือวาง 1 ของรายการ ชนะ มาร์กอส คาโลเวโลนิส มือ 1,369 ของโลกจากกรีซ 7-5 และ Retired เนื่องจาก คาโลเวโลนิส เจ็บแขน กษิดิศ ผ่านเข้ารอบรองชนะเลิศ พบกับ เคสึเกะ ไซโตะ มือ 555 ของโลก และมือวาง 3 ของรายการจากญี่ปุ่น</p>
<!-- /wp:paragraph -->

<!-- wp:image {"id":51214,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/528809175_1190372189792428_6979879411109346306_n-768x1024.jpg" alt="" class="wp-image-51214"/></figure>
<!-- /wp:image -->