<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#9500a3"}}} -->
<p class="has-text-align-center has-vce-bg-color has-text-color has-background" style="background-color:#9500a3;font-size:20px"><strong>ได้สุดยอดนักหวดตบเท้าเข้าแคมป์<br>เตรียมทีมชาติไทยชุดใหญ่สู้ศึกปี66</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสคัดเลือกนักกีฬาชายและหญิงเข้าโครงการเตรียมความพร้อมทีมชาติไทยชุดใหญ่ ประจำปี 2566 ของสมาคมกีฬาลอนเทนนิสแห่งประเทศไทย ในพระบรมราชูปถัมภ์ ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 25 ธ.ค. 2565 เป็นวันสุดท้าย และเนื่องจากนักกีฬาหลายคนยังมีลุ้นที่จะทำผลงานให้ติด 1 ใน 3 ของกลุ่ม เพื่อคว้าสิทธิ์เข้าสู่โครงการฯ จึงทำให้บรรยากาศการแข่งขันดำเนินไปอย่างเข้มข้น
       ประเภทชายเดี่ยว กลุ่ม ซี พบกันหมดแมทช์สุดท้าย "โอเว่น" ธนเพชร ฉันทะ นักหวดประจวบคีรีขันธ์ วัย 23 ปี มือ 8 ของไทย ที่ชนะมา 1 แพ้ 1 แมทช์ พบกับ "ปูน" ปูนทอง โกมลพิสุทธิ์ นักหวดดาวรุ่งวัย 17 ปี ชาวกรุงเทพฯ มือ 58 ของไทย และเป็นเยาวชนทีมชาติไทย ปี 2564 ที่แพ้มา 2 แมทช์ โดยเซตแรก ปูนทอง ที่ไม่มีอะไรจะเสีย พยายามสู้เต็มที่ จนเก็บเซตแรกได้ก่อน ทว่าหลังจากนั้นเป็น ธนเพชร ที่ใช้ประสบการณ์ไล่ตามตีเสมอและแซงเอาชนะไปในที่สุด 2-1 เซต 3-6, 7-5 และ 6-1 ส่งผลให้ ธนเพชร มีผลงานชนะ 2 แพ้ 1 ได้อันดับ 2 ของกลุ่ม คว้าสิทธิ์เข้าโครงการฯ ทันที ส่วน ปูนทอง แพ้ 3 แมทช์ ไม่ได้สิทธิ์ตามระเบียบ
       ด้านหญิงเดี่ยว กลุ่ม ซี พบกันหมดแมทช์สุดท้าย ระหว่างนักเทนนิสดาวรุ่งด้วยกัน "หมิว" สลักทิพย์ อุ่นเมือง จากนนทบุรี วัย 17 ปี มือ 18 ของไทย ที่ชนะมา 1 แพ้ 1 แมทช์ พบกับ "ลีเดียร์" ลีเดียร์ พอดโกริชานี่ ลูกครึ่งไทย-รัสเซีย จากสุราษฎร์ธานี วัย 15 ปี มือ 27 ของไทย ที่แพ้มา 2 แมทช์ และผลการแข่งขัน ปรากฏว่า สลักทิพย์ ที่ต้องการชัยชนะเพื่อการันตีการคว้าสิทธิ์เข้าโครงการฯ พยายามเค้นฟอร์มเก่งออกมาสู้ จนสามารถเอาชนะได้ 2 เซตรวด 6-1 และ 6-1 ส่งผลให้ สลักทิพย์ มีผลงานรวม ชนะ 2 แพ้ 1 ได้อันดับ 2 ของกลุ่ม ได้สิทธิ์เข้าโครงการฯ แน่นอน ในขณะที่ ลีเดียร์ แพ้ 3 แมทช์ ได้อันดับสุดท้าย ไม่ได้สิทธิ์ดังกล่าว
       ในส่วนผลการแข่งขันคู่อื่น ๆ พบกันหมดแมทช์สุดท้าย ประเภทชายเดี่ยว กลุ่ม เอ ฐานทัพ สุขสำราญ (ลพบุรี) ชนะผ่าน นพดล น้อยกอ (พิจิตร) กษิดิศ สำเร็จ (กทม.) ชนะ กฤติน โกยกุล (พังงา) 7-6(2), 6-4
       กลุ่ม บี จิรัฏฐ์ นวสิริสมบูรณ์ (กทม.) ชนะ เครดิต ไชยรินทร์ (กทม.) 6-4, 6-1 พลภูมิ โควาพิทักษ์เทศ (ฉะเชิงเทรา) ชนะ ปรัชญา อิสโร (สงขลา) 6-2, 6-2 ส่วนกลุ่ม ซี ยุทธนา เจริญผล (อ่างทอง) ชนะ พล วัฒนกูล (ปทุมธานี) 6-4, 6-2 และ กลุ่ม ดี แม็กซิมัส ภราพล โจนส์ (กทม.) ชนะ ไมเคิล มัธยมจันทร์ (กทม.) 6-2, 2-6 และ 6-0 วิชยา ตรงเจริญชัยกุล (กทม.) ชนะ ณัฐสิทธิ์ กุลสุวรรณ์ (กาญจนบุรี) 6-2, 7-5
       หญิงเดี่ยว กลุ่ม เอ พิมพ์มาดา ทองคำ (สุราษฎร์ธานี) ชนะ ญาตาวี ฉิมฉ่ำ (ศรีสะเกษ) 6-1, 2-6 และ 6-3 พัณณิน โควาพิทักษ์เทศ (ฉะเชิงเทรา) ชนะ วรรษชล สวัสดี (พิษณุโลก) 6-3, 6-0 ส่วนกลุ่ม บี กมลวรรณ ยอดเพ็ชร (พระนครศรีอยุธยา) ชนะ เวียร่า ดีเพิ่ม (ชลบุรี) 3-6, 4-3Ret. (เจ็บกล้ามเนื้อหน้าท้อง) ลัลนา ธาราฤดี (นครศรีธรรมราช) ชนะ ธมจันทร์ มอมขุนทด (นครราชสีมา) 6-3, 6-3
       กลุ่ม ซี พัชรินทร์ ชีพชาญเดช (ขอนแก่น) ชนะ ชมภู่ทิพย์ จันดาเขต (นนทบุรี) 6-1, 7-6(6) และกลุ่ม ดี ไทรา ลิธิบี (กทม.) ชนะ ภาวินี ร่วมรักษ์ (กทม.) 6-1, 6-0 อัญชิสา ฉันทะ (ประจวบคีรีขันธ์) ชนะ กมลวรรณ บัวแย้ม (ชลบุรี) 6-1, 6-0
       สรุปผลการแข่งขัน นักเทนนิสที่ได้อันดับ 1-3 ของแต่ละกลุ่มและได้สิทธิ์เข้าโครงการเตรียมความพร้อมทีมชาติไทยชุดใหญ่ ประจำปี 2566 ของสมาคมกีฬาลอนเทนนิสฯ มีดังนี้
       นักกีฬาชาย กลุ่ม เอ 1.ฐานทัพ สุขสำราญ (ชนะ 3) 2.กษิดิศ สำเร็จ (ชนะ 2 แพ้ 1) 3.กฤติน โกยกุล (ชนะ 1 แพ้ 2) กลุ่ม บี 1.จิรัฏฐ์ นวสิริสมบูรณ์ (ชนะ 3) 2.พลภูมิ โควาพิทักษ์เทศ (ชนะ 2 แพ้ 1) 3.เครดิต ไชยรินทร์ (ชนะ 1 แพ้ 2)
       กลุ่ม ซี 1.ยุทธนา เจริญผล (ชนะ 3) 2.ธนเพชร ฉันทะ (ชนะ 2 แพ้ 1) 3.พล วัฒนกูล (ชนะ 1 แพ้ 2) และกลุ่ม ดี 1.แม็กซิมัส ภราพล โจนส์ (ชนะ 3) 2.วิชยา ตรงเจริญชัยกุล (ชนะ 2 แพ้ 1) 3.ณัฐสิทธิ์ กุลสุวรรณ์ (ชนะ 1 แพ้ 2)
       นักกีฬาหญิง กลุ่ม เอ 1.พัณณิน โควาพิทักษ์เทศ (ชนะ 3) 2.พิมพ์มาดา ทองคำ (ชนะ 2 แพ้ 1) 3.วรรษชล สวัสดี (ชนะ 1 แพ้ 2), กลุ่ม บี 1.ลัลนา ธาราฤดี (ชนะ 3) 2.กมลวรรณ ยอดเพ็ชร (ชนะ 2 แพ้ 1) 3.ธมจันทร์ มอมขุนทด (ชนะ 1 แพ้ 2)
       กลุ่ม ซี 1.พัชรินทร์ ชีพชาญเดช (ชนะ 3) 2.สลักทิพย์ อุ่นเมือง (ชนะ 2 แพ้ 1) 3.ชมภู่ทิพย์ จันดาเขต (ชนะ 1 แพ้ 2) และกลุ่ม ดี 1.อัญชิสา ฉันทะ (ชนะ 3) 2.ไทรา ลิธิบี (ชนะ 2 แพ้ 1) 3.กมลวรรณ บัวแย้ม (ชนะ 1 แพ้ 2)</code></pre>
<!-- /wp:code -->

<!-- wp:image {"id":35460,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/994078A1-47A4-4F48-812E-4A0F273888C7-731x1024.jpeg" alt="" class="wp-image-35460"/></figure>
<!-- /wp:image -->