<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#005aa3"}}} -->
<p class="has-text-align-center has-vce-bg-color has-text-color has-background" style="background-color:#005aa3;font-size:20px"><strong>4 นักหวดดาวรุ่งไทยคว้าชัยศึกคู่<br>ทะยานตัดเชือก"ไอทีเอฟ เอเชีย"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี ชิงชนะเลิศแห่งเอเชีย รอบไฟนอลส์ รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" สัปดาห์ที่ 2 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 ต.ค. 2565 ในประเภทคู่ เป็นรอบก่อนรองชนะเลิศ
       ประเภทหญิงคู่ "พิณเพลง" ณัฐรดา สกุลวงศ์ธนา และ "อิ๊ก" ธฤตา หงษ์หยก สองนักหวดดาวรุ่งไทย คู่มือวาง 1 ของรายการ พกดีกรีแชมป์หญิงคู่สัปดาห์แรกลงสนาม ช่วยกันหวดเอาชนะ เกฮันซา เมธนาดี ลามาปปูลาเก ดอน และ กิธมี ไรยานา เฟอร์นานโด เวเวลเดนิยาเก คู่นักหวดจากศรีลังกา ได้อย่างขาดลอย 2-0 เซต 6-0 และ 6-1
       ณัฐรดา ควงแขน ธฤตา ฉลุยสู่รอบรองชนะเลิศ ไปพบกับ ไอชวารยา จาดาฟ และ อาครูติ ศรกุสาเร นรายัน ศรกุสาเร จากอินเดีย ที่เข้ารอบด้วยการชนะ เฮา ชิง โรซาลิน ชาน และ คาเมร่อน เหยือง คู่มือวาง 4 จากฮ่องกง 2-0 เซต 6-2 และ 6-3
       ด้านประเภทชายคู่ "พุฒิ" คุณานันท์ พันธราธร กับ "อังเปา" ภพธรรม ศรีวงษ์ สองนักหวดดาวรุ่งไทย คู่มือวาง 3 ของรายการ ก็คว้าชัยได้เช่นกัน หลังดวลซูเปอร์ไทเบรกชนะคู่ของ ทานุสช์ กิลห์ดียาล และ สามาร์ธ สาฮิตา จากอินเดีย 2-1 เซต 6-4, 2-6 และซูเปอร์ไทเบรก 10-3 ส่งผลให้ คุณานันท์ และ ภพธรรม ผ่านเข้ารอบรองชนะเลิศต่อไป
       ส่วนการชิงชัยประเภทชายเดี่ยว รอบก่อนรองชนะเลิศ คุณานันท์ พันธราธร มือวาง 1 และมือ 45 ของเอเชีย พยายามสู้กับ คิม วอนมิน มือวาง 8 จากเกาหลีใต้ ถึง 3 เซต ก่อนที่ คุณานันท์ จะพ่ายไป 1-2 เซต 6-2, 4-6 และ 4-6
       ประเภทหญิงเดี่ยว รอบก่อนรองชนะเลิศ ธฤตา หงษ์หยก มือวาง 6 ของรายการ ปราชัยให้แก่ เฮา ชิง โรซาลิน ชาน มือวาง 3 จากฮ่องกง 0-2 เซต 0-6, 3-6</code></pre>
<!-- /wp:code -->

<!-- wp:image {"id":34187,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/6BAAE2D7-1613-481A-A842-3D28FCD6CECE-1024x683.jpeg" alt="" class="wp-image-34187"/></figure>
<!-- /wp:image -->