<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#006ca3"}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:20px"><strong>"ลักษิกา"ไม่พลาด-"มนัญชญา"โค่นเต็ง1<br>เทนนิสไอทีเอฟ "แคล-คอมพ์ฯ" ที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ "แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022" ครั้งที่ 2 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 11 ต.ค. 2565 เป็นรอบเมนดรอว์วันแรก
       ประเภทหญิงเดี่ยว รอบแรก "ลักส์" ลักษิกา คำขำ นักเทนนิสไทย วัย 29 ปี มือวาง 7 ของรายการ และมือ 354 ของโลก ประเดิมสนามด้วยการคว้าชัยชนะจาก ซิเบ็ก คูลัมบาเยว่า สาวคาซัคสถาน วัย 22 ปี มือ 431 ของโลก ได้ 2 เซตรวด 6-3 และ 6-2 หลังใช้เวลาแข่งขันไป 1 ชั่วโมง 25 นาที ลักษิกา ผ่านเข้ารอบสอง ไปพบ เอคาเทริน่า มาคลาโคว่า จากรัสเซีย ที่ชนะ โสวจันยา บาวิเสตติ จากอินเดีย 2-0 เซต 6-1 และ 6-1
       ด้าน "ไหม" มนัญชญา สว่างแก้ว นักเทนนิสไทย วัย 20 ปี มือ 861 ของโลก ที่สัปดาห์ก่อนผ่านเข้าไปถึงรอบรองชนะเลิศ มาถึงการแข่งขันครั้งนี้ สามารถโชว์ฟอร์มการเล่นได้ดี ใช้เวลา 1 ชั่วโมง 18 นาที โค่น "เต็ง 1" เลสลีย์ ปัตตินามา เคอร์โคฟ นักเทนนิสจากเนเธอร์แลนด์ มือ 188 ของโลก และมือวาง 1 ของรายการ ได้ 2-0 เซต 6-4, 6-4 มนัญชญา ผ่านเข้ารอบสองไปรอพบผู้ชนะระหว่าง หม่า เย่อซิน จากจีน และ นาตาเลีย เซียดลิสก้า จากเยอรมนี
       ในส่วนผลการแข่งขันของนักเทนนิสไทยรายอื่น หญิงเดี่ยว รอบแรก สลักทิพย์ อุ่นเมือง แพ้ สหยา ยามาลาปัลลี (อินเดีย) 0-6, 2-6
       หญิงคู่ รอบแรก เพียงธาร ผลิพืช-เอริกะ เซมะ (คู่มือวาง 1 ไทย-ญี่ปุ่น) ชนะ ฮูเมร่า บาฮาร์มัส-สราเวีย ชิลากาลาปุดี (อินเดีย) 6-3, 6-4 พัณณิน โควาพิทักษเทศ-โซเฟีย คอสตัวลาส (เบลเยียม) ชนะ วราภรณ์ เมืองโพธิ์-ณัชชารีย์ ธีรโชติจิรานนท์ 6-1, 6-0 
       อัญชิสา ฉันทะ-ลัลนา ธาราฤดี แพ้ หวัง เฉา อี้-หว่อง หง อี้ โคดี้ (ไต้หวัน-ฮ่องกง) 7-6(2), 5-7 และซูเปอร์ไทเบรก 9-11 สลักทิพย์ อุ่นเมือง-เบล่า แทมแฮนการ์ (อินเดีย) ชนะ รดา มานะทวีวัฒน์-ภาวินี ร่วมรักษ์ 7-6(5), 6-4</code></pre>
<!-- /wp:code -->

<!-- wp:image {"id":34191,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/25DEC8F9-6C36-4824-B1A3-9F3D9CD63479-1024x682.jpeg" alt="" class="wp-image-34191"/></figure>
<!-- /wp:image -->