<p style="text-align: center;"><strong><span style="font-size: 14pt;">“ศุภวัฒน์” รวบแชมป์เดี่ยว-คู่ เทนนิสเยาวชนประเทศไทย</span></strong></p>

การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 57 ประจำปี 2562 ชิงถ้วยพระราชทานสมเด็จพระเจ้าอยู่หัว ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 29 เม.ย. เป็นวันที่เก้าและเข้าสู่รอบชิงชนะเลิศของรุ่นอายุไม่เกิน 10 ปี และ 14 ปี โดย นายธานี แสนยาอุโฆษ กรรมการและประธานฝ่ายพัฒนาเยาวชน สมาคมกีฬาเทนนิสฯ พร้อมด้วย นายกฤตชัย เนยโอชา กรรมการและประธานฝ่ายผู้ตัดสิน สมาคมกีฬาเทนนิสฯ และนายอันเดรส บรูโน่ ผู้อำนว<span class="text_exposed_show">ยการต่างประเทศ จากเกมเดล สปอร์ตส อินเตอร์เนชั่นแนล เทนนิส อคาเดมี่ ร่วมมอบรางวัลให้นักกีฬา</span>
<div class="text_exposed_show">

ไฮไลท์อยู่ที่ “น็อต” ศุภวัฒน์ แซ่อุ้ย นักเทนนิสดาวรุ่งจากภูเก็ต วัย 13 ปี มือวาง 1 ของรายการ ที่เพิ่งร่วมทีมชาติ เมื่อต้นเดือน เม.ย. ช่วยกันคว้าอันดับ 3 รายการ "2019 ไอทีเอฟ เวิลด์ จูเนียร์ เทนนิส คอมเพทติชั่น" รอบคัดเลือกรอบสุดท้ายของโซนเอเชีย/โอเชียเนีย รุ่นอายุไม่เกิน 14 ปี ที่ประเทศมาเลเซีย ทำให้ทีมไทยได้เป็นตัวแทนไปแข่งขันรอบชิงแชมป์โลก ที่สาธารณรัฐเช็ก ในเดือน ส.ค.นี้ ยังคงทำผลงานได้อย่างยอดเยี่ยม คว้าแชมป์ได้ทั้งชายเดี่ยวและชายคู่ ในรุ่น 14 ปี โดยชายเดี่ยว ศุภวัฒน์ หวดชนะ ปูนทอง โกมลพิสุทธิ์ มือวาง 8 จากกรุงเทพฯ 2 เซตรวด 6-2, 6-1 ส่วนชายคู่ ศุภวัฒน์ และ สกาย ถาวรไชยโสภณ (กทม.) หวดชนะ นฤบดี บุญวัฒน์ (นนทบุรี) และ ทินภัทร เทียนธวัช (กระบี่) 2-0 เซต 6-0, 6-1

ด้าน หญิงเดี่ยว รุ่น 14 ปี แชมป์เป็นของ “ปาล์มมี่” วิจิตราภรณ์ วิมุกตานนท์ นักหวดดาวรุ่งจากพิษณุโลก วัย 14 ปี ที่เรียกฟอร์มเก่งออกมาหวดเอาชนะ ลัลน์ลลิต บุษดี มือวาง 6 จากปทุมธานี ได้ 2-0 เซต ด้วยสกอร์ 6-2, 6-0

ส่วนผลการแข่งขันรอบชิงชนะเลิศคู่อื่นๆ ชายเดี่ยว รุ่น 10 ปี กานต์ธัช สุรฤทธิ์โยธิน (มือวาง1-ชลบุรี) ชนะ ริว โกฏิกุล (มือวาง4-กทม.) 4-1, 4-0 หญิงเดี่ยว รุ่น 10 ปี ณัฐรดา สกุลวงศ์ธนา (มือวาง1-กทม.) ชนะ จิตตานันท์ วิมุกตานนท์ (มือวาง6-พิษณุโลก) 4-0, 4-0

ชายคู่ รุ่น 10 ปี แดนไทย ตาก้อง (ปทุมธานี) /อริยพล หลีกุล (สงขลา) ชนะ ริว โกฏิกุล (กทม.) /แพทริค แค็นดอลล์ ไฮเอิลบรอน (นครราชสีมา) 4-2, 2-4, 10-7 ด้านหญิงคู่ รุ่น 10 ปี ณัฐรดา สกุลวงศ์ธนา (กทม.) /จิตตานันท์ วิมุกตานนท์ (พิษณุโลก) ชนะ ณปภัช เสรยานนท์ (นครศรีธรรมราช) /ณพัฐธิกา ราศรี (อุบลราชธานี) 5-3, 4-2 ขณะที่หญิงคู่ รุ่น 14 ปี กมรวรรณ ก้อนศิลา (นนทบุรี) /อัจฉราพร วรรณโพธิ์ (อำนาจเจริญ) ชนะ ตปณีย์ บุญวัฒน์ (นนทบุรี) /ไทร่า ลิธิบี (กทม.) 6-2, 6-3

สำหรับการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 57 นั้น เข้าสู่ช่วงโค้งสุดท้ายของการแข่งขันแล้ว โดยระหว่างวันที่ 30 เม.ย.- 3 พ.ค.2562 จะเป็นการชิงชัยของรุ่นอายุไม่เกิน 8 ปี และ 18 ปี ซึ่งในรุ่น 18 ปีนั้น แชมป์ประเภทชายเดี่ยวและชายคู่ จะได้ครองถ้วยพระราชทานสมเด็จพระเจ้าอยู่หัว ส่วนแชมป์หญิงเดี่ยวและหญิงคู่ จะได้ครองถ้วยพระราชทานสมเด็จพระเทพรัตนราชสุดาฯ สยามบรมราชกุมารี

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>