<!-- wp:paragraph {"align":"center","style":{"typography":{"fontSize":20},"color":{"background":"#c9dae2"}}} -->
<p class="has-text-align-center has-background" style="background-color:#c9dae2;font-size:20px"><strong>ชวิศ" กับ "ณัฏฐศรัณย์" หวด 2 เซตทะลุเมนดรอว์ "แอลทีเอที เอเชี่ยนฯ" ครั้งที่ 4 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 4 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เปิดสนามวันแรก เมื่อวันที่ 31 พ.ค. 2568 เพื่อคัดนักเทนนิสเยาวชนชาย 8 คน เข้าสู่รอบเมนดรอว์ต่อไป 2 นักเทนนิสเยาวชนไทยคว้าชัยในประเภทชายเดี่ยว รอบคัดเลือก รอบสุดท้าย โดย ชวิศ มัสอูดี เอาชนะ โนอาห์ หยาง จากสหรัฐฯ 2-0 เซต ด้วยสกอร์ 6-1 และ 7-5 ส่วน ณัฏฐศรัณย์ ชูไพฑูรย์ เอาชนะ เจสัน หวัง จากฮ่องกง 2-0 เซต 6-3 และ 6-4 ส่งผลให้ ชวิศ กับ ณัฏฐศรัณย์ ตีตั๋วสู่รอบเมนดรอว์ต่อไป สำหรับการแข่งขัน "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 4 รอบเมนดรอว์ จะแข่งขันระหว่างวันที่ 2-6 มิ.ย. 2568 ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบสุดท้าย อิงพล อินนุพัฒน์ ชนะผ่าน อี ยู (เกาหลีใต้) เบญจมินทร์ สิริพศุตม์ แพ้ ซาจิน จันทรเสขรัน (อินเดีย) 1-6, 2-6 นอกจากนี้ ยังมีนักเทนนิสที่ได้โควตาเข้ารอบเมนดรอว์อีก 4 คน ได้แก่ ถิรวัสส์ พัฒนผดุงพงศ์, คินกิ ชิ จากฮ่องกง, เหวินอี้ หลิน จากสิงคโปร์ และ เค วิฮาน เรดดี้ จากอินเดีย</p>
<!-- /wp:paragraph -->

<!-- wp:image {"id":49804,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/502920273_1135662721930042_8317017679024946473_n-1024x683.jpg" alt="" class="wp-image-49804"/></figure>
<!-- /wp:image -->