<!-- wp:paragraph {"align":"center","style":{"typography":{"fontSize":20},"color":{"background":"#cddab0"}}} -->
<p class="has-text-align-center has-background" style="background-color:#cddab0;font-size:20px"><strong>"เจได"ลุยต่อรอบคัดเลือกศึกอาชีพที่ตุรกีสัปดาห์ที่ 8</strong></p>
<!-- /wp:paragraph -->

<!-- wp:paragraph -->
<p>"เจได"ลุยต่อรอบคัดเลือกศึกอาชีพที่ตุรกีสัปดาห์ที่ 8</p>
<!-- /wp:paragraph -->

<!-- wp:paragraph -->
<p>ความเคลื่อนไหวของ "เจได" เครดิต ไชยรินทร์ นักเทนนิสเยาวชนไทยวัย 17 ปี มือ 1597 ไอทีเอฟแร้งกิ้ง ที่ยังปักหลักอยู่ที่เมือง อันตัลยา ประเทศตุรกี เพื่อทำการแข่งขันเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว 450,000 บาท โดยล่าสุดการแข่งขันในสัปดาห์ที่ 8 มีชื่อของ เจได อยู่ในกลุ่มนักเทนนิสรอบคัดเลือกในลำดับที่ 53 ได้สิทธิลงแข่งขันในรอบนี้แน่นอนแล้ว รวมถึงการแข่งขันในสัปดาห์หน้าที่ขณะนี้มีชื่ออยู่ในกลุ่มรอบคัดเลือกลำดับที่ 55</p>
<!-- /wp:paragraph -->

<!-- wp:paragraph -->
<p>เจได กล่าวว่า ดีใจมากที่สัปดาห์นี้ได้สิทธิแข่งรอบคัดเลือกโดยไม่ต้องไปรอลุ้นเหมือนสัปดาห์ที่ผ่านมา และในสัปดาห์หน้าก็ยังจะมีชื่ออยู่ในรอบคัดเลือกอีก นั่นหมายถึงโอกาสที่จะได้ลงแข่งทำผลงานและเก็บเกี่ยวประสบการณ์จากการแข่งขันมากยิ่งขึ้น</p>
<!-- /wp:paragraph -->

<!-- wp:paragraph -->
<p>"ในช่วงที่ผ่านมาผมก็ยังมุ่งเน้นฝึกซ้อมอย่างหนัก ทั้งการเสิร์ฟ การปรับเทคนิคการเล่นบนพื้นสนามดิน และการตีที่เน้นเพิ่มการวางบอลให้แน่นอนมากขึ้น เพราะที่นี่ลมพัดค่อนข้างแรง ส่งผลต่อการควบคุมทิศทางของบอล อีกทั้งยังมีอุปสรรคในด้านสภาพอากาศซึ่งที่นี่อากาศค่อนข้างหนาว อุณหภูมิติดลบในทุกๆเช้า และกลางวันแม้จะมีแดดบ้างแต่ก็ยังอยู่ที่ 3-7 องศา" เจได กล่าว</p>
<!-- /wp:paragraph -->

<!-- wp:paragraph -->
<p>สำหรับการแข่งขันในรอบคัดเลือกจะเริ่มแข่งในวันอาทิตย์ที่ 21 กุมภาพันธ์นี้</p>
<!-- /wp:paragraph -->

<!-- wp:image {"id":26671,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/IMG_9783-689x1024.jpg" alt="" class="wp-image-26671"/></figure>
<!-- /wp:image -->