<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#9e00a3"}}} -->
<p class="has-text-align-center has-vce-bg-color has-text-color has-background" style="background-color:#9e00a3;font-size:22px"><strong>เต็งหนึ่ง "พัชรินทร์" ยังแกร่งลิ่วตัดเชือก<br>"กฤติน" ปราบดาวรุ่ง-เทนนิสไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 4 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 พ.ค. 2567 เป็นการแข่งขันวันที่สี่
  ไฮไลท์อยู่ที่ประเภทหญิงเดี่ยวที่เข้าสู่รอบก่อนรองชนะเลิศแล้ว "อีฟ" พัชรินทร์ ชีพชาญเดช นักเทนนิสาวขอนแก่น ดีกรีแชมป์หญิงเดี่ยวศึกไทยแลนด์ฯ ปีนี้ 3 สนามติด ยังคงแข็งแกร่งในฐานะเต็ง 1 ของรายการและมืออันดับ 5 ของไทย เอาชนะ "พลอย" ธนัชพร ยังโหมด เต็ง 5 ของรายการจากชลบุรี และมืออันดับ 22 ของไทย ได้ 2 เซตรวด 6-3 และ 6-3 พัชรินทร์ ทะยานเข้ารอบรองชนะเลิศไปพบกับ "เบนซ์" นาตาชา แสงพระจันทร์ นักเทนนิสลูกครึ่งไทย-ลาว จากชัยภูมิ ที่ชนะ อมิตตาลัย ประสูตรนาวิน จากราชบุรี 2-0 เซต 6-0, 6-0
  ด้านประเภทชายเดี่ยว รอบ 16 คน "ก็อต" กฤติน โกยกุล นักเทนนิสหนุ่มพังงา เต็ง 4 ของรายการ มืออันดับ 13 ของไทย เจ้าของแชมป์ชายเดี่ยวศึกไทยแลนด์ฯ เซอร์กิตสุดท้ายของปี 2565 พบกับ "ธัญญ์" ปัญณ์ณวัชญ์ สุทธิสมบูรณ์ ดาวรุ่งจากลำปาง อดีตเยาวชนทีมชาติ มืออันดับ 50 ของไทย โดยผลปรากฏว่า ดวลแร็กเกตกันได้อย่างสนุก ก่อนที่ กฤติน จะใช้ชั้นเชิงและประสบการณ์คว้าชัยในเซตแรกไปได้ จากนั้นยังเล่นดีต่อเนื่อง ทำให้เอาชนะในเซตสองได้ด้วย สรุป กฤติน ชนะ ปัญณ์ณวัชญ์ 2-0 เซต 7-5 และ 6-2 ผ่านเข้ารอบก่อนรองชนะเลิศ ไปพบกับ ณัฐสิทธิ์ กุลสุวรรณ์ เต็ง 5 และมืออันดับ 13 ของไทย จากกาญจนบุรี ที่ชนะ อนพัช ทิมางกูร เต็ง 11 และมืออันดับ 25 ของไทย จาก กทม. 2-0 เซต 6-3, 6-3
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ วรรษชล สวัสดี (พิษณุโลก) ชนะ พิมพ์ลภัส ลิม (กทม.) 6-1, 1-6 และ 6-0 พิมพ์มาดา ทองคำ (สุราษฎร์ธานี) ชนะ เวียร่า ดีเพิ่ม (ชลบุรี) 6-2, 3-0 Ret. (เวียร่าเจ็บศอกขวา)
  ชายเดี่ยว รอบ 16 คน จิรัฏฐ์ นวสิริสมบูรณ์ (กทม.) ชนะ ณัฏฐญุตม์ นิธิธนนนต์ (อุดรธานี) 6-2, 6-2 ฐานทัพ สุขสำราญ (ลพบุรี) ชนะ เลิศชัย รณรงค์ (ภูเก็ต) 6-1, 6-0 ธนเพชร ฉันทะ (ประจวบคีรีขันธ์) ชนะ อาร์เท็ม ซูบาเรฟ 6-0, 6-0 เครดิต ไชยรินทร์ (กทม.) ชนะ ณัฐพัฒน์ ขุนทอง (เพชรบูรณ์) 6-1, 6-0 ฌูเลียง เดอ คุยเปร์ (ฝรั่งเศส) ชนะ แม็กซิม โคโลโมเอตส์ 6-3, 6-1 สิรวิชญ์ สุดเนตร (อำนาญเจริญ) ชนะ ชนน พูลสวัสดิ์ (กทม.) 3-6, 6-4 และ 6-4
  หญิงคู่ รอบก่อนรองชนะเลิศ ณัฐพัชร์ ผิวบางรักษ์ (กทม.)-ณัชชารีย์ ธีรโชติจิรานนท์ (ประจวบคีรีขันธ์) ชนะ ชนัสนันท์ ศิริวิโรจน์สกุล (กทม.)-โชติกา สังข์ลาโพธิ์ (ชุมพร) 6-2, 4-6 และซูเปอร์ไทเบรก 12-10 กมลวรรณ บัวแย้ม (ชลบุรี)-แพรวพิสุทธิ์ ชินศักดิ์ชัย (กทม.) ชนะ สิริน พงศ์ทองเมือง (กทม.)-มาลิน พงศ์ทองเมือง (กทม.) 6-3, 6-1
  นาตาชา แสงพระจันทร์ (ชัยภูมิ)-กมรวรรณ ก้อนศิลา (นนทบุรี) ชนะ พิมพ์มาดา ลิม (กทม.)-พิมพ์ลภัส ลิม (กทม.) 6-3, 6-2 พัชรินทร์ ชีพชาญเดช (ขอนแก่น)-ธนัชพร ยังโหมด (ชลบุรี) ชนะ ปพิชญา อิสโร (สงขลา)-มาเรีย เชน (ชลบุรี) 6-2, 6-2
  ชายคู่ รอบก่อนรองชนะเลิศ กฤติน โกยกุล (พังงา)-จิรัฏฐ์ นวสิริสมบูรณ์ (กทม.) ชนะ วีรภัทร สิริจริยาพร (ปทุมธานี)-พัชรพล กาวิน (ปทุมธานี) 7-6(3), 4-6 และซูเปอร์ไทเบรก 10-2 เครดิต ไชยรินทร์ (กทม.)-ณัฏฐญุตม์ นิธิธนนนต์ (อุดรธานี) ชนะ อนพัช ทิมางกูร (กทม.)-สุทธิภัทร ยุนกระโทก (นนทบุรี) 6-1, 6-2
  คู่ผสม รอบก่อนรองชนะเลิศ ณัฐสิทธิ์ กุลสุวรรณ์ (กาญจนบุรี)-มาหยา บุญญาอรุณเนตร (กทม.) ชนะ ทัดดาว บุญเต็ง (นครราชสีมา)-จิรเมธ ทวยนันท์ (ขอนแก่น) 6-2, 6-2
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ5MQ==.html</code></pre>
<!-- /wp:code -->

<!-- wp:image {"id":42752,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4378-1024x683.jpeg" alt="" class="wp-image-42752"/></figure>
<!-- /wp:image -->