<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>3 สาวไทยตีตั๋วเมนดรอว์-"ศุภาพิชญ์"ลิ่วรอบ2หวด“เอส เอ ที”&nbsp;</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 4 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 30 ก.ค. ประเภทหญิงเดี่ยว เมนดรอว์ รอบแรก "แอนนา" ศุภาพิชญ์ เกือรัมย์ นักเทนนิสไทย วัย 17 ปี ซึ่งได้ไวลด์การ์ดเข้าร่วมการแข่งขัน พบกับ อนาสตาเซีย ซูโคติน่า นักหวดจากรัสเซีย วัย 19&nbsp;ปี มืออันดับ 679 ของโลก ปรากฏว่า ต้องดวลกันถึง 3 เซต ก่อนที่ ศุภาพิชญ์ จะเป็นฝ่ายเฉือนเอาชนะไป 2-1 เซต ด้วยสกอร์ 6-1, 4-6, 6-3 โดยใช้เวลาแข่งขันทั้งสิ้น 1 ชั่วโมง 54 นาที ส่งให้ ศุภาพิชญ์ ได้เข้าไปเล่นรอบสอง ซึ่งจะพบกับผู้ชนะระหว่าง ซาบิน่า ชาริโปว่า มือวาง 6 ของรายการ จากอุซเบกิสาน กับ หยาง อี้ตี้ นักเทนนิสจีน ที่ผ่านเข้ามาจากรอบคัดเลือก</p>
<!-- /wp:paragraph -->

<!-- wp:paragraph -->
<p>ส่วนหญิงเดี่ยว รอบคัดเลือกรอบสุดท้าย พัชรินทร์ ชีพชาญเดช นักเทนนิสไทย วัย 24 ปี มือ 631 ของโลก และมือวาง 3 ของรอบคัดเลือก ออกแรงหวดถึง 3 เซต ก่อนเฉือนเอาชนะ โบจานา มารินคอฟ นักหวดจากออสเตรเลีย วัย 18 ปี มือ 854 ของโลก 2-1 เซต 6-0, 5-7 และซูเปอร์ไทเบรก 10-5 ทำให้ พัชรินทร์ คว้าสิทธิ์เข้าไปหวดเมนดรอว์ รอบแรก ต่อไป</p>
<!-- /wp:paragraph -->

<!-- wp:paragraph -->
<p>นอกจากนี้ยังมีอีก 2 สาวไทยที่ตีตั๋วสู่เมนดรอว์ รอบแรก ได้เช่นกันคือ มนัญชญา สว่างแก้ว ดาวรุ่งวัย 17 ปี มือ 770 ของโลก ที่หวดเอาชนะ อี อึนฮเย สาวเกาหลีใต้ วัย 19 ปี มือ 622 ของโลก 2-0 เซต 6-2, 6-2 และ พลบรุ่ง ผลิพืช ที่เข้ารอบด้วยการเอาชนะ หวู่ เหมย ซื่อ จากจีน ด้วยสกอร์ 6-4 Ret. โดย หวู่ เหมย ซื่อ ได้ขอยอมแพ้ เนื่องจากเจ็บแขนซ้าย</p>
<!-- /wp:paragraph -->

<!-- wp:paragraph -->
<p>ผลการแข่งขันของนักเทนนิสไทยรายอื่น หญิงเดี่ยว รอบคัดเลือกรอบสุดท้าย บุณยวีร์ ธรรมไชยวัฒน์ แพ้ คัง เจีย-ฉี (จีน) 6-7(2-7), 6-7(5-7) ขณะที่ หญิงเดี่ยว ในเมนดรอว์ รอบแรก ธมจันทร์ มอมขุนทด แพ้ รุทุจา โพสาเล (อินเดีย) 4-6, 1-6<br>หญิงคู่ รอบแรก เพียงธาร ผลิพืช /อี โซ-รา (คู่มือวาง3-ไทย/เกาหลีใต้) ชนะ จาง ซู จอง /คัง เจีย-ฉี (เกาหลีใต้ /จีน) 7-5, 3-6, 10-6, กมลวรรณ บัวแย้ม /พัชรินทร์ ชีพชาญเดช แพ้ เอริกะ เซมะ /หวู่ เหมย ซื่อ (คู่มือวาง4-ญี่ปุ่น/จีน) 2-6, 2-6, พลบรุ่ง ผลิพืช /วรรษชล สวัสดี แพ้ เฉิน เจียฮุย /โรบุ คาจิตานิ (จีน /ญี่ปุ่น) 6-7(4-7), 2-6</p>
<!-- /wp:paragraph -->

<!-- wp:paragraph -->
<p>ด้านศึกเทนนิสอาชีพชาย สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ เมนส์ เซอร์กิต 4" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ เมืองทองธานี วันเดียวกัน มีผลการแข่งขันของนักเทนนิสไทย ดังนี้ ชายเดี่ยว รอบคัดเลือกรอบสุดท้าย พลภูมิ โควาพิทักษ์เทศ เฉือนชนะ นิติน กุมาร สินหา (มือวาง8คัดเลือก-อินเดีย) 2-6, 6-3 และซูเปอร์ไทเบรก 10-7 ด้าน นพดล น้อยกอ ชนะ ณัฐสิทธิ์ กุลสุวรรณ์ 6-4, 6-4 ทำให้ พลภูมิ และ นพดล ผ่านเข้าเมนดรอว์ รอบแรก ต่อไป ส่วน วรวิญ กำธรกิตติกุล แพ้ ทาคาชิ ไซโตะ (มือวาง1คัดเลือก-ญี่ปุ่น) 2-6, 4-6 และ ยุทธนา เจริญผล แพ้ สิทธัต วิศวกรรม (อินเดีย) 1-6, 4-6</p>
<!-- /wp:paragraph -->

<!-- wp:paragraph -->
<p>ขณะที่ชายเดี่ยวในเมนดรอว์ รอบแรก พล วัฒนกูล มือวาง 7 ของรายการ หวดชนะ เครดิต ไชยรินทร์ จากไทยเช่นกัน 2-1 เซต 6-2, 4-6, 6-4, ชาญชัย สุขตนเอง แพ้ เร็ตต์ เพอร์เซลล์ (นิวซีแลนด์) 3-6, 1-6, ธนเพชร ฉันทะ แพ้ ดัสตี้ เอช. โบเยอร์ (สหรัฐฯ) 6-2, 1-6, 3-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก ยุทธนา เจริญผล /ชาร์ล โรเบิร์ต แพ้ ซานจีฟ เอบิเนฟ ชานมูกัม /นิกิ คาลิยันดา ปูนาชา (อินเดีย) 6-4, 6-7(5-7), 9-11</p>
<!-- /wp:paragraph -->

<!-- wp:paragraph -->
<p>    สามารถติดตามภาพการแข่งขันเติมได้ที่:&nbsp;http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":22867} -->
<figure class="wp-block-image"><img src="https://www.bucket.cloudaccess9.com/ltatorg/2019/08/67840005_2489894364366850_4291119907245916160_n.jpg" alt="" class="wp-image-22867"/></figure>
<!-- /wp:image -->