<!-- wp:paragraph {"align":"center","style":{"typography":{"fontSize":20},"color":{"background":"#c1c7da"}}} -->
<p class="has-text-align-center has-background" style="background-color:#c1c7da;font-size:20px"><strong>"โนเล่-บาร์ตี้" ฉลุยเข้ารอบ 3 ยูเอส โอเพ่น</strong></p>
<!-- /wp:paragraph -->

<!-- wp:paragraph -->
<p>โนวัก โยโควิช มือ 1 โลกชาวเซอร์เบีย ผ่านเข้ารอบสาม ศึกแกรนด์สแลม "ยูเอส โอเพ่น" ที่นิวยอร์ก สหรัฐอเมริกา เมื่อวันที่ 2 กันยายน หลังเอาชนะทัลลอน กรีกสปูร์ มืออันดับ 121 ของโลกชาวดัตช ขาดลอย 6-2, 6-3, 6-2 โดยโนเล่ยังคงได้ลุ้นเป็นนักเทนนิสคนที่ 6 ในประวัติศาสตร์ที่กวาดแชมป์แกรนด์สแลมครบ 4 รายการในปีปฏิทินเดียวกัน หลังก่อนหน้านี้กวาดมาแล้วทั้งออสเตรเลียน โอเพ่น, เฟร้นช์ โอเพ่น และวิมเบิลดัน</p>
<!-- /wp:paragraph -->

<!-- wp:paragraph -->
<p>ส่วนมือ 1 โลกฝ่ายหญิง แอชลีห์ บาร์ตี้ จากออสเตรเลีย เอาชนะคลาร่า เทาสัน มืออันดับ 78 ของโลกจากเดนมาร์ก 6-1, 7-5</p>
<!-- /wp:paragraph -->

<!-- wp:paragraph -->
<p>ด้านอเล็กซานเดอร์ ซเวเรฟ มือวางอันดับ 4 ชาวเยอรมัน เจ้าของเหรียญทองโอลิมปิกเกมส์ 2020 ใช้เวลาเพียง 74 นาที เอาชนะอัลเบิร์ต รามอส จากสเปน 6-1, 6-0, 6-3 โดยภายหลังการแข่งขัน ซเวเรฟออกตัวว่าจะไม่ขอพาดพิงนักเทนนิสคนอื่นอีกหลังจากโดนคุณแม่ตำหนิมา โดยก่อนหน้านี้ ซเวเรฟวิจารณ์เรื่องสเตฟานอส ทซิทซิพาส มือวาง 3 ชาวกรีก มักจะเข้าห้องน้ำเป็นเวลานานระหว่างเซต ทำให้คู่แข่งเสียเปรียบ แต่ถึงจะไม่พูดเรื่องทซิทซิพาสแล้ว ซเวเรฟก็ฝากถึงเอทีพีให้พิจารณากฎเรื่องนี้ใหม่ การที่คู่แข่งหายไปนานร่วม 10 นาที ขณะตัวเองนั่งรอเฉยๆ เป็นเรื่องไม่เหมาะสมนัก</p>
<!-- /wp:paragraph -->

<!-- wp:paragraph -->
<p>ผลรอบสองคู่ที่น่าสนใจ<br>ชายเดี่ยว<br>อัสลาน คารัตเซฟ (21-รัสเซีย) ชนะ จอร์แดน ธอมป์สัน (ออสเตรเลีย) 3-6, 3-6, 7-5, 7-6 (11/9), 6-1<br>อันเดรียส เซปปิ (อิตาลี) ชนะ ฮูเบิร์ต ฮูร์คัชซ์ (10-โปแลนด์) 2-6, 6-4, 6-4, 7-6 (8/6)<br>มัตเตโอ แบร์เร็ตตินี่ (6-อิตาลี) ชนะ โกร็องแตง มูเตต์ (ฝรั่งเศส) 7-6 (7/2), 4-6, 6-4, 6-3<br>กาเอล มงฟิส (17-ฝรั่งเศส) ชนะ สตีฟ จอห์นสัน (สหรัฐ) 7-5, 4-6, 6-4, 6-4<br>ยานนิก ซินเนอร์ (13-อิตาลี) ชนะ ซัคคารี่ สไวด้า (สหรัฐ) 6-3, 7-6 (7/2), 6-7 (6/8), 6-4<br>เดนิส ชาโปวาลอฟ (7-แคนาดา) ชนะ โรเบร์โต้ การ์บาเยส (สเปน) 7-6 (9/7), 6-3, 6-0</p>
<!-- /wp:paragraph -->

<!-- wp:paragraph -->
<p>หญิงเดี่ยว<br>เบลินด้า เบนซิช (11-สวิตเซอร์แลนด์) ชนะ มาร์ติน่า เทรวิซาน (อิตาลี) 6-3, 6-1<br>เจสซิก้า เปกูล่า (23-สหรัฐ) ชนะ มิซากิ โดอิ (ญี่ปุ่น) 6-3, 6-2<br>อิก้า สเวียเท็ก (7-โปแลนด์) ชนะ ฟิโอน่า แฟร์โร่ (ฝรั่งเศส) 3-6, 7-6 (7/3), 6-0<br>คาโรลิน่า พลิสโคว่า (4-เช็ก) ชนะ อแมนด้า อนิซิโมว่า (สหรัฐ) 7-5, 6-7 (5/7), 7-6 (9/7)<br>อนาสตาเซีย พาฟลูเชนโคว่า (14-รัสเซีย) ชนะ แอนนา คาโรลิน่า ชมีดโลว่า (สโลวาเกีย) 6-2, 5-7, 6-2<br>เพตรา ควิโตว่า (10-เช็ก) ชนะ คริสติน่า พลิสโคว่า (เช็ก) 7-6 (7/4), 6-2<br>มาเรีย ซัคคารี่ (17-กรีซ) ชนะ คาเทริน่า ซิเนียโคว่า (เช็ก) 6-4, 6-2<br>เบียนก้า อันเดรสคู (6-แคนาดา) ชนะ ลอเรน เดวิส (สหรัฐ) 6-4, 6-4<br>อังเกลิค เคอร์เบอร์ (16-เยอรมนี) ชนะ อันเฮลิน่า คาลินิน่า (ยูเครน) 6-3, 6-2</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="https://l.facebook.com/l.php?u=http%3A%2F%2Fusopen.org%2F%3Ffbclid%3DIwAR2jvyU7g9fjipwzJvOyU8vRWM13scrLzh_cmAwgp2_2ttFt3i_7LXD-7H0&amp;h=AT11SyxtrLlPl63uZ_L9L9erVAS9ik6m2kG7rnmCDcb5dhPIGob2YuzW3S7IUQX9d2LWI_Wp0r1P_k8Zl43SHAsFPq3KC23H5DvZoaYNFgXcHCDsWfFulZZdoPeJ2M4c2GeH8uZh4w&amp;__tn__=-UK-R&amp;c[0]=AT1irQ-YZGTSHRHpKuOpV02sNlZ7moZ06cE1NaKoqy__RVMN7j_DFznQ1gnp3uOBQCWjhaHYSAALAWwUK7dZQGkKjh6WQqYgFNHGX-yQhGd9TPlpzAHaPNmKM65JQTsNHNpDDjXbdx5n5lfSKvQvndR2AEJQ0WDSqi4RFdrVxZbGCc4" target="_blank">usopen.org</a></p>
<!-- /wp:paragraph -->

<!-- wp:image {"id":28277,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/241023406_4509514125738187_5101082269941966508_n-1024x576.jpg" alt="" class="wp-image-28277"/></figure>
<!-- /wp:image -->