<!-- wp:paragraph {"align":"center","style":{"typography":{"fontSize":20},"color":{"background":"#b8d4e0"}}} -->
<p class="has-text-align-center has-background" style="background-color:#b8d4e0;font-size:20px"><strong>"พิมพ์พิศา" ดวล "แพรวา" ชิงแชมป์เดี่ยวแถมควงกันลุ้นขึ้นแท่นหญิงคู่หวดเอเชี่ยน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 ส.ค. 2567 เข้าสู่โค้งสุดท้ายของการแข่งขัน ประเภทหญิงเดี่ยว พิมพ์พิศา วงษ์วานิชขจร นักเทนนิสไทย มือ 224 เยาวชนเอเชีย รองแชมป์สัปดาห์ที่แล้ว ผ่านเข้ารอบชิงชนะเลิศได้อีกครั้ง หลังจากลงแข่งขันรอบรองชนะเลิศ และเอาชนะ พลอยเพชร ด้วงเขียว นักเทนนิสไทยด้วยกัน ซึ่งเป็นมือวางอันดับ 5 และมือ 98 เยาวชนเอเชีย ได้ 2 เซตรวด 6-3 และ 6-3 ส่งผลให้ พิมพ์พิศา ผ่านเข้าไปชิงแชมป์กับ แพรวา เทพหัสดิน ณ อยุธยา นักเทนนิสไทย ที่ยังไม่มีอันดับเยาวชนเอเชีย และในรอบตัดเชือกล่าสุด หวดเอาชนะ ชิโฮ ชิราอิ มือ 345 เยาวชนเอเชีย จากญี่ปุ่น 2-0 เซต 6-2 และ 6-4</p>
<!-- /wp:paragraph -->

<!-- wp:paragraph -->
<p>นอกจากนี้ พิมพ์พิศา และ แพรวา ยังผ่านเข้ารอบชิงชนะเลิศในประเภทหญิงคู่อีกด้วย หลังจากจับคู่กัน และช่วยกันพลิกสถานการณ์จากที่แพ้เซตแรก กลับมาเป็นฝ่ายเฉือนชนะคู่ของ ลี ซินถง จากจีน และ คาเรน ยัป จากอินโดนีเซีย ในการแข่งขันรอบรองชนะเลิศ 2-1 เซต 4-6, 6-3 และซูเปอร์ไทเบรก 10-4 พิมพ์พิศา และ แพรวา จะชิงชนะเลิศกับ พลอยเพชร ด้วงเขียว และ อัญวีณ์ ไพศาลภาณุวงศ์ คู่มือวาง 4 ของรายการ ที่ตัดเชือกชนะ อแมนดา เหวิน เอน เต็ง กับ ออเดรย์ เหวิน ซือเถิง คู่มือวาง 1 จากมาเลเซีย 2-1 เซต 5-7, 6-1 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบรองชนะเลิศ ฟาโร โกวิทวัฒนชัย นักเทนนิสเยาวชนทีมชาติไทย รุ่นอายุไม่เกิน 12 ปี มือ 440 เยาวชนเอเชีย สุดต้านความแข็งแกร่ง ปราชัยให้แก่ เมน เห่ย จาเด็น ฉุย จากฮ่องกง มือวาง 8 และมือ 146 เยาวชนเอเชีย 0-2 เซต 3-6 และ 6-7 ไทเบรก 1-7 ส่งผลให้ นักเทนนิสฮ่องกง ผ่านเข้าไปชิงชนะเลิศกับ อาทิตย์ คาสซินิส นักเทนนิสจากลาว ที่ยังไม่มีอันดับเยาวชนเอเชีย และในรอบตัดเชือกเอาชนะ จัสติน ชาน จากฮ่องกง มือวาง 5 และมือ 112 เยาวชนเอเชีย 2-0 เซต 6-4 และ 6-3</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบรองชนะเลิศ โซฮาอิบ อัฟซาล มาลิก-เมน เห่ย จาเด็น ฉุย (วาง 3 ปากีสถาน-ฮ่องกง) ชนะ จัสติน ชาน-ชุน กิ่ว ลอก (วาง 1 ฮ่องกง) 6-2, 1-6 และ 10-8 ติตูอัน อิชซาน เรย์มอนด์ แพร็อด-เทียน รุ่งกู่ (วาง 4 อินโดนีเซีย-จีน) ชนะ อาทิตย์ คาสซินิส-ฮัมซ่า เอลมานซูรี่ (ลาว-ซาอุดิอารเบีย) 6-2, 6-4 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://atf.tournamentsoftware.com/tournament/6d391ba3-4c15-477c-aca1-a62a9bde71b7/Matches?fbclid=IwZXh0bgNhZW0CMTAAAR1evjRfuQ4KWrqTzq6nCAKBtwilgV5KXoYn6p7NEns8rsqyBk6eG0EX1Qo_aem_Z7sLVvfUtxjDcL9qyQnjhg" target="_blank">https://atf.tournamentsoftware.com/.../6d391ba3.../Matches</a></p>
<!-- /wp:paragraph -->

<!-- wp:image {"id":44598,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/453611144_908723197957330_271755410422960783_n-1024x683.jpg" alt="" class="wp-image-44598"/></figure>
<!-- /wp:image -->