<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}},"color":{"background":"#34067a"}},"textColor":"vce-bg","fontSize":"large"} -->
<p class="has-text-align-center has-vce-bg-color has-text-color has-background has-link-color has-large-font-size" style="background-color:#34067a"><strong>"ปัฐน์ธินันต์" โชว์ฟอร์มเยาวชนทีมชาติไทย<br>แดนไทยหวด 2 เซต ฉลุยศึกจีเอสบี-ไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และ ธนาคารออมสิน จัดการแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ระดับ เจ 60 รายการ GSB - ITF Juniors World Tennis Tour 2025 J60 (จีเอสบี - ไอทีเอฟ จูเนียร์ส เวิลด์ เทนนิส ทัวร์ 2025 เจ 60) สัปดาห์ที่ 1 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี รอบเมนดรอว์ ระหว่างวันที่ 20 - 25 ต.ค. 2568
  เปิดฉากรอบเมนดรอว์วันแรก เมื่อวันที่ 20 ต.ค. ที่ผ่านมา ซึ่งบรรยากาศการแข่งขันเป็นไปอย่างคึกคัก และคู่ที่น่าสนใจในประเภทหญิงเดี่ยว เมนดรอว์ รอบแรก (สาย 64) ปัฐน์ธินันต์ เผือกคำ ระเบิดฟอร์มนักหวดเยาวชนทีมชาติไทย รุ่นอายุไม่เกิน 14 ปี ประเดิมคว้าชัยด้วยการเอาชนะ ริทธิ ชินเด จากอินเดีย ด้วยสกอร์ 6-2 ทั้งสองเซต ปัฐน์ธินันต์ ผ่านเข้ารอบสอง หรือ 32 คนสุดท้าย พบกับ เฉิน ชิง ยิง มือวาง 1 จากไต้หวัน
  ทางด้านประเภทชายเดี่ยว เมนดรอว์ รอบแรก (สาย 64) แดนไทย ตาก้อง นักหวดไทย ก็คว้าชัยแมทช์แรกได้เช่นกัน โดยเอาชนะ อัลเลน ลีออง จากสิงคโปร์ 2-0 เซต ด้วยสกอร์ 6-1 และ 7-6 ไทเบรก 7-4 ส่งผลให้ แดนไทย ผ่านเข้ารอบสอง พบกับ ไรอัน เบดวิค มือวาง 14 จากสหรัฐฯ ต่อไป
  ในส่วนผลการแข่งขันของนักเทนนิสไทยคู่อื่น มีดังนี้ หญิงเดี่ยว เมนดรอว์ รอบแรก มะลิ อ่องลออ ชนะ จิตตานันท์ วิมุกตานนท์ 6-1, 6-1 พิชญาภัค ศรีมุกข์ ชนะ นิฏฐา อุริยะพงศ์สรรค์ 6-2, 6-3 ริโอะ ฮิกาชิ ชนะ ณปภัช เสรยานนท์ 6-0, 6-3 พิมพ์พิศา วงษ์วานิชขจร ชนะ มาเรีย อูวาโรวา 6-2, 6-2
  พลอยเพชร ด้วงเขียว ชนะ ยาชิธา เอเรติ (อินเดีย) 6-1, 6-0 ปวีณอร นวลศรี ชนะ ณัฐรดา ผลเจริญ 6-4, 6-4 อารีรัตน์ เดชเพชร ชนะ ธนภรณ์ ก้อนศิลา 6-2, 6-3 ภัทรวดี ชนะวงศ์ ชนะ เรมิ อิอูจิ 6-4, 6-2 พลอยทิพย์ ธนศิรินวกุล ชนะ เรอา อโรรา (อินเดีย) 6-4, 6-1
  กนกอินทร์ วงศ์ภูวรักษ์ แพ้ ชิโอริ อิซึกะ (ญี่ปุ่น) 1-6, 1-6 อันนา ซาโต้ แพ้ หยวน ชิฉิง (จีน) 1-6, 1-6 ณชัญญา ธรรมมงคล แพ้ ไลลา ลุยซา ทรูบ (สวิตเซอร์แลนด์) 4-6, 2-6 ทิพย์ธารา สองเป็ง แพ้ ป่าน เจียหยู่ (จีน) 1-6, 0-6 จิณห์นิภา ตราชูวณิช แพ้ สวานิก้า รอย (สหรัฐฯ) 3-6, 6-2 และ 2-6 จิรัฎฐ์ อุดมอัครพล แพ้ หวง หมิน เจิน (ไต้หวัน) 6-4, 4-6 และ 3-6
  ด้านชายเดี่ยว เมนดรอว์ รอบแรก วรเมธ บุญพึ่ง ชนะ พัชรพล หลีกุล 6-3, 7-5 ปภังกร บุญฤทธิ์ ชนะ เรโอะ ลูชิ 6-2, 6-2 ตรัย ศรีเสน แพ้ เอลรอย ชิริแพมเบรี (ออสเตรเลีย) 4-6, 6-3 และ 5-7 พิระภัทร พิระภาค แพ้ ฟาซาล อาลีเมียร์ (อินเดีย) 0-6, 2-6
นราธิป เรืองศรี แพ้ โจนาธาน โรธ (ออสเตรีย) 2-6, 2-6 ยองเจ ทองรุ่ง แพ้ โรฮาน ศรีวันต์ ฮาริฮารัน (อินเดีย) 6-7(5-7), 3-6 ณปราธ ละไล แพ้ ปรานัฟ มาเฮช สาราวากุมาร (อินเดีย) 4-6, 4-6 เตชธรรม ศรีเสน แพ้ โรเบิร์ต โดลยา (สิงคโปร์) 3-6, 1-6
ในส่วนผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2025/j-j60-tha-2025-003/order-of-play/</code></pre>
<!-- /wp:code -->