<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong> "เมอร์เรย์" ติดโควิด อาจพลาดลุยสแลมออสซี่</strong></p>
<!-- /wp:paragraph -->

<!-- wp:paragraph -->
<p>"เมอร์เรย์" ติดโควิด อาจพลาดลุยสแลมออสซี่<br>สำนักข่าว "พีเอ" ของอังกฤษ รายงานว่า แอนดี้ เมอร์เรย์ อดีตนักเทนนิสมือ 1 ของโลกจากสกอตแลนด์ ตรวจพบเชื้อ "โควิด-19" และกำลังกักตัวที่บ้านในกรุงลอนดอน ประเทศอังกฤษ ส่งผลให้เขาพลาดขึ้นชาร์เตอร์ไฟลต์ที่ฝ่ายจัดการแข่งขันเทนนิสแกรนด์สแลม "ออสเตรเลียน โอเพ่น" จัดไว้บริการ เพื่อให้นักเทนนิสและทีมงานเดินทางไปยังนครเมลเบิร์น ประเทศออสเตรเลีย ก่อนเข้ารับการกักตัวเป็นเวลา 14 วัน ตามกระบวนการควบคุมการแพร่ระบาดของโควิดของรัฐวิกตอเรีย ซึ่งอาจส่งผลให้เมอร์เรย์พลาดร่วมการแข่งขันแกรนด์สแลมแรกของปีได้</p>
<!-- /wp:paragraph -->

<!-- wp:paragraph -->
<p>ข่าวระบุว่า เมอร์เรย์ไม่มีอาการป่วยใดๆ สุขภาพยังแข็งแรงดี จึงหวังว่าจะหายจากโควิด ได้รับผลตรวจยืนยันเป็นลบก่อนออกเดินทางไปสมทบที่ออสเตรเลีย เนื่องจากฝ่ายจัดระบุชัดเจนว่า จะไม่อนุญาตให้นักเทนนิสเดินทางเข้าประเทศถ้าไม่มีเอกสารยืนยันผลตรวจโควิดเป็นลบจากประเทศต้นทางก่อนด้านฝ่ายจัดออสเตรเลียน โอเพ่น แถลงว่า ขอส่งความปรารถนาดีให้เมอร์เรย์ฟื้นตัวโดยเร็ว เพราะทราบดีว่าเขาพยายามอย่างหนักเพื่อให้ได้<br>กลับมาเล่นรายการนี้ หลังมีปัญหาบาดเจ็บจนห่างจากเมลเบิร์นปาร์กไป 2 ปีภาพจากอินสตาแกรมเมอร์เรย์ </p>
<!-- /wp:paragraph -->

<!-- wp:image {"id":26302} -->
<figure class="wp-block-image"><img src="https://www.bucket.cloudaccess9.com/ltatorg/2021/01/138887932_3831922973497309_8413438021019362379_n.jpg" alt="" class="wp-image-26302"/></figure>
<!-- /wp:image -->