การแข่งขันเทนนิสเยาวชนนานาชาติ "พีทีที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ต.ค. ที่ผ่านมา ในประเภทคู่ เป็นรอบชิงชนะเลิศ นายธานี แสนยาอุโฆษ ประธานฝ่ายพัฒนาเยาวชน สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ให้เกียรติมอบรางวัล

<img class="aligncenter size-full wp-image-1834" src="https://www.bucket.cloudaccess9.com/ltatorg/2017/11/22853272_1587450397944589_6756227060269534621_n.jpg" alt="" width="960" height="640" />ประเภทหญิงคู่ รอบชิงชนะเลิศ "แอนนา" ศุภาพิชญ์ เกื<span class="text_exposed_show">อรัมย์ นักหวดสาวไทยวัย 15 ปี และ ฉาง ถิง เพ่ย จากไต้หวัน คู่มือวาง 4 ของรายการ เฉือนเอาชนะ หู เซียะเหว่ย และ เซียะ เจิ้ง หัว คู่มือวาง 3 จากจีน 2-1 เซต 6-2, 3-6, 10-8 ได้แชมป์พร้อมรับคะแนนสะสมอันดับเยาวชนโลก คนละ 30 คะแนน ส่วนรองแชมป์ รับคนละ 20 คะแนน</span>
<div class="text_exposed_show">

ส่วนผลชายคู่ รอบชิงฯ ซิดดานท์ บันเทีย และ เมก พาร์เกิฟ พาเทล คู่มือวาง 1 จากอินเดีย ชนะ โอลิเวอร์ แอนเดอร์สัน และ ฮูโก้ เรกเนอร์ จากสวีเดน 2-0 เซต 6-3, 6-1

ด้านชายเดี่ยว รอบรองชนะเลิศ ยุทธนา เจริญผล วัย 17 ปี มืออันดับ 317 เยาวชนโลก และมือวางอันดับ 13 ของรายการ ตัดเชือกกับ เฮอร์มาน โฮอีราล จากนอร์เวย์ วัย 16 ปี มืออันดับ 686 เยาวชนโลก ปรากฎว่า ยุทธนา ซึ่งแมทช์นี้เสิร์ฟเอซ 9 ลูก อาศัยการวางบอลที่แม่นยำ เอาชนะได้ 2 เซตรวด 6-3, 6-2 ใช้เวลาแข่งขัน 1.03 ชั่วโมง เข้าชิงชนะเลิศกับ เหวียน พง วาน เต็ง 8 จากเวียดนาม ที่เฉือนชนะหนุ่มไทย นพดล น้อยกอ 2-1 เซต 6-3, 5-7, 7-5

ขณะที่หญิงเดี่ยว รอบรองชนะเลิศ หวัง เจียฉี (1-จีน) ตัดเชือกชนะ ลี แคโรล ยงซู (3-นอร์ทเธิร์น มาเรียน่า) 6-1, 6-4 เข้าชิงฯ กับ อนาสตาสสิย่า อัสทาโคว่า (4-คาซัคสถาน) ที่ชนะ นาตาช่า แสงพระจันทร์ (แคนาดา) 2-1 เซต 3-6, 6-4, 6-3
<img class="aligncenter size-full wp-image-1831" src="https://www.bucket.cloudaccess9.com/ltatorg/2017/11/22815279_1587450897944539_6929182147802485902_n.jpg" alt="" width="960" height="640" />

</div>