<!-- wp:paragraph {"align":"center","style":{"typography":{"fontSize":20},"color":{"background":"#f3f2d9"}}} -->
<p class="has-text-align-center has-background" style="background-color:#f3f2d9;font-size:20px"><strong>"ไทยแลนด์ แชมเปี้ยนชิพ"วีค1ได้คนเก่งครองแชมป์ประเภทคู่"ภูมิสรรค์" ประธานมอบรางวัล</strong></p>
<!-- /wp:paragraph -->

<!-- wp:paragraph -->
<p>"ไทยแลนด์ แชมเปี้ยนชิพ"วีค1ได้คนเก่งครองแชมป์ประเภทคู่"ภูมิสรรค์" ประธานมอบรางวัล</p>
<!-- /wp:paragraph -->

<!-- wp:paragraph -->
<p>ศึกเทนนิสอาชีพ รายการ "ไทยแลนด์ แชมเปี้ยนชิพ 2021" ครั้งที่ 1 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ที่ศูนย์พัฒนากีฬาเทนนิสแห่งชาติ เมืองทองธานี จัดขึ้นภายใต้มาตรการป้องกันโควิด-19 เมื่อวันที่ 21 ก.พ. ได้แชมป์ประเภทคู่ครบแล้ว โดยได้รับเกียรติจาก นายภูมิสรรค์ เสนีวงศ์ ณ อยุธยา อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ที่ปรึกษาและประธานคณะทำงานยุทธศาสตร์และนโยบาย รัฐมนตรีช่วยว่าการกระทรวงศึกษาธิการ เป็นประธานมอบรางวัลแก่นักกีฬา และมี นายภุชงค์ เลาหศิริวงศ์ กรรมการอำนวยการสมาคมกีฬาลอนเทนนิสฯ ฝ่ายจัดการแข่งขัน ร่วมด้วย</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ ฐานทัพ สุขสำราญ จากลพบุรี และ ปรัชญา อิสโร จากสงขลา คู่มือวางอันดับ 6 ของรายการพบกับ กฤติน โกยกุล จากพังงา และ ภวิชญ์ สอนหลักทรัพย์ จากระยอง คู่มือวางอันดับ 5 ของรายการ ปรากฏว่า ฐานทัพ และ ปรัชญา ได้การเล่นที่เข้าขากัน ทำให้เป็นฝ่ายชนะไป 2-1 เซต ด้วยสกอร์ 0-6, 6-4 และซูเปอร์ไทเบรก 10-6 ใช้เวลาในการแข่งขัน 1 ชั่วโมง 21 นาที ได้ครองแชมป์ประเภทชายคู่ รับเงินรางวัลร่วมกัน จำนวน 22,000 บาท พร้อมคะแนนสะสมอันดับประเทศไทย 220 คะแนน ส่วนคู่รองแชมป์รับเงินรางวัลร่วมกัน จำนวน 10,000 บาท พร้อมคะแนนสะสมอันดับประเทศไทย 140 คะแนน</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ "แพตตี้" พิมพ์รดา จัตวาพรวนิช จากกรุงเทพฯ และ "นุ่น" กมลวรรณ บัวแย้ม จากชลบุรี คู่มือวางอันดับ 3 ของรายการ พบ "เอิร์ธ" เพียงธาร ผลิพืช จากนนทบุรี และ "รวงข้าว" ลัลนา ธาราฤดี จากนครศรีธรรมราช ปรากฏว่า คู่ของ พิมพ์รดา และ กมลวรรณ ผนึกกำลังเอาชนะไปได้ 2-1 เซต ด้วยสกอร์ 7-6 ไทเบรก 7-5, 4-6 และซูเปอร์ไทเบรก 10-2 ใช้เวลาในการแข่งขันทั้งสิ้น 1 ชั่วโมง 46 นาที ได้ครองแชมป์ประเภทหญิงคู่ รับเงินรางวัลร่วมกัน จำนวน 15,700 บาท พร้อมคะแนนสะสมอันดับประเทศไทย 220 คะแนน ส่วนคู่รองแชมป์รับเงินรางวัลร่วมกัน จำนวน 7,800 บาท พร้อมคะแนนสะสมอันดับประเทศไทย 140 คะแนน</p>
<!-- /wp:paragraph -->

<!-- wp:paragraph -->
<p>ขณะที่ประเภทคู่ผสม รอบชิงชนะเลิศ "อีฟ" ณิชาต์ เลิศพิทักษ์สินชัย จาก กทม. และ "แมน" ณัฐนนท์ กัจฉปานันท์ จากยะลา พบกับคู่มือวางอันดับ 1 ของรายการ "ต้อง" สรรค์ชัย รติวัฒน์ จาก กทม. และ "อีฟ" พัชรินทร์ ชีพชาญเดช จากขอนแก่น ปรากฏว่า สู้กันได้อย่างสนุก และเป็นคู่ของ ณิชาต์ กับ ณัฐนนท์ ที่เฉือนชนะไป 2-1 เซต 6-7 ไทเบรก 6-8, 7-5 และซูเปอร์ไทเบรก 10-7 ใช้เวลาแข่งขันไปทั้งสิ้น 2 ชั่วโมง 5 นาที ได้ครองแชมป์ประเภทคู่ผสม รับเงินรางวัลร่วมกัน จำนวน 15,700 บาท พร้อมคะแนนสะสมอันดับประเทศไทย 220 คะแนน ส่วนคู่รองแชมป์รับเงินรางวัลร่วมกัน จำนวน 7,800 บาท พร้อมคะแนนสะสมอันดับประเทศไทย 140 คะแนน</p>
<!-- /wp:paragraph -->

<!-- wp:paragraph -->
<p>สำหรับการแข่งขันเทนนิสอาชีพ รายการ "ไทยแลนด์ แชมเปี้ยนชิพ 2021" จะจัดครั้งที่ 2 ต่อเนื่อง ในระหว่างวันที่ 22-28 ก.พ.2564 และมีการชิงเงินรางวัลรวม 600,000 บาท พร้อมคะแนนสะสมอันดับประเทศไทยเช่นกัน</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet?fbclid=IwAR2Ozg_JPVRZIqDa0mFWQFkVnmXK1swl586LRPXQYXe__tPZqoGo-zM4zmE" target="_blank">https://www.tour.ltat.org/tournaments-factsheet</a>...<br>ส่วนภาพ สามารถดูเพิ่มเติมได้ที่ <a rel="noreferrer noopener" href="https://www.ltat.org/photos/?fbclid=IwAR1OGf_SDueI_x40JUieI2vz0U2ZgRIcMs8vhLaVJppD2jA09pDqViW4MCw" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26718,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/151790375_3931661546856784_3298261302412552221_o-1024x683.jpg" alt="" class="wp-image-26718"/></figure>
<!-- /wp:image -->