<!-- wp:paragraph {"align":"center","style":{"typography":{"fontSize":20},"color":{"background":"#e3ddea"}}} -->
<p class="has-text-align-center has-background" style="background-color:#e3ddea;font-size:20px"><strong>"ซาเละฟรีรัส-เล็กลามัตย์" ครองแชมป์ 16 ปี"ปิยะภูมิ-เนติวิศน์"ซิวรุ่น18 บีชเทนนิส จูเนียร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส จูเนียร์ แชมเปี้ยนชิพส์ 2022" สนามที่ 2 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 พ.ค. 2565 มีการชิงชัย 2 รุ่นอายุ และมีพิธีมอบรางวัลแก่นักกีฬา โดยได้รับเกียรติจาก นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล ซาเละฟรีรัส อัลมุฟาฎี และ เล็กลามัตย์ แฮริสัน สองนักเทนนิสชายหาดจากชลบุรี คว้าแชมป์ประเภทชายคู่ รุ่นอายุไม่เกิน 16 ปี ไปครอง หลังจากในรอบชิงชนะเลิศ เอาชนะ เสกศักดิ์ ช่างหนอง และ ทศวรรษ เสียงล้ำ สองนักหวดจากชลบุรีเช่นกัน ได้ 2-0 เซต 6-0 และ 6-1 </p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รุ่นอายุไม่เกิน 18 ปี แข่งขันพบกันหมด ปรากฏว่า คู่นักหวดหนุ่มจากชลบุรี ปิยะภูมิ อินขาว และ เนติวิศน์ เป็งวรรณา โชว์ฟอร์มการเล่นที่เข้าขา ช่วยกันหวดเอาชนะได้ 2 นัดรวด มี 4 คะแนน (ชนะ คู่ของ เล็กลามัตย์ แฮริสัน /ซาเละฟรีรัส อัลมุฟาฎี จากชลบุรี 1-6, 6-2, 10-8 และชนะ เสกศักดิ์ ช่างหนอง / ทศวรรษ เสียงล้ำ จากชลบุรี 1-6, 6-2, 10-8) ส่งผลให้ ปิยะภูมิ และ เนติวิศน์ ได้แชมป์ไปครอง ส่วนอันดับ 2 ได้แก่ เล็กลามัตย์ แฮริสัน และ ซาเละฟรีรัส อัลมุฟาฎี ด้วยผลงานชนะ 1 แพ้ 1 มี 2 คะแนน</p>
<!-- /wp:paragraph -->

<!-- wp:image {"id":31917,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/280389757_5299360053420253_6770919778932130310_n-1024x683.jpg" alt="" class="wp-image-31917"/></figure>
<!-- /wp:image -->