<p style="text-align: center;"><strong><span style="font-size: 14pt;">สาวไทยควงแร็กลิ่วรอบ2หวดอาชีพที่หัวหิน</span></strong></p>

การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 # 15เค ดับเบิลยู1" ชิงเงินรางวัลรวม 15,000 ดอลลาร์สหรัฐ หรือประมาณ 450,000 บาท ที่ทรู อารีน่า หัวหิน จ.ประจวบคีรีขันธ์ เมื่อวันที่ 2 ก.ค. ประเภทหญิงเดี่ยว รอบแรก "อีฟ" พัชรินทร์ ชีพชาญเดช นักเทนนิสสาวไทย มือวางอันดับ 2 ของรายการ และมือ 573 ของโลก พบกับ ณัฐภัทร ผิวบางรักษ์ นักเทนนิสรุ่นน<span class="text_exposed_show">้องจากไทยเช่นกัน ที่ได้ไวลด์การ์ดเข้าแข่งขัน ปรากฏว่า พัชรินทร์ ใช้ชั้นเชิงและประสบการณ์ที่เหนือกว่า เอาชนะได้แบบขาดลอย 2-0 เซต 6-0, 6-0 ใช้เวลาแข่งขันทั้งสิ้น 51 นาที พัชรินทร์ ผ่านเข้ารอบสอง พบกับ มานะ คาวามูระ นักหวดญี่ปุ่น มือ 844 ของโลก ที่เอาชนะนักหวดร่วมชาติ มิโอะ โคซากิ ได้ 2-0 เซต 6-3, 6-2</span>
<div class="text_exposed_show">

ด้าน "แนต" พัณณิน โควาพิทักษ์เทศ นักหวดดาวรุ่งสาวไทย มือ 653 ของโลก และมือวางอันดับ 6 ของรายการ ก็สามารถฝ่าด่านแรกได้สำเร็จ เมื่อเอาชนะ สเนฮาล มาเน จากอินเดีย ได้อย่างขาดลอย 2-0 เซต 6-1, 6-1 ผ่านเข้ารอบสอง พบกับผู้ชนะระหว่าง โฮโนกะ โคบายาชิ จากญี่ปุ่น ที่ผ่านเข้ามาจากรอบคัดเลือก กับ คิม ดา ฮเย จากเกาหลีใต้

ส่วนผลการแข่งขันคู่อื่นๆ หญิงเดี่ยว รอบแรก อัญชิสา ฉันทะ (มือวาง3) แพ้ โสวจันยา บาวิเสตติ (อินเดีย) 1-6, 3-6, ปริษา รัชฎานนท์ แพ้ ซากุระ โฮโซกิ (ญี่ปุ่น) 0-6, 0-6, ยิ่งลักษณ์ จิตตะโคตร์ แพ้ อิเนส อิบโบ (แอลจีเรีย) 1-6, 0-6, ซีล เดไซ (อินเดีย) ชนะ อลาน่า พาร์นาบี้ (ออสเตรเลีย) 4-6, 7-5, 6-0, ลู โบรลู (มือวาง1-ฝรั่งเศส) ชนะ อายากะ โอคุโนะ (ญี่ปุ่น) 6-1, 6-0 ขณะที่รอบคัดเลือกรอบสุดท้าย กมลวรรณ บัวแย้ม ของไทย แพ้ ไอโกะ โยชิโตมิ (ญี่ปุ่น) 3-6, 3-6

หญิงคู่ รอบแรก (16 คู่) อัญชิสา ฉันทะ /ศุภาพิชญ์ เกือรัมย์ ชนะ ณัฐภัทร ผิวบางรักษ์ /วรรษชล สวัสดี 7-5, 6-1, บุณยวีร์ ธรรมไชยวัฒน์ /ซีล เดไซ (อินเดีย) ชนะ จอง ซูนัม /คิม ดา ฮเย (เกาหลีใต้) 7-5, 6-3

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>